
»Kas sa ikka alles kaewad?“ küsis Liiwamäe 
eit kirikust koju tulles ja maja ees olewa liiwamäe 
sisse kaewatawa augu kaldale astudes. . Wanamees 
istus särgiwäel august wäljawõetud niiskel liiwal ja 
popsis: piipu. Ta tundis eide juba sammudest ära, ja 
sellepärast ei arwanud ta tarwiliseks tagasigi waadata, 
kui ta ütles: 

»Ega siis kõigil ometi sinu moodi aega laiselda 
ja logeleda ole.“ 

Eit silmitses uuriwalt augu sügawust. - Wana- 
mees popsis piipu edasi ja sülitas aeg-ajalt augu- 
põhja. 

»Mis inimene oma: lolli» peaga kõik ära ei tee,“ 
sõnas eit nagu kurwalt ja, mõttes natukese aja pärast. 
»Teised ütlewad juba ammugi, et sa wiimasest hai- 
gusest saadik poolrumalaks oled jäänud, ja nüüd pean 
wiimaks ka mina seda ütlema. Mistarwis näed sa 
seda waewa?“ 

Wanamees waatas eide poole üles. 

»Mistarwis -ma seda waewa näen?“ kordas ta. 
»Aga mistarwis hakkasid sa tänawu palwetamas käima, 
nagu poleks sulle sellest weel küll, mis sa kirikus 
kuuled? Ja wead ka Annat enesega ühes. Kas sa sellest 


kasu saad?“ 

Wanamees waatas ikka weel eide poole. See 
waikis. / 

»Kindel usk tõstab mäed paigast. Kui ka minul 
kindel usk on, siis pole mu waew asjata,“ ütles wa- 
namees. 

Eit ei wastanud midagi. . Natukese aja pärast 
pööras ta jutu teise asja peale. 

»Parem oleksime wõinud õhtupoolikul loole 
minna. - Hein mädaneb juba nädalatekaupa maas, ei 
ei saa ega saagi teda üles wõtta. Juhtub kuiw ilm, 
siis katsu et mõisa saad; wihmaga pole aga midagi 
parata. Kitikus tehti täna jällegi palwet suure wihma 
pärast ja kar palwemajas loeti sellest, aga waat', las' 
jõuab argipäew = kätte, jällegi sajab. / Näe, metsa 
tagant läheb juba sõõna. Selle moodiga jääme meie 
küll nälga . . . kartulid mädanewad ju ka-ära...“ 

»Sa hädaldad ka tühja,“ wastas wanamees. ,Tä- 
nawu wõib weel kõike küll saada, ainult kannatust on 
waja. Ja kuigi ei saa, mõni asi nüüd. Sügiseks on 


mul auk walmis, ning siis, eit — pane kaks jalga 
seina peale ja söö. Meie ei tunne siis saksa ega 
santi, meie oleme siis Liiwamäe wanad . . .“ Ja kui 


Mart natuke aega mõttes oli seisnud, hakkas ta 
nagu iseeneses rääkima: 

»Jumalukene, mis see liiwamägi kõik eneses ei 
warja! Aga kes ütles meile rumalatele ennemine seda. 
Wõi arwad sa, et siin asjata tulesid põlemas ja sur- 
nuluid tantsimas näikse?“ pööras ta eide poole. ,,Ja 
need imelikud: hääled, mis ma siin kuulsin. Ehk kui 
selgeste mulle öeldi: mõõda nii ja nii mitu 

sammu oma toaukse juurest mööda mäge ülespoole , 


ja hakka siis kaewama . . .. Kuid uskuma pean ma, 
kindlaste ja kõikumata . . . Seda kinnitati mulle 
kolm korda . . .“ 


»»Jampsides tulewad kõiksugused imelikud asjad 
ette,“ sõnas eit. 

»Jampsides . . . * Just nagu ma ise ei tea, kas 
ma jampsisin wõi näidati mulle seda unes.“ 

»Aga unenägusid ei pea uskuma, see on patt, 
koolmeister ütles. Tema teab ju niisuguseid asju, ega 
ta muidu koolmeistriks pole saanud.“ 

»»Olgu ta koolmeister wõi kirikuõpetaja ise, mulle 
on see ükskõik, mina jään kõikumata kindlaks . . . 
Unenäo uskumine on -patt . . . . Mispärast see patt 
on? - Jumal - andis inimesele une puhkamiseks, 
ju ta siis ka unenäod andis, ega kuri neid tooma 
tülmude,., 24: 

Koolmeister ütles jälle, et unenäod: saatana wõr- 
gutused on,“ ütles Liisu. 

Mõlemad jäiwad wait. . Wanamehe rinda kippus 
kahtlus. Kudas? Unenäod saatana wõrgutused? Ja 
koolmeister, see waga palwetaja, kellest kõik kiitusega 
räägiwad, ütles seda? See ei wõi olla... Aga 
olgugi unenägu kurjast, kuita aga head toob. Wana- 
mees tahaks ometi kord wanail päiwilgi inimese moodi 
elada. Ta ei mõtle armulisele paruniherrale wastu 
hakata, ei, ta tahab ka edaspidi palja peaga tema ees 
seista ja tema ,,kintsu kaabata,““ kuid ta tahaks seal- 
juures, et terwe küla, ei, terwe wald ja kihelkond 
teaks, kes Liiwamäe Mart on. Ta tahaks oma tütre 

Anna mehele panna, temale tublid pulmad teha ja 
talle ilusa kaasawara anda. Ta tahaks kõwa õlle wal- 
mistada, mis mehed nagu kaikaga jalust maha rabab; 
kõikide pulmaliste pead ja kõhud — wiimaste tarwis 
riputab ta õllele tooreid rukkijahu hulka — paneb ta 
nõnda täis, et nad weel kümne aasta pärast Liiwamäe 
Anna pulmi mäletawad. 

Seda kõike ette kujutades ilmus wanamehe kui- 
wanud ja kortsudega kaetud näole uus elujume, kuna 
poolkustunud silmades kerge rõõmu- ja lootusehelk 

kima lõi. 

Wäraw kriiksus ja õue astus Anna. Mõlemad 
wanad waatasiwad tulija poole. Eit tundis oma tütrest 
headmeelt. - Kui ilus ja priske ta oli! -Terwe tema 
keha awaldas, saleda piha peale waatamata, tugewust 
ja kindlust. Iseäranis rõõmu sünnitas eidele aga see, 
et waga koolmeister wiimasel ajal nii suure armsu- 
sega Annat igawese elu hallika juurde püüdis juhatada. 
Kui koolmeistril juba kolme last poleks olnud, siis 
oleks Liiwamäe eit oma rõõmuliste arwamistega palju 
kaugemale läinud, sest ta oli tähele pannud, et kool- 
meister isegi palwetamise ajal silmi Anna pealt ära ei 
saa. Ka arwas eit tähele pannud olewat, et kool- 
meister põlwili lastes igakord Anna poole pöörab. 

»Kas palju marju said?“ küsis eit tütrelt. ,,Sa 
wõiksid nad õige mõisa wõi poe juurde wiia, saaksid 
mõne kopika raha.“ 

»Ei nendest saa kusagile wiia, marjad pole ju 
weel küpsed. - Mul on ainult paar peotäit teisi kor- 
wipõhjas. Saate ainult mõned iwad suhu pista.“ 


[50] 


Raha-auk 

Anna andis korwi ema kätte. 

»»Kui peened!“ ütles ema maasikaid waadates. 
»Kas jämedamaid ei ole?“ 

»Eks neid ole ikka ka, aga me sõime ära.“ 

»Kes meie?“ 

,», Mina ja koolmeister.“ 

»Kas siis koolmeister ka marjul oli?“ küsis Liisu 
rõõmsalt. 

»Jah, ta oli igawuse pärast metsa tulnud, ja me 
juhtusime seal kokku. Ta lubas õhtul meile tulla ja 
siis lähme ühes.“ 

,,200, wõi nii. Ta muretseb nii wäga meie eest.“ 

»»Tead, isa, ma rääkisin koolmeistrile, et sa raha- 
auku kaewad. Tema ülles, et see saatana wõrgu- 
tus on. “ 

»Eks sa aga karju terwele ilmale, etsu isa raha- 
auku kaewab, kogub wargaid kui kaarnaid raisa juurde 
igalt poolt kokku — siis on sul su lobimise palk 
käes." “ 

»Ega koolmeister siis mõni wargapoiss ole,“ üt- 
les Anna. 

Millal wagad inimesed enne wargad on olnud,“ 
aitas eit. 

»Kes ta wagadust teab,“ ütles wanamees, kes 
sellepärast, et kõik tema tegewust asjataks pidasiwad, 
kiuste püüdis wastu rääkida. 

Kes ta wagadust teab . . .“ kordas eit nagu 
osatades. ,,Kõik teawad, kes tema palwet kuulamas 


käiwad“. 

»Kui ta nii waga on, eks ta palugu siis meile 
kuiwi ilmi,“ wastas wanamees. 

Selle peale ei wastanud Liisu ega Anna kumbki 
midagi. Nad teadsiwad wäga hästi, et kui wanamees 
kord wastu: hakkab waidlema, siis ta miski hinna eest 
järele ei anna. Sellepärast arwasiwad nad paremaks 
waikida. Pealegi pidasiwad ema ja tütar sagedaste ise- 
keskis selle üle aru, kas wast Mart wiimasest haigu- 
sest saadik peast segane ei ole, nagu ümberkaudsed 
inimesed tõendasiwad. Üleüldine arwamine näis raha- 
augu kaewamises kinnitust leidwat. Aga imelik, Mardi 
usk ja rõõmus lootus kippus ka Liisu südamesse 
kinni hakkama. 

Kui wanamees paar korda korwist maasikaid oli 
wõtnud, hakkas ta jällegi kaewama. Ema ja tütar 
läksiwad tuppa. i 

Natuke enne päikese fioojaminekut tuli koolmeis- 
ter Liiwamäele. Mart töötas niisuguse õhinaga, etta 
wõõra tulemist ei märganudki. . Koolmeister waatas 
wanamehe tööd pisut aega waikides pealt ja andis 
alles siis jõudu. Wanamees kohmastalle midagi wastu 
ja kaewas edasi. 

»Kas see ongi see raha-auk, millest mulle rää- 
giti?“ küsis koolmeister. ,,Ja lausa pühapäewal kaewa- 
takse teda.“ " 

Teistel päewadel pole ju aega, siis peab mõisas 
olema.“ 

Ja milleks on auku waja? Seda pühapäewa rik- 
kumist? Seda pattu?“ 

,»,Usk silma tegudeta on surnud,“ wastas wana- 
mees lühidalt ja järsku, kuna talabidaga mulda august 
wälja wiskas. - Koolmeister jäi arusaamatuses wana- 
mehe poole - wähtima ja ütles alles natukese mõt!e- 
mise järele : , 

»Usk ilma tegudeta onsurnud . . . On siis ka 
sinul usku?“ 

»»Ma usun kindlaste, et mu kätetööl õnnistus on. 
Jumal ei peta mitte.“ < 

»Keda ?“ 

Mind.“ 

»Kudas nii ?“° 

»Muidugi. See oli ju Jumalast, et minule wae- 
sele niisugune õnn osaks sai.“ 


»Missugune õnn?“ 
»Et mulle see warjatud warandus kätte näidati.“ 


»»Wanamees, wanamees! On pattusid, mida ei 
siin ega ka tulewases elus andeks ei anta,“ ütles kool- 
meister tõsise ja pühaliku häälega, ,,ja sina teed nii- 
sugust pattu, kui sa Jumalast nõnda mõtled ja räägid. 
Sa oled ebausu paelus kinni ja ütled, et Jumal seda 
on teinud.“ 

»Mis tõsi, see tõsi ja jääbki tõeks, ning tõde 
pole patt. Wõi ei wõi Jumal mind sel kombel aidata?" 
Kas ma wähe oma eluajal puudust ja waewa olen kan- 
natanud? Eks ma ei wõi, wanail päiwil kergemine 
elada ?“* 


Su seest räägib lihameel. = Mitte patust ihuei 

ole saatnud Jumal oma poega päästma, waid hinge. 
Sinu süda on aga maapealsete asjade küljes kinni. 
Siin on hädaorg, kuid seda rõõmsamad ja õnneliku- 
mad saame meie ükskord seal olema. Etaga sinna 
saada, selleks on waja ebausust lahkuda ja tõe tund- 
misele tulla, Kõige pealt peab aga käskusid täitma. 
Sina pead pühapäewa pühitsema, ütleb üks käsk. 
Oled sa seda teinud?“ 

»»Meie ei ela enam käsu, waid armu all. Mulle 
on öeldud ja ma teen selle järele. Eksitada ei lase 
ma ennast.“ 


Enne kui koolmeister ühes Liisu ja Annaga õh- 
tusele palwetunnile läks, tuli ta weel kord wanamehe 
juurde, et teda noomida, kuid see jäi nüüd tummaks 
ja tegi tööd edasi. Ka siis ei wastanud ta, kui kool- 
meister ära minnes ,,head õhtut“ soowis. 

-Wanamees oli rõõmus, et ta wiimaks üksipäini 
wõis olla. Ta pühkis higi otsa eest, istus augukal- 
dale liiwale ja silmitses heal meelel tehtud tööd. 
Tema wastas teine pool auku istus must pikkade 
karwadega karjakoer, kes rõõmsa näoga peremehe 
poole waatas ja aeg-ajalt saba liputas. Kui aga koer 
wiimaks aru sai, et peremees teda praegusel silma- 
pilgul sugugi tähele ei pane ja tema pead hoopis 
teistsugused mõtted täidawad, langes ka tema nähta- 
waste mõttesse ja wahtis pärani silmil metsa poole. 
Wahetewahel wõis tähele panna, et ta ninasõõrmed 
liikusiwad. 

Wanamees wiibis tulewikus, lähedases tulewikus, 

sest ta alatud töö pidi juba warsti loodetud wilja 
kandma: Kui ta aga oma mõtetega just kõige meel- 
diwamale kohale oli jõudnud, kuulis "ta õuewärawa 
krääksumist. Wana unistaja waatas pahameelega sinna 
poole. 


»lere õhtust, jõudu!“ ütles Metsanurga Kustas. 
See oli noormees, õige tugewa kehaga ja siniste sil- 
madega, nagu kewadene pilweta taewas. Ta käik 
awaldas arglikku ja pikaldast meelt. 


»Tere, jõudu tarwis,*“ wastas wanamees nagu 
wastumeelselt. Nad seisiwad waikides teineteise wastas. 
Wanamees ei tahtnud midagi rääkida, Kustas ei tead- 
nud, mis ta rääkima peaks. . Raha-augu kaewamise 
lugu oli talle juba tuttaw, wanamees ise oli talle oma 
nägemisest waremalt rääkinud. 


sa Wõiksid omale abilisi wõtta, töö läheks siis 
jõudsamine,“ ütles Kustas wiimaks. 


Ainult usklikud wõiwad seda tööd teha.“ 


,»»Meie inimesed on kodust ära, läksiwad koolmeist- 
riga palwele,““ tähendas wanamees natukese aja pärast. 
Wiimaste sõnade juures tõusis nooremehe pea nõksa- 
tades kõrgemale, silmad läksiwad nagu suuremaks ja 
tumedamaks. Siis libises ta kurb pilk toa poole, sealt 
õuewärawasse ja kadus tumeda metsa alla, kus soe 
suwe-õhtu sumenes. Nooremehe õlad wajusiwad nagu 
enam ripakile, käed lonti, pea norgu.  Terwet tema 
olewust näis tinane raskus rõhuwat. Waikides seisis 
ta piipu popsutawa wanamehe juures, soowis aga 

peagi sellele ,,head õhtut“ ja läks pikkamisi krääksu- 
wast õuewärawast wälja. * Wanamees puhus suitsu- 
pilwi õhku ja waatas pilusilmil talle järele. Ka koer 
istus alles endisel kohal ja heitis ainult lühikese pilgu 
äramineja poole, kui õuewärawa krääksumist kuulda oli. 


II 


Ehawalguse jumi kaldus juba hommiku poole, 
kui Liiwamäe õuewärawast noormees, reisipamp sel- 
jas, sisse astus. Koer jooksis talle esiteks haukudes 
wastu, jäi aga teisel silmapilgul wait ja kargas saba 
liputades ning niuksudes tulija najale püsti. 

Wäsimuse peale waatamata asus tulija rinda soe 
kergendaw tundmus, kui ta nägi, et wana Hektor ikka 
weel teda ära tunneb ja tuhinal talle wastu tormab. 
Koera rõõmus ja poolkurblik niuksumine tõi noore- 
mehele möödaläinud elu meelde. Kui wilets see kõik 
oli, 'sealt maalt, kuhu ta mälestus ulatas. Juba sellest 
ajast saadik, kus ta jalgu suutis hakata järele wedama, 
pidi ta mõisaleiba sööma. — Esiteks käis ta sigade 
. juures, mil ajal teda sõrawäekindraliks hüüti, siis pidi 
ta lammaste järele jooksma, kuna ta wiimaks ka l0o- 
made karjas käis. . Peale selle asus ta teopoisina 
mõisa tööle. 

Noormees wõttis oma pambu seljast, waatas õues 
ringi ja kuulatas, otsides tuttawaid asju ja hääli: kau- 
get koera haugatamist, pilli ürgamist mõisa pargis, 
öökulli huikamist, tüdrukute laulu. Aga praegu oli 
kõik waikne. 

WAäsinult istus noormees augu kaldale liiwahu- 
nikule ja pidas iseeneses aru, milleks küll seda auku 
siia kaewatakse. Jalad surisesiwad ja kipitasiwad mitme- 
tunnilisest käigust. Koer istus nooremehe ette, ajas oma 
pehmed kõrwad kikki ja omandas selle läbi rõõmsa, 
nagu äraseletatud waate. 

Nõnda istusiwad nüüd kaks endist seltsilist waiki- 
des teineteise ees, nagu otsiksiwad nad wastastikku 
armsaid poolununenud jooni, neid meelde tuletades 
ja uue sisuga täites. Koer liputas heal meelel saba, 
liigutas kõrwu ja sirutas nina nooremehe poole. Selle 
liikmetesse walgus rammestaw raskus, pähe ilmusiwad 
mitmesugused elupildid, küll kodusest, küll linnaelust. 
Nagu wiirastus lendas waimusilma eest mööda, kudas 
ta mõisast ja oma isamajast lahkuma pidi ja linna 
tööd läks otsima —- kõik kangekaelsuse pärast. 

Mõisasaksad elasiwad ise harwa kodus, harilikult 
sõitsiwad nad ainult suwel mõisa, mida wõõrad noored 
mõisnikud walitsesiwad, endid tegelikus põllupidamises 
harjutades. - Paar aastat oli mõisas õige hea herra 
olnud. = Wahel harwa nõudis ta teo- ja wallameeste 
käest, et need palja peaga tema ees seisaksiwad. Tema. 
järele tulew mõisawalitseja parun N. oli hoopis teist- 
sugune - mees, olgugi et teda alles piimahabemeks 
wõis pidada. . Tema ajal oli kutsar mõisas ainuke 
mees, kellele herra luba andis mütsiga mõisatreppi 
ilmuda -— temal ei olnud ju wõimalik ohjade hoid- 
mise pärast mütsi peast ära wõtta. 

Mõni päew peale mõisa ilmumist, kui parun 
mõisa maid ja hooneid käis waatamas, juhtus ta ma- 

sinarehe juures Liiwamäe Hansuga kokku, kes puu- 
koormat pealt ära ladus. Hans ei pannud lähenewat 
parunit tähele, ta märkas tema juuresolekut alles siis, 
kui see*kärgatas : 

»Miks sa ei teretama mind, lurjus ?“ 

Oleks mõni omasugune sõimamisega Hansu ette 
astunud, küll ta siis oleks teadnud, mis teha, aga 
tema ees seisis ju nõndanimetatud saks. Saksa wastu 
pidi aga teisiti olema kui omasuguse wastu. 0Selle- 
pärast oli Hans peaaegu nõuta. Ta wahtis natuke 
aega herrale otsa, kuid käsi ei tahtnud tal kudagi 
mütsi juurde tõusta. Selle asemel ütles Hans nagu 
kogemata: 

»Ma ei tunne aulikku saksa-herrat,“ ja hakkas: 
jällegi puuhalgusid koormast wõtma. 

»Müts peast maha! Sina olema üks siga! Mina 
olep siit möisa paruniherra! Ma peksap sind kui üks. 
koer mine 


e juures kohkus Hans esiteks ära, 
t kui kord juba hulluste on läi- 
nud, siis mingu täikste, nii et teistele teopoistele ja 
mõisatüdrukutele Jjütlstada ja nende ees uhkustada: 
oleks. Nii siis ei teretanud Hans ka nüüdki ega wõt- 
nud mütsi peast ära.  Herra tõstis oma keppi, nagu 
tahaks ta teopoisi seljas selle kõwadust proowida, 
kuid nähtawaste tuli ta teopoisi tugewaid liikmeid ja 
puuhalgusid silmitsedes teistsuguseleotsusele, ja selle- 


siis aga arWas- 


pärast läks ta mühkides minema — mõisa poole»tä- / 


gasi. Kaks moonakat, mõlemad perekonna-isad, kes 


natuke maad eemal töös oliwad ja herra wiha pärast 


Raha-atuk. 2 


18 A. H. Tammsaare 


ettewaatuseks mütsid peast ära oliwad wõtnud, tuliwad 
silmapilk, kui herrat enam näha polnud, naerdes ja 
käsi hõõrudes Hansu juurde. 

»See oli wast tükk ! Tubli poiss! Liiwamäe wa- 
nal on wast poeg!“ ütles üks moonamees õnneliku 
näoga. 

Teine möonakas naeris ainult, kuid selles naerus 
näis terwe rõhutud olek ja wiha, kuid ka lõpmata 
rõõm, nagu kättemaksmise magusus ennast awalda- 
wat, see naer kõlas kui ussi susisemine, kuna 
 aukuwajunud = x poolkustunud silmades sädemed hel- 
kima lõiwad. Nõnda wälgatab — eksijale = üksik 
täheke mustade tormist aetud pilwede wahelt üürike- 
seks wastu. N 


Warsti tuli walitseja, lühike paks mehike, kärmel 
käigul mõisa poolt; juba eemalt wõis aru saada, et 
ta äritatud oli. Niipea kui ta teomehi seismas nägi, 
hakkas ta neid juba eemalt sõimama ja ta sõimas 
neid kuni ta nende juurde jõudis. = Siin ütles ta 
Hansule, et ta puukoorma pealt ära peab laduma, siis 
hobuse kohe mõisa juurde ajama ning koju minema: 
herra olla ta lahti lasknud. 


»Kui nii on,“ ütles Hans, .kellele kuradile ma 
neid puid siis weel laduma pean, lähen kohe ära, 
paruniherra wõib ise puud sülda laduda.“ 


Nõnda Hans ka tegi. Ta jättis hobuse kõige 
puukoormaga sinna paika ja läks, walitseja sõima- 
mise ja ähwardamise peale waatamata. Hans tea- 
dis, et ta suure lolluse *teeb, kuid wiha ja teo- 

meeste kiitused oliwad temalt igasuguse enesewalitse- 
mise-jõu rööwinud. 

Hans lahkus mõisast jäädawalt.  Mahajääjad täit- 
siwad hoolega paruniherra nõudmist ja käisiwad ning sei- 
siwad igas seatud kohas palja peaga. Sealjuures ülis- 
tasiwad nad salajas Liiwamäe Hansu. Mõni nädal peale 
seda kui Hans mõisast lahkus, kutsuti ta kohtu ette 
ning mõisteti herra teotamise ja omawolilise töölt 
lahkumise pärast 2 nädalaks kinni. . Mõisas anti see 
kohtuotsus kõikidele teada. 

»Liiwamäe Hans oli ikka üks tubli poiss,“ ütle- 
siwad mehed isekeskis. 

Tüdrukud lisasiwad hiilgawail silmil juurde : 

»Oleks niisuguseid poissa palju!“ 

Nii lahkus Hans N. mõisast. . Wanemad käisiwad 
paruniherra ,kintsu kaapamas“ ja nemad wõisiwad oma 
kuuendikukoha peale edasi orjama jääda. Hans läks 
Tallinna. Mõis ja Tallinn -— need oliwad kaks suurt 
peatusjaama Hansu elus. Kui selgeste nad praegu 
mõlemad tema silmade ees seisiwad. 

Esimesed aastad elas Hans rahulikult ja rõõm- 
salt Tallinnas. Teenistus oli õige hea. Hans saatis 
koju omastelegi raha. - Wiimasel ajal muutus aga sei- 
sukord wiletsamaks, sissetulek wäiksemaks. Umbes 
pooiteist aastat tagasi algas tööliste seas liikumine : 
salajased kooskäimised, arupidamised, unistused olu- 
korra parandamisest. . See liikumine seisis terwes 
riigis olewa liikumisega ühenduses, oli selle wiimase 
otsekohene tagajärg. Hans oli üks kõige agaramatest 
liikumisest osawõtjatest. Suure õhinaga kuulas ta cma 

juhatajate seletusi. Ta ei tundnud neid juhatajaid, kuid 
ta kuulis nende suust midagi sarnast, mis tema oma 
südames ammugi warjul oli, mida ta aga sõnades 
* awaldada, teistele ütelda ei osanud. Ahnelt luges ta 
iga salajase lendlehe läbi ja kõiges sellesnägi ta kui 
uut usutunnistust, mis paradiisi maa peale pidi tooma. 
Siin kuulutati ilma ärapäästmist mitte mingisuguse 
imeteo, waid inimeste enese töö ja wõitlemise läbi. 

Algasiwad streigid ja tööliste kinniwõtmised, nende 
wangistamised , kojusaatmised. Nende mõnede sekka, 
keda Tallinnale kardetawaks peeti ja keda sellepärast 
linnast wälja oma walda Saadeti, oli wiimaks' ka Hans 
juhtunud. = Kahekümne nelja tunni jooksul pidi ta 
Tallinna maha jätma. Talle oli see õige raske. Kui 
aga seltsimehed talle meelde tuletasiwad, et ka maal ini- 
mesed elawad, et ka nemad päästjat ootawad ning 
et igaühe püha kohus on nende silmi awada ja neile 
pääseteed näidata, siis tõusis* Hansul ilus meelitaw 
lootuseläik rinda. Ta tahtis minna ja töötada, ta tah- 
tis sellesse töösse terwe oma hinge Walada ja kõik, 
mis sinna aastate jooksulolikogunud. Juba ennemalt 
kujutas ta enesele ette, missügust mõju tema kodu- 
kohta ilmumine endiste tuttaw ate peale awaldab, kudas 
ta neileshoopis midagi uut kuulutab, millest neil tä- 
nini aimugi polnud. 

Nüüd istus ta siin wäsinult ja roidunult ning 
mõtles. Tema südamesse asus joowastaw, siiski raske 
tundmus. Ta waatas oma ümbrust ja tundis siin nii 
mitmedki puud ja põõsad ära; need oliwad aga pike- 
maks, suuremaks, jämedamaks kaswanud, wanemaks 

läinud. See tuletas Hansule tema oma elupäewi 
meelde. Kui ruttu nad mööda oliwad läinud, nagu une- 
nägu, ilma wähemagi tähelpanemiseta. Wanad männid 
ja kuused oliwad endised: nad kõngutasiwad tasakeste 
oma latwu ja oksi, nagu nad seda siis oliwad teinud, 
kui Hans kodukohast linna pidi minema. 

Wärawa tagant metsateelt kostsiwad inimeste hää- 
led. Koer waatas tähelpanelikult sinna poole, ei 
hakanud aga mitte haukuma. Wärawa ette jõudes 
jätsiwad tulijad suud andes jumalaga. Naisterahwad oli- 
wad Hansu ema ja õde, meesterahwast Hans ei tundnud. 

»Kes see seal istub?“ küsis ema Hansu nähes. 

»See on ju Hans,“ ütles Anna natukeseaegse 
silmitsemise järele. 

»Kelle Hans?“ 

» Meie. “ 

»Tere wara hommikut!“ hüüdis Hans augukal- 
dalt ja tõusis üles. Natukese puhkamise järele oliwad 
ta jalad õige kangeks ja walusaks läinud. 

»Ennäe imet, kust sina siis siia oled saanud?“ 
küsis ema. 

»Tulid meile õige appi heinamaale,“ sõnas 
Anna. 

Nad pigistasiwad üksteise käsi. Ema silmitses 
armsusega, õde nagu kartuse ja uhkusega noortmeest. 

»Miks- sa koju tulid ja meile enne ei teatanud?“ 
küsis ema, kes nagu midagi paha näis aimawat. 

»Miks ma tulin... Tahtsin tulla, muud midagi. 
Kas teile ehk minu kojutulemine wastumeelt on? Ma 
hakkan tööle, teie kaela ma ei tule ju ; kui saan 

hakkan metsas liiprid raiuma, siin tehakse ju neid?“ 

»Jah, tehakse küll,“ ütles Anna. 

»Meile nüüd wastumeelt...“ sõnasema. ,,Ma mu- 
retsesin mitu korda, nägin uneski, kui linnast tulijad 
rääkisiwad, et seal mässatakse. Ma kartsin wäga sinu 
eest, sa oled alati ju niisugunetulipea, jooksed kõige 
ette... Kas sul tööd oli ka, wabrikud pidiwad ju 
seisma ?“ 

»Miks tööd ei ole, kui aga wõimalik teha oleks.“ 

»Noh, kes siis inimest töö juures takistada wõib, “ 
ütles ema. 

»Tuleb ette...“ sõnas Hans mõttes ja waatas 
liiwamäe sees olewa augu poole. , Mis auk see on?“ 
küsis ta. 

»Jsa raha-auk,“ wastas Anna. 

»No jah, ta kaewab mäe sisse auku, et waran- , 
dust leida, mis seal warjul on. Kui ta raskeste haige 
oli, sa tead ju, kui ta ära pidi surema, siis näidati 
talle nägemises, ja tema hakkas kaewma, kaewab iga 
pühapäew,“ seletas Liisu. 

»Ja teie usute, et ta sealt midagi leiab?“ 

»Ah, kes seda nüüd usub, aga mis sa teed selle 
wiletsuse ja waewaga,“ rääkis Liisu. , Ma olen püüd- 
nud ka midagi ütelda, aga wõi siis tema seda tähele 
paneb, tead ju, missugune ta on: kaewab edasi. 
Koolmeister käis siin ja noomis teda jumalasõnaga, 
aga tedagi ei wõtnud ta kuulda, mis siis meist weel 
rääkida; mind, meid naisi on ta ju ikka lolliks sõi- 
manud... Jah, Jumal seda teab, kudas see küll läheb!“ 
õhkas Liisu lõpuks. 

»Kust te siis nüüd tulete?“ küsis Hans: 

»Palwelt, meie käime nüüd palwel, ärkajate juu- 
res, oleme nende seas. . Koolmeistriga ühes tulime. 
Oleme kõik ühed wennad, õed,“ seletas ema pool- 
õnnelikult, pooluhkelt pojale. Anna tundis aga näh- 
tawaste ema sõnadest häbi; ta paled lõiwad lõkendama 
ja ta pööras silmad teisale. 

»Kes siin nüüd kooliõpetajaks on ?“ 

»Kadak,“ wastas ema. 

»Hans Kadak“, täiendas Anna. 

»Ta tuli paar aastat tagasi kusagilt kaugelt siia, 
kus wagad inimesed elawad, nüüd teeb ta ka siinsed 
inimesed wagaks. . Mitmed ei lähe enam kirikusse, 
seal ei ole selget jumalasõna. Koolmeister ütleb, et 
sinna ainult jõululaupäewa õhtul ja uue aasta hom- 
mikul, pimedas, tulewalgel, minna wõib, siis ei ole 
wanakurja seal,“ seletas Liisu. 

Hansule oli see kõik uudis. Ta oli usuhullus- 
tajatest küllalt kuulnud, oli isegi linnas näitemängus 
neid näinud, kuid seda, et tema ema ja õde kord ka 
nende sekka langewad, ei tulnud tal uneski meelde. 
Kõik, mis ta nii lühikese ajaga koduste uudistena 
kuulis, langes tinase koormana südame peale. Juba 
ennemalt oli ta otsuseks teinud kodus sellest mitte 
rääkida, mispärast ta linnast ära tuli; nüüd sai see 
mõte iseäranis kindlaks. Ta tahtis kõik salajas hoida, 
olgu siis, et nad kusagilt mujalt asjaloo kohta selgust 
saawad. 

»Kes nüüd mõisa walitseb ?“ küsis Hans natu- 
kese waikimise järele. 

»On üks' uus mnoorherra,“ ütles Anna, . ,pool 
aastat tagasi tuli teine.“ 


»See paruniherra on juba ammugi siit ära ... 
meie wastu oli ta pärast» wäga - armuline, ei ajanud 
meid ära, jättis ulu- alla. Nüüdne noorherra pidada 
hea saks olema, jällegi parun. Aga sigadepoissi olla 
teine ratsapiitsaga peksnud, see pole mütsi peast ära 
wõtnud. Laps, rumal, ei märka ju seda, ei tunne 
kohust ega seadust. Ehk ei tea, mis see nüüd ini- 
mesele teeb, kui ta saksa ees mütsi peast ära wõtab, 
eks pane pärast jälle pähe. . Näe, wana Künka taat, 
kudas tema alati hoolas or. Suwel rukkilõikuse ajal 
käib, ühes kaenlas müts, teises rukkiwihud; — paljas 
pealagi aga läigib päikese käes. Ja kui kaua ta juba 
kiriku wöölmölder on olnud! . .“ 

Ema sõnu kuulates wahtis Hans mõttes hommiku 
poole. Talle asus wõõrastaw ja õudne tundmus rinda, 
mässis ennast tema südame ümber ning pigistas, rõ- 
hus teda maona. Süda hakkas niisamuti tuksatama 
ja surisema, nagu ta wäsinud jaladki. 

Sel silmapilgul astus isa õue. Nähtawaste tahtis 
ta jällegi raha-auku kaewama hakata, olgugi et wae- 
walt päikesetõusu aeg wõis olla. 

»Terwe öö otsa olite ära,“ sõnas ta Liisut ja 
Annat nähes.“ 

»Tere hommikust!“ ütles Hans ja astus isale 
wastu. 

»Kust sina wälja oled tulnud ?* küsis isa imes- 
tades. ,Pole s'ust ammugi midagi kuulnud.“ 

Liisu ja Anna läksiwad peagi ära, esimene lehmi * 
" lüpsma, teine magama. — Kirikusse ei pidanud nad 
täna ega wististe iialgi-enam minema, wõi olgu siis, 
et usklikud ise omale kiriku wõi palwemaja üles 
ehitawad ja tema Jumala meelepäraliselt sisse seawad. 

»Miks sa siis nüüd koju tulid ja nii ootamata?“ 
küsis isa pojalt uueste, kui ta esimeste sõnade peale 
wastust ei saanud. 

»Tuli kord mõte pähe, tahtsin teile aidata heina 
teha wõi kui muud ei saa, hakkan mõisa metsas 
liiprid raiuma,“ rääkis Hans pikkamisi. 

»Kas linnas töö otsa lõppes?“ 

»Töö just mitte, aga himu sai otsa . . . Tahtsin 
maale suwitama tulla,“ naeratas noormees. 

»Eks siin ole muidu ikka hea küll, aga mõni 
seda teab, kudas selle tööga lugu on. Näe, ilmad 
aina wihmased, pole heinatööst rääkidagi.  Wõtsin 
Murakasoo enese kätte -— sa mäletad ju weel — oli 
ilus rohi teise peal; niitsin maha, hakkas wihma la- 
histama ja kuni tänini. Käisin paari päewa eest waa- 
tamas, hein ujub wee peal ja sinna ta mädaneb. Ei 
aita muud, kui mine kisu teine põõsastesse kokku, 
muidu tuleb saksale heinamaa määndamise eest weel 
kahjutasugi maksta.  Heinanuuma, suur hulk päiwi, 
peab muidugi asjata mõisa tegema; käisin herra pal- 
wel, et ta ometi kahju poolekski teeks, — mitte 
peotäitki ei saa ma ju sealt heina —- aga ei. 
Ega mõis wihmas süüdi ole, ütleb ta, ilmad on 
Jumala käes, paluge temalt paremaid ilmi. Kerge on 
ütelda: palu. Eks nad käi küll palumas, meiegi omad 

terwed ööd kodust ära, eks näe, mis sellest tuleb. 
Kõik lähewad pühaks, kirikus ei taheta enam käia; 
see jäägu wõi tühjaks.“ 

-Hans ei öelnud selle kohta midagi. Ta küsis: 

»Lähed jälle raha-auku kaewama ?“ 

Sellega andis ta isale mõista, et ta juba teab, 
mis auk seal mäe sees on. 

»Jah, paar pühapäewa olen ma juba tööd tei- 
nud,“ wastas wanamees, nagu oleks tema töö täieste 
harilikku laadi. 

»Kudas sa tohid seda auku kaewata, kas sa mõi- 
sast luba oled küsinud ?2“ 

»Ah tühja ka; juba olla mõisas teada. Saks ja 
walitseja olla ainult naernud: head ja armulised herrad.“ 

Wanamees jäi natukeseks ajaks mõttesse. Tal tuli 
korraga tahtmine terwet raha-augu lugu pojale ära 
jutustada, nagu ta seda juba mitu korda oli teinud. 
Selle loo jutustamise tung oli talle haiguseks saanud, 
sest tema läbi püüdis ta kõikidele selgeks teha, et 
tema, Liiwamäe wanamees, iseäralik inimene, ärawa- 
litud hing teiste seas on, sest mistarwis oleks muidu 
temale tuldud niisuguseid asju teatama. Nüüd ei 
leidnud ta aga kudagi parajat ja sündsat põhjust, 
kudas oma jutustamisega peale hakata. - Kogemata 
kombel tuli aga Hans isale appi, kui ta nagu mööda- 
minnes tähendas: 

»Ja sa loodad sealt midagi saawat... leidwat?“ 

Isa wäatas tungiwal, poolpalawikulisel pilgul poja 
peale, nagu tahaks ta seeläbi oma sõnadele jäeäralist 
mõju anda, ja ütles siis: 

»Kudas wõiksin ma selles kahelda. .Kahtlus 
on lootuse lõpp. . Mulle öeldi, näidati, seletati — 
ja wõimata on seda unustada. Wõi oli ainult see! 
Weel palju muud...“ 

Hans waatas isale näkku. Ta arwas, et ta seda 
esimest korda näeb, niisugune iseäralik kirg ja kind- 
lus "helkis tema silmis ja näojoontes. Isa mõtles, et 
poeg midagi küsida tahab, ja jäi sellepärast natuke- 
seks wait. Siis rääkis ta edasi: i 

»Isegi taewa- ja põrguteed näitas ta mulle ära.“ 

»Kes näitas ?“ 

»See mees... Meie läksime üle kuiwanud jõe, 
selle põhjas oli märg muda, kus päiksepaistel wäik- 
sed wingerdajad roomasiwad. Jõel oli ümargune wal- 
geks kooritud palk peal. Meie pidime mööda palki 
jõest üle minema. Ma ei julenud minna. ,Mine aga 
julg este — ütles saatja — siit langewad ainult risti- 
mata lapsed sisse. Näed sa neid wingerdajaid seal 
muda sees. Need on nemad. = Siin roomawad nad 
igaweste.“ Aga kuhu siis surnult sündinud lapsed 
saawad? küsisin mina. ,Nendega ei ole taewal ja 
põrgul midagi tegemist,“ wastas tema. Kui meie 
edasi läksime, jõudsime kahe tee juurde: üks oli 
kitsas, mudane ja sügawate roobastega, teine lai ja 
sile kui kanamuna. Esimene pidi taewa, teine põrgu 
wiima. Ma küsisin, mispärast taewatee nii mudane 
ja sügawate roobastega, kuna põrgutee nii ilus on. 
Mees wastas kitsa tee peale näidates: ,Siit minejaid 
on palju ja kõik jalgsi wõi puu-assidega wankritel; 
teist teed sõidetakse aga —tõldadega, jalgratastega. 

Kõik, kes jalgsi wõi wäikeste wankritega tulewad, lä- 
hewad wäikest, teised suurt teed mööda"...“ 

Hans waatas isa poole; tal oli, kui teeks see 
malja, kuid isa nägu oli pühalik-tõsine. 

»Ma küsisin, kas ma ei wõiks nüüd kohe siit 
taewa poole minema hakata. Tema ütles, et ma 
enne weel koju pean minema ja omakseid aitama, 
õnnelikuks tegema. — Millega mina neid õnnelikuks 
wõin teha, eks saksad muretse eide ja tütre eest; nad 
on ennemalt neile tööd andnud, eks nad anna edas- 


pidi niisamuti — ütlen ma. ,Ei, sa pead koju mi- 
nema* — ütleb tema ja küsib: ,Kas oma maja ees 
seda liiwamäge tead ?* - Miks ma seda ei peaks 
teadma — ütlen ma. ,Noh, waata, seal mäe sees 


on -warandus warjul, ja selle pead sa sealt wälja 
kaewama. Kuid sa ei pea ennast kellestki eksitada 
laskma. Mitte kaewamine, waid usk, mis kaewamise 
juures, toob waranduse maa seest wälja, ilma usuta 
on kaewamine paljas kaewamine“, — Sellepärast ongi 
seal mäel mõnikord hulgumist kuuldud ja kontide 
tantsimist nähtud ? — küsin mina. ,Nojah,* wastab 
tema. Pärast seda seletas ta mulle kõik, mis tarwis, 
ära ja saatis mind üle palgi tagasi. . Ristimata sur- 
nud lapsed wingerdasiwad ikka alles jõe põhjas sooja 
muda sees; nad oliwad kui wäikesed walged ussikesed. 
Üle jõe jõudes kadus minu saatja korraga ära, ja ma 
tulin üksipäini tagasi.“ 

Wanamees hingas nagu kergemalt ja waatas kü- 
siwalt poja peale. See pööras silmad isa küsiwa 
pilgu eestkõrwale. Mis pidi ta kõigest sellest arwama? 

Oli ta isa weelgi poolhaige, jampsis ta alles praegu? 
Oli see unenägu? Ei, sest isa oli walmis labidaga 
auku minema, et kaewama hakata. 
' Et mägi selgest liiwast koos seisis, siis lange- 
siwad augukaldad sagedaste sisse, ning sellepärast pidi 
wanamees kaewamises mitmekordset tööd tegema. 
Selle peale ei pööranud ta aga suurt tähelpanemist, 
sest peaasi polnud ju mitte kaewamises, waid usus, 
mis kaewamise juures oli. 

»Kus kohal hea waikne magada oleks?“ küsis 
Hans. 

»Mine aidalakka, seal on natuke. wärskeid heinu; 
need on ainukesed heinad, mis me tänawu haljalt 
kätte oleme saanud... Aga kas sa enne süüa ei 
taha ?“ £ 

»Ääh, tühja ka, hea kui puhatagi saab.“ 

Hans puges aidalakka magama, aga siiski pidi 
ta enne-natuke kehakinnitust wõtma, ema ei andnud 
talle muidu rahu. Wanamees hakkas kindlas usus 
tööle. Päike tõusis kõrgemale; wärisewad kiired wir- 
wendasiwad augu kaldale pillutud kollakal liiwal. Augu- 
põhjani, wanameheni, nad ei küüninud, liig wiltu lan- 
gesiwad nad alla. Pärast aga, päikese kõrgemal seisul, 
oli ilm juba pilwes ja tibas jällegi wihma. 


III. 


Mõne nädala pärast oli kodukoha ja tema ümb- 
ruse elu Hansule juba õige tuttaw. Ta leidis peaaegu 
kõik endised elanikud ikka weel siitsamast. = Ainult 
mõned wanad hallpead oliwad sinna läinud, kust enam 
ükski tagasi ei tule ja kus nad oma siinsest waewast 
ja wiletsusest jäädawalt lootsiwad lahti saada. Ka oliwad 
mitmed neiud, keda Hans omal ajal tunnud ja kellega 
ta mõisapargis oli tantsinud, ära kadunud: mehed 
oliwad nad ära wiinud — kusagile eemale. Hans käis 
nüüdki weel mõisapargis, kuid siin oli kõik nii iga- 
waks muutunud. — Tantsijate, lauljate ja mängijate 
sekka oli hulk noori inimesi siginenud, kes waremalt 
lastena puude alt teiste nalja pealt waatasiwad. Hans 
nägi neid naeratawat ja naljatawat, aga teda jättis see 
külmaks. 

Hansul oliwad koju tulles teatud mõtted rinnas 
warjul. Mida enam ta aga siinset elu tundma õppis, 
seda enam tuli ta otsusele, et tal siin midagi teha 
pole. Kõik näis uinuwat.. . endist wiisi uinuwat. 

Uinus uhke mõis, uinusiwad tema elanikud, uinus 
tume park, kuigi tantsupaarid tema warjul keerlesiwad 
ja lauluhääled rõkkasiwad, uinusiwad isegi nagu tantsi- 

jad, lauljad, naerjad. Tuksatust tundis Hansainult siis, kui 
ta nägi, missuguse iseäraliseheameelega püüti mõisa- 
sakstele seega rõõmu walmistada, et nende ees müts 
juba eemalt kaugelt peast ära wõeti. . Ainult mõnin- 
gad noored oliwad teistsugusele otsusele jõudnud. Hans 
tundis seda tinast koormat, mis juba koduteel talle 
rinda oli asunud, ikka raskemaks minewat. Mõisatee- 
nijatest hoidis ta nähtawa heameelega eemale. Püha- 
päiwiti oli ta enamaste kodus wõi hulkus - metsas 
ümber. = Kõige tihedamine käis Metsanurga Kustas 
Liiwamäel. - Enamiste istus ta waikides Hansu seltsis 
wõi küsis ühte ja teist linna-elu üle järele. 

»Tahad sa ka linna minna ?“ küsis Hans üks- 
kord temalt. 

Ei,“ wastas Kustas lühidalt. 

»Mispärast ?“ 

»Mis ma seal tegema hakkan ?“ 

»Tööd.“ 

»Aga kui tööd ei saa?“ 

»Küllap saab, kui otsid.“ 

»Aga miks sa siis koju tulid ?“ 

»Mina . . . Ma tahtsin .. . mul oli tarwis tulla.“ 

Nüüd ei öelnud Kustas enam midagi. Ta silmit- 
ses ainult Hansu linnariideid ja arwas nende järele, 
et Hans mitte tööpuuduse pärast maale pole tulnud. 

Hans omalt poolt pidas aru, kas ta Kustasele 
asja seisukorra otsekoheselt ära peaks seletama wõi 
niisamuti jätma. Ta oleks tahtnud nii heameelega 
rääkida, ta oleks tahtnud omale —seltsimeest leida, 
kellega ta otsekoheselt mõtteid oleks wõinud wahetada. 

-Kas wõis ta aga Kustast' usaldada ? Kui ta selle üle 
järele mõtles, sõnas wiimane endist juttu jatkates: 

»Mul on ju wanemad.“ 

»Mis sellest?“ wastas Hans. , Mul oliwad ju ka 
wanemad.“ 

»Aga meil on ju wäike ostetud koht ning wa- 
nemad on juba wanad.“ 

See koht ei toida ju teid, mõisametsas tööd 
tehes maksate koha wõlgasid.“ 

Mehed waikisiwad jällegi. 

»Ma tahan hakata naist wõtma,“ ütles Kustas 
natukese aja pärast. 

»Mis sest on; seda wõid kalinnas teha,“ wastas 
Hans. 


»Linnas . . . Aga kui seal ei ole, keda wõtta 
tahaksin?“ 

»Kas sul siis siin on ?4 

» On.£ 

»Mina tunnen teda ?° 

»Tunned. “ 

»Ammugi juba ?“ 

» Ammugi. “ 


»Noh, siis wõta naine ja sõida ühes temaga 
linna.“ 


»Mõni seda teab; ka siin wõiks elada, kui .. .“ 
»Mis kui ?“ 
»Kui naisemees oleksin.“ 


»Mõni mõisi nüüd! Tee pulmad ära ja asi 
tahe.“ * 

Eks ta ole küll, aga siiski on nii weider sellega 
peale hakata.“ 
»Weider . . . Kõik on weider.“ 


»Sa Wõiksid mulle abiks olla, sa oled nii sõna- 
kas ja julge.“ 

»Isameheks tulla? Mis?“ 

M matti. < 

»Sa Wõiksid temaga rääkida ... talle mõista 
anda.“ 

»Et sa teda omale naiseks tahad ?,, 

» Nojah. “ 

Küll oled -aga mees, kardad tüdrukule seda 
ütelda. On ta ehk sinust wanem ?“ 

»Ei, noorem.“ 

»Ja sa kardad ikkagi. Mõtled, et kisub sil- 
mad lõhki ?“ 

»Mitte just seda. . .“ 

»Üks ta puhas, ma wõin sind aidata, kui see 
mul korda läheb,“ ütles Hans, ,,kuid kõige pealt pean 
ma teadma, kes ta on.“ 


Hans ootas Kustase käest wastust. 


»Mis seal nüüd teada on,“ rääkis see, ,eks sa 
wõi juba isegi arwata, wõi ma siis muidu sinule 
oleksin rääkima tulnud.“ 

»See tähendab, kui ma õieti mõistan, sa tahad 
minu õde Annat?“ 

»See mõte on mul küll juba ammugi...“ 

»Wõi juba ammugi ja ei julge temale seda 
ütelda ?“ 

»Mis seal nüüd julgeda, aga ma ei saa sellega 
hakkama. Ta on alati nii elaw ja sõnakas, kuulan 
teda, ja nõnda läheb päewast päewa. Ta naerab mind 
weel pealegi. . Wiimasel ajal pole ma teda näinudki.“ 

»la käib ju koolmeistri juures -palwetunnil.“ 
Hans jäi natukeseks mõtlema ja lisas siis iseäralise 
heameelega torkawalt juurde : 

»Nad on kõik õed-wennad, teretawad suuandmi- 
sega ja jätawad suuandmisega jumalaga.“ 

»Ja Anna ka?“ 

»Anna ka, ta on ju ka õde.“ 

Kustas läks näost punaseks. Ta tahab Annat 
omale naiseks, ja see laseb ennast teisi mehi suudelda. 

»Sa jääd mõttese? Läheb ehk nasiewõtmise himu 
üle?“ küsis Hans. 

a 

»Tead, Kustas,“ hakkas Hans natukese aja pä- 
rast: ,Kui sa minu õe ära wõtad, küll mina tal juba 
siis palwelkäimise ära keelan — siis läheme ühes- 
koos kõik linna, tööd ja leiba leiame ikkagi. Praegu 
ei wõi ma aga linna minna, sest mind aeti sealt 
wälja. “ 

»Aeti wälja ? Kes ajas?“ 

» Politsei. “ 

»Mispärast ta sind wälja ajas?“ 

Hansul oli heameel, et ta asjaga niikaugele oli 
jõudnud. Tal oli ometi inimene, kellele ta kõik rää- 
kida wõis, mis temale linnas aasta jooksul oli sele- 
tatud. Ta rääkis kaua ja palju ja ehtis oma mõtteid 
ning tulewikulootusi kõige ilusamate wärwidega. Kus- 

tas kuulasja imestas uskmatalt. Siiski muutusiwad nad 
Hansuga sellest ajast saadik üheks hingeks ja 
hakkasiwad palju sagedamine kokku puutuma kui tänini. 
Kustas lootis Hansult, et see peagi õega räägib ja 
temale lõpuliku otsuse teadaannab, kuna Hansul ometi 
ainuski hing oli, kes tema mõtetele kaasa näis tund- 
wat, kellele ta oma plaanidest rääkida wõis. Temaga 
ühel nõul lootis ta siin metsanurgas midagi korda 
saata. 

Kustasega peaaegu iga päew kokku puutudes; ar- 
- was Hans selle silmist lugeda wõiwat, missuguse tun- 
giga ta oma saatuse otsust-ootas. See ei olnud ka 
sugugi ime, sest juba nii kaua oli Kustas neid sa- 
lajaid mõtteid, mida ta Hansule awaldas, kõigile 
teadmata oma hinge warjulisemas nurgakeses pesit- 
seda lasknud. Need mõtted ja tundmused oliwad 
tema hinge luupainajaks saanud. Kui ta midagi tegi 
wõi kui ta kusagile läks, siis tegi ta seda ikka nagu 
Anna pärast. Läks ta pühapäewal kirikusse, siis 
tegi ta seda ainult selleks, et Annat näha. Ja nii 
sagedaste pidi ta kirikus märkama, et ta mitte õpe- 
taja sõnu ei kuulanud, waid et ta kõige hingega Anna 
paksude walkjate juuste juures wiibis, . mis teiste 
naisterahwaste; peade wahelt silma paistsiwad. Ta 
püüdis oma pilguga iga wähemagi liigutuse klnni, 
mis Anna tegi. Juhtus aga neiu oma silmad tema 
poole pöörama, siis lõi ta oma pilgu kohmetult maha 
wõi pööras kõrwale. Läks Kustaw laupäewa- wõi 
pühapäewa-õhtul mõisaparki wõi kusagile mujale, 
kust noorte inimeste laulu- wõi pillihääl kostis, siis 

äe 

tegi ta seda alati tagamõttega, et ehk on ka Anna 
seal. Oli see*nõnda, siis wõis Kustas ööd läbi is- 
tuda, teiste nalja pealt waadata, seda isegi kaasa, 
teha ;» puudus aga Anna, siis oli ka Kustase lust 
silmapilk möödas : ta läks kodu " poole tagasi wõi 
sammus Liiwamäe wärawa taha, et seal metsa alt õue 
silmitseda, kas ta ehk. Annat ei juhtu nägema. Sai 
talle see õnn osaks, siis astus ta norus peaga ja ras- 
kel sammul koju, mõtles, unistas. Pikaldase loomu 
ja nosi olekuga ei suutuud ta iialgi neidude südameid 
oma poole wõita ja keda ta wõita oleks suutnud, neid 
ei tahtnud ta. Liiwamäe Annale, kelle järelenii mit- 
med nooredmehed hiilgawail silmil waatasiwad, ei ju- 
lenud ta läheneda. Seda suurema hoolega piilus ta 
tema järele salaja, kaugelt. Kustas tundis ta sealt 
maalt ära, kust ta teda nägema ulatas. Anna kõige 
wähem liigutus -oli talle tuttaw ja pani ta südame 
kiiremalt tuksuma, were: soontes rutemalt woolama, 
Ta teadis, kudas Anna rätikut peas kannab, kudas ta 
käib, kudas ta rukki-peotäit rukkilõikuse ajal üles 
tõstab, kudas ta niidab ja riisub. Iseäranis tuttaw 
oli talle aga Anna hääl, tema hele naer. Niisugust 
häält ja naeru ei olnud kellelgi. . Hans tundis ta kas 
wõi terwe ilma naisterahwaste naeru hulgast ära. 
See naer tungis kui punaseks aetud raudora süda- 
messe, kui ta mõne teise nooremehe naljakate sõnade 
peale kuuldawale tuli; naeris aga Anna mõnel muul 
põhjusel, neidude seltsis olles, siis oli see naer piin- 
lik - magus, pehme, nagu siid ja samet: ta soendas, 
sulatas, muutis terwe ilma teiseks. 

Et Annat näha, selleks oli Kustas ükskord ärga- 
nute palwetunnilgi käinud, kuna see talle muidu nii 
wastumeelt oli.  Palwetunnil ei kuulnud ta muidugi 
mitte palweid ega noomitusesõnu, waid wahtis An- 
nat, kuulas tema 1.uluhäält, mis teiste seast selgeste 
kõrwu kostis. Hans püüdis nii mõnigi kord õega 
lähedalt juttu ajama hakata aga ikka tundus mingisu- 
gune läbipääsemata takistus nende wahel. Endisest 
plikast oli täiskaswanud neiu saanud, kelie tahtmisi 
ja tundmisi wend ei mõistnud. Nagu oleks wenna 
ja õe wahele kerkinud sein, mille purustama peab, 
kui teineteisele läheneda tahetakse, teineteise = usal- 
dust wõita mõeldakse. Wahekord külmenes weel 
sellest, et Anna emaga üheskoos palwel käis, kuna 
Hans selle kohta sagedaste terawaid sõnu tarwitas. 

Hans wõttis nõuks seda asja teiseks muuta, 
ta tahtis ise palwele minna ja tundma õppida, mis 
inimesi sinna kokku weab. Ja Kustas olis nõus te- 
maga kaasa minema. 


IV. 


Oodatud laupäewa-õhtu oli käes. Liiwamäe 
Liisu ja Anna oliwad juba palwele läinud. Täna ja 
homme pidi palumine iseäranis suur olema, sest keegi 
kuulus palwewend kusagilt kaugelt oli siia tulnud, et 
wendade ja õdede usu suurust ja kindlust tundma 
õppida. 

Mart ja Hans oliwad üksipäini kodus; nadistu- 
siwad raha-augu lähedal olewa puupaku peal. Wa- 
namees ei läbenud priiajal üleüldse mujal wiibida, 
kui aga raha-augu juures. Hansu uute riiete peale 
waadates küsis ta : 

»Kuhu sina siis weel minna tahad, külasse 
wõi ?“ 

»Mina?“ küsis Hans wastu ja lisas natukese 
aja pärast juurde: ,Ma ootan Kustast, me tahtsime 
ka palwele minna.“ 

Jsa waatas suuril silmil poega, nagu tahaks ta 
ütelda: , Wõi juba nii kaugel.“ Tõe poolest jäi ta 
aga wait, lõi silmad mõttes maha ja pööras nad siis 
raha-augu poole. 

Natukese aja pärast ilmus Kustas wärawa taha, 
kuhu Hans talle wastu läks, et ühekoos metsa alla 
kaduda. 

Wanamees istus endist wiisi piibutades -puupa- 
kul. Tal oli hea oma liikmeid nädalasest tööwäsi- 
musest puhates. Pärast ei andnud süda talle rahu; ta 
tõusis püsti ja astus raha-augu kaldale. Jälle oli 
wihma tagajärjel tükk kallast sisse langenud ja see 
andis wanamehele uut asjata tööd. Aga seda ei pan- 
nud ta tähelegi. . Mõttesse wajudes nägi ta peagi 
taewa- ja põrguteed ja ristimata lapsi sügawas mudas 
wingerdamas. Ka tulewik awanes ta ees: raha-auk 
oli juba walmis ja tõotused täide läinud. 

Hans ja Kustas sammusiwad mööda metsa-alust 
edasi. Soe ja niiske õhk piiras neid imelise pehmu- 
sega. Mets oli waikne. Ainult harwa kuuldus siit 
ja sealt mõni hääl, mis nagu hirmu- wõi rõõmutu- 
hinas tuhatnelja metsasügawusesse põgenes, kus ta 
nagu hinge kinni pidades üleüldist waikust kuulatama 
jäi. . Wahel tuliwad aga wastasolewatest kohtadest 
kaks häält korraga kuuldawale, ja siis näis, kui tor- 
maksiwad nad kõige suuremas kirgedetuhinas üksteise 
kaenlasse ning mässiksiwad endid ihulikult ja hinge- 
likult = teineteise hõõguwate , kehade ümber. Paar 
tähte = pilgutasiwad kawalalt ja kelmikalt teineteisele 
silmi. 

Juba tüki maa peale teele kostis palwetajate laul- 
mine. Hans ja Kustas leidsiwad õige suure hulga 
inimesi Allika pere kaunis ruumikast kambrist eest. 
Kambri-uks oli lahti, nii et igaüks, -kes aga soowis, 
wabalt sisse wõis astuda. Noortemeeste tulemist ei 
pandud nähtawaste tähelegi. Nad ei astunud kamb- 
risse palwetajate sekka, waid jäiwad kotta püsti seisma. 

Palwetajatel oliwad wäiksed lauluraamatud käes 
ja. nad laulsiwad, laulsiwad kaua ja nähtawa waimus- 
tusega. Siin oli wanu ja noori, mehi ja naisi. Pa- 
hemat kätt ukse kõrwal, seina ääres, istus umbes 
wiiekümne-aastane mees, tõsise, mõttes ja nagu kur- 
wa näoga. Otsaesine oli tal kortsusid täis. Kui aga 
Hans tema suu ja silmade peale waatas, siis arwas ta 
seal alatasa lehwimas nägewat pilkawat saatanlikku 
naeratust, ja Hansule tundus, et see mees hirwitab 
just neid, kes kambrisse sisse ei julge astuda. Käed 
oliwad tal kõwaste risti pandud ja iga laulu wahe- 
ajal sosistas ta aeg-ajalt kaunis waljuste: - , Oh Jee- 
sus, Jeesus, Jeesus. Jeesus! Oh Jeesus, Jeesus, 
Jeesus, Jeesus!“ Nende sõnade juures jäi aga tema 
nägu täieste muutmataks ning pilkaw naeratus leh- 
wis endist wiisi tema huulte ümber ja silmis. 

Tema kõrwal istus umbes neljakümne-aastane 
mees walkjate juustega ja laia lahke ja äraseletatud 
näoga. Selle mehe otsaesine oli lage ja kõrge, sil- 
mades helkis õnne- ja rõõmuhelk. Ka tema huulte 
ümber mängis naeratus, aga kui hoopis teistsugune 
oli see! See oli lahkusest, rõõmust ja õnnest sün- 
dinud magus muigamine. - Niisugust naeratust näed 
ainult lapse: näol, kes kaua aega nälga kannatades 
üksipäini kiigus on nutnud ja kelle juurde wiimaks 
ema ruttab ia talle rinna suhu ulatab. Lapse silmis 
pole jõudnud weel pisarad ära kuiwada, kuid ta nae- 
ratab siiski, naeratab õnnelikult ning püüab oma 
"jalga liigutada, mis mähkmetes kõwaste kinni on. 
See õnneliku naeratusega mees ei waadanud otsekohe 

oma ette, 'ei ka ülespoole, waid tema silmad seisi- 
wad poolwiltu ahjunurga peal, kus midagi, ka prus- 
sakaidki, näha polnud. 

Otse ukse wastu, seina ääres pingil, istusiwad 
muu seas kaks noortmeest—üks wast alla, teine üle 
kahekümne aasta —kes ühest raamatust laulsiwad. Noo- 
remast paistis poisikese - upsakus ja lollus; wanem, 
kes taadi wiisil omale prillid nina peale oli pannud, 
laskis pea = iseteadwalt ja enese - wäärtust ära 
tundes teise õla peale -wiltu langeda. Nad mõ- 
lemad lau!siwad kõigest jõust ja heitsiwad pilkusid 
ukse poole, kus Kustas ja Hans seisiwad. |] Jseäranis 
silmitsesiwad nad Hansu, kellel paremad riided seljas 
oliwad. - Prillidega noormees wajutas oma pea weel 
tugewamine parema õla peale, nagu tahaks ta öelda; 

»Mis su uued riided tähendawad, aga waat, mis 
meie oleme.“ 

Naisterahwad istusiwad keset tuba pinkidel ja 
toolidel. . Kõik laulsiwad = waimustatult. = Jseäranis 
paistis nende seast noor, ilusa puhta ja wärske näoga 
neiu silma, kes Liiwamäe Anna kõrwal istus ja temaga 
ühest raamatust laulis. Kustas ei pannud seda neidu 
tähele, tema silmad seisiwad ainult Anna peal. Seda 
enam silmitses teda Hans. Ta ei suutnud milgil 
wiisil aru = saada, kudas see ilus otsekohene ja 
tark nägu siia teiste sekka oli juhtunud ja nii noorelt. 
Mis ajas teda nõnda paluma? Kui wanemad -inime- 
sed siia kokku woolasiwad, siis oli neil ehk selleks - 
küllalt põhjust. - Aastad ja ajad oliwad wiletsad ja 
näisiwad ikka wiletsamaks muutuwat, ning abi ega 

armu polnud kusagilt loota. Sissetulek jäi aasta- 
aastalt wähemaks, kuid mõisnik kergitas alatasa renti 
ja suurendas tööpäewade arwu.  Wanakesed lootsi- 
wad ainukest abi ülewalt, nägemata isa käest, ja nad 
tuliwad selleks kokku, et teda paluda, kuni ta - üks- 
kord nende paiwetamist kuuldes tüdineb ja nende elu- 
korda kergitab. Ka oli palwetajate seas hulk niisu- 
guseid, kes terwes ümbruses oma — eluwiiside - pärast 
wäga halwas kuulsuses seisiwad; need tuliwad näh- 
tawaste selleks siia, et rõhuwast südametunnistuse- 
häälest lahti saada ja igawesest piinast endid päästa. 
Peaasi oli aga see, etneid pa!wel käies nende sekka 
wastu wõeti, keda kõik wagadeks pidasiwad. > Tun- 
dus, nagu oleks wagadus ainuke patt, mida nad weel 
polnud maitsnud. Nüüd wõisiwad nad palwet pidada, 
wõisiwad neile meeleparandamist ja patustpöörmist 
kuulutada, kes ennemalt nende kui langenute peale 
kõrgilt alla oliwad waadanud. See kõik oli nii mee- 
litaw ja kaasakiskuw. "Siin oli neidusid, kelledest 
nii palju rääkida teati ja kes isegi oma kehas kantud 
noored eluidud kõrwale oliwad toimetanud. Siin oli 
aga ka parandamata haigeid ja wigaseid. Ja need 
kõik otsisiwad troosti, kergitust ja ärapäästmist. Kuid 
mida otsib see ilus noor, pealt näha elurõõmuline, 
unistawate mustade silmadega neiu? Mis koormab 
tema südant? Ta terwe olewus on alles nii süüta 
ja karske. Neiu laulis aga kõigest wäest ja ta hele 
hääl kõstis teiste häälte seast selgeste wälja. 

Laua ääres akna all istus koolmeister waga — ja 
pühaliku näoga. Ta huuled oliwad — kindlaste kokku 

litsutud ; pidi arwama, et ainult pühad ja wagad sõ- 
nad neid awada suudawad. Wanad eided waatasi- 
wad aukartuses ja lootuses tema poole. 


Praegu sai laul otsa. Wahetati selle üle mõt- 
teid. kas weel laulma peab wõi tuleb palwet lugeda. 


Laulame laulu nr. 27 weel ära, see on nagu 
mesi mu huultele ja nagu Jeesuse weri mu suulaele,“ 
ütles lapselik-õnnelise näoga mees helde ja armulise 
häälega. ,See laul on mu hingele ja südamele nii 
armsaks saanud, et ma igal pool, kus ma oma arm- 
sate õdede ja wendadega kokku saan, teda laulda pa- 
Jun.“ 

Wiimastest sõnadest arwas Hans aru saawat, et 
rääkija kaugelt tulnud palwewend on. See pööras. 
oma kõrwal istuja poole ja küsis: 

»Tunneb ka sinu hing, armas wend, niisugust 
magusust sellest laulust ?“ 

»Mu hing tunneb ikka magusust, kui ma laul- 
des Jehowa hoonetes wiibin,“ wastes kõrwalistuja 
wanamees, - Wwaatas küsija peale ja naeratas jällegi 
pilkawalt, hirwitawalt. Teisel silmapilgul sosistas ta 
aga harjunud wiisil : 

»Oh Jeesus, Jeesus, Jeesus, Jeesus! = Oh Jee- 
sus, Jeesus, Jeesus, Jeesus !“ 

Jällegi algas laul, ja mida rohkem lauldi, seda 
suurem tuhin, -seda suurem waimustus näis lauljate 
üle wõimust wõtwat. Mitmed, nende seas ka Liiwa- 
mäe Anna kõrwal istuw noor neiu, karjusiwad juba 
peaaegu hullustusepalawikus. 

Laul lõppes. - Koolmeister pidi palwetamisega 
algama. Sissejuhatuseks arwas ta tarwiliseks ütelda, 
et tema oma sõnadega wendi ja õdesid täna kaua 
kinni ei tahtwat pidada, sest wististe olla nii mõnelgi 
teisel wennal palaw tung waimu wäljawalamise järele. 

"Tema palwetamine ei kestnud ka tõeste kaua. 

Niipea kui koolmeister lõpetas ja mõnda teist, 
kes waimu on saanud, oma asemele kutsus, tõusiwad 
korraga wiis kuus meest üles ja tõttasiwad teiste 
seast laua poole; nad kõik tahtsiwad armsaid wendi 
ja õdesid nõnda õpetada, nagu waim seda neile sel- 
geste andis üles rääkida. Muude seas oliwad ka 
pilkawa naeratusega wanamees ja kaks noortmeest. 
Et wanamees lauale kõige lähemal seisis, siis sai 
tema laualolewad raamatud kõige enne oma kätte, ja 
sellepärast oli temal palwetamiseks eesõigus. Teised 
taganesiwad oma paikadele. Palwelugeja näolt ei ka- 
dunud endised jooned, nad muutusiwad weel selge- 
maks, kawalus tema huulte ümber wõttis weel pilk- 
likuma kuju. Ta luges esiteks raamatust midagi ja 
hakkas siis seda seletama. Jutt oli pulmadest ja 
pulmariidest. = Jutlustaja leidis, et suuremal hulgal 
koosolijatest pulmariided seljas olewat, kuna mõnel 
üksikul nad puuduwat. Muu seas tegi ta otsekohese 
tähenduse Kustase ja Hansu kohta, kes seliepärast 
kartwat kambri astuda, et neil õiget pulmakuube ei 
ole. . Palwetaja rääkis kaua ja kujutas peaasjalikult 
piinasid, mis neile osaks saada, kellel õige pulmariie 
puudub. Ta rääkis hammaste kiristamisest, karjumi- 
sest, wingumisest, hulumisest, .karwadekiskumisest. 

Selle wastandina ülistas ta ärawalitud pulmaliste rõõmu, 
nende söömist, joomist, lustilikku trallitamist, laulmist 
ja mängimist. 

Mõned eided ja taadid ohkasiwad ja waatasiwad 
hirmu ja kahetsusega ukse poole, kus peale Kustase 
ja Hansu ka mõned teised nooredmehed seisiwad. 

Sellele  palwetajale järgnes prillidega noormees. 
Uhkelt ja käskiwalt astus ta laua äärde. Ta luges 
linnukestest ja lilledest wälja peal. Ta rääkis isetead- 
walt ja ta hääl muutus rääkides kord-korralt kindla- 
maks, sõnad karmimaks. - Tema ei ähwardanud enam 
ainult wäljasseisjaid tule ja tõrwaga, waid. ta kuulu-- 
tas kõikidele igawest piina, sest kõik olewat käsku- 
dest üle astunud ja Jumala aust ilma. 

Niisugused sõnad awaldasiwad koosolijate peale 
imelist mõju. Ohked läksiwad sagedamaks ja walju- 
maks; siit ja sealt kostis juba nuuksumine ja Issanda 
nime appihüüdmine.» Endine palwetaja kordas aeg. 
ajalt: ,Oh Jeesus, Jeesus, Jeesus, Jeesus!“ ja oh- 
kas ise. Tema kõrwal istuja oli oma silmad ahjunurgalt 
lae poole tõstnud, kus ämblik oma wõrgud wälja heitis 
ühe looma katseks, keda ta palwetajate silma all tah- 
tis õgida ; waataja pilk awaldas endist wiisi Japselikku 
õnne ja rõõmu, ainult pisut tumedamaks oli see muu- 
tünud. - Kõrgel ja laial otsaesisel tuliwad wäikesed 
kurwad kortsud nähtawale. 

Hirmus kohtumõistja raksus aga edasi; ta suust 
tuliwad kõige kohutawamad sõnad kuuldawale. Need 
oliwad igapäewase elu sõnad, nendes hõõgus -pala- 
wikulik jõud ja wõim, sellepärast awaldasiwad nad ka 

mõju. Kohtumõistja käskis patuseid oma põlwedele 
langeda ja Jumala käest ühel meelel armu paluda 
Ohkamised Issanda, Kristuse, Jumala, Talle, Jeesuse 
jne. poole läksiwad ikka sagedamaks. Juba oli 
nuttu ja hulumist kuulda.  Nutsiwad niihästi wa- 
nad kui ka noored. 

Ka Liiwamäe Anna pühkis oma silmi. Tema 
kõrwal olew ilusa näoga neiu nuuksus juba; ta huu- 
led sosistasiwad sõnu, milledest Hans aru ei saanud, 
ehk ta küll hoolega kuulas. 

»Teie wingerdajad ussikesed, heitke kummuli 
oma wihase Issanda ette ja hüüdke ning kisendage 
tema poole, et ta teie peale halastaks. Teie patukoo- 
rem on nii suur, et päike pimedaks läheb, et wihm 
enam iialgi otsa ei lõpe, et me nälga peame surema, 
et see maja ühes kõrge taewawõlwiga ja tähtedega 
meie peal kokku langeb ning meid lömaks wajutab, 
pihuks ja puruks teeb . . .“ karjus rääkija. 

Ja kõik lasksiwad kummuli, mõned kõhuli ning 
oigasiwad, ägasiwad, palusiwad, hüüdsiwad. — Ilusa 
näoga neiu karjus waljuste, ta hääl kostis teiste se- 
ast selgeste wälja. Ta juuksed oliwad lahti läinud 
ja langesiwad mustendawate linadena põrandale. Kui 
ta oma pea üürikeseks üles tõstis, nägi Hans, et 
ta silmad- nutust punased, huuled nagu lõpmata wa- 
lust wiltu kistud ja terwe nägu hõõgamas oli. 

Kõigest karjumisest ja nuuksumisest käis aga 
noomija wali hääl üle ning ta kordas peaaegu ühti 
ja neidsamu ähwardawaid ja hirmutawaid sõnu. Seina 
äärest kostis: , Oh Jeesus, Jeesus, Jeesus, Jeesus!“ Nende 

sõnade juures ajas hüüdja ennast igakord natuke üles 
ja laskis oma uuriwad silmad toas ringi käia, nagu 
püüaks ta salamahti teada saada, kas ka kõik kum- 
muli on ja karjuwad. See uuriw pilk libises igakord 
ka üle ukse peal seisjate ja siis tuli temas nagu hir- 
witaw, otse saatanlik helk nähtawale. 


Kaua kestis nutmine ja hulumine. - Wiimaks 
ometi lõpetas palwetaja ; ta jõud oli nähtawaste ot- 
sas. Oma paigale minnes waatas ta uhkusega üm- 
ber, = nagu tahaks ta nende oiketega, nutuga ja 
hüüetega ennast ülistada, mida tema sõnad inimeste 
suust kuuldawale oliwad toonud. 


Weel tegiwad paar wenda, kellel waim peal oli, 
palwet, kuid nemad ei suutnud suuremat mõju awal- 
dada. Pärast neid astus koolmeister uueste laua äärde. 
Poolhirmunud nägudega waatasiwad kõik tema poole. 
Kõikidel oli juba teada, mis see tähendab, kui kool- 
meister teist korda laua äärde asub. Tema liigutustes 
oli kindlat tahtmist, kättemaksmise- ja wõitlusehimu 
märgata. Ta luges wisklabidast, haganatest, nisudest, 
wariseridest ning wee ja waimuga ristimisest. Ja 
nüüd algas nende sõnade seletus. . Armuta ja kalk 
oli kõneleja hääl; tema suu muutus tulepurskawa mäe 
awauseks, mis leekisid ja keewa laawat wälja ajab. 
Jällegi wisklesiwad inimesed põrandal. Karjumine ja 
ägamine muutus otse meeleheitliseks. - Selle hulka 
kostis aga endise külmusega ja osawõtmatusega: 


» Oh, Jeesus, Jeesus, Jeesus, Jeesus! Oh Jeesus, 
Jeesus, Jeesus, Jeesus, Jeesus!“ 

Inimised kargasiwad põrandalt üles, lõiwad käsi 
üle pea kokku, krigistasiwad hambaid, murdsiwad 
sõrmi ja palusiwad Jumala käest armu, "kuid see ei 
kuulnud neid. - Näis, kui lamaksiwad siin 700 Paali 
prohwetit, tooksiwad weriseid ohwrid ja tantsiksiwad 
tule ümber, kuid Paal ei kuule neid, ta on magama 
uinunud wõi teele läinud: i 

Jutlustajale ei olnud aga sellest weel küll. Ta 
ütles, et wendade ja õdede sees patuseid olewat, keda 
Jumal juba kaua kutsunud, kes aga siiski weel seda 
kutsumist kuulda pole wõtnud. Jumal kutsuwat neid 
tänagi jälle, ja nad pidawat laua ette wälja tulema ja 
õdedele ja wendadele oma patud üles tunnistama, et 
kõik siis ühel meelel nende eest paluda wõiksiwad 
ja, et nende peale Püha Waim wälja walataks. 

Ja waata, lamajate seast tuliwad neli inimest 
wälja, kõik naisterahwad; nende seas oli ka see ilusa 
näoga neiu, kes Liiwamäe Anna kõrwal istus. Kõik 
neli langesiwad koolmeistri jalgade ette kummuli, 

Nüüd algas uus palumine, uus ägamine, oiga- 
mine, karjumine, hüüdmine ja hulumine ning käte- 

- ringutamine. - Muinasjutulise tule ja tõrwa ning hulu- 
mise ja harmmastekiristamise silmapilk näis kätte jõud- 
nud * olewat. Kaua kestis palumine, kuid ikka weel 
ei andnud Jumal nähtawaste kahetsejate pattusid andeks. 
Kõneleja wõttis kõik oma sõnade jõu kokku. Ja 
waata, Jumal andis märku, et ta wendade ja õdede 
ühist palwet oli kuulda wõtnud : ilusa näoga neiu 
lõi nagu wiimase jõuga täis lõpmata piina ja meele- 
heitmist oma käed üle pea kokku, murdis oma sõrmi, 

nii et need ragisesiwad, ja langes hingetult põrandale. 

»Oh Jeesus, Jeesus, Jeesus, Jeesus! Sa wõi- 
tud Jumala Tall!“ kostis wanamehe suust. 

Kõneleja kuulutas, et Püha Waim — wälja ole- 
wat walatud, et Jumal nende palwet kuulnud. Äga- 
mine ja oigamine ning palumine lõppes; kuid 
weel tükk aega kostis siit ja sealt nuuksumine wõi 
ohkamine. See tuletas laste tihkumist pärast karju- 
mist meelde. Mahalangenud neiu wiidi teise tuppa, 
Kõik hingasiwad kergemalt. 

»Kas ei tahaks mitte kaugelt tulnud wend meile 
oma külaleiba pakkuda,“ ütles pilkawa naeratusega 
wanamees ja waatas poolwiltu oma kõrwal istuwa, 
lapselikult naeratawa mehe peale. Mitmed wennad 
ja õed toetasiwad seda soowi. Kaugelt tulnud wend 
astus magusal naeratusel laua juurde. Ta laskis 
nagu trööstiwa pilgu üle rahwahulga käia, kus mõned ik- 
kagi weel nuuksuda püüdsiwad. 

Kaugelt tulnud wend tähendas sissejuhatuseks, 
temal ei olewat siinsetele wendadele ja õdele midagi 
ütelda, sest nende usukindlus ja tugewus olla suur 
ja waimu olla nii rohkeste nende peale wälja wala- 
tud. Siin olewat aga peaasjalikult usklikkude kanna- 
tustest räägitud, tema tahtwat paar sõna sellest öelda, 
mis usklikku paradisis ootab, kui heaste Issand oma 
lapsukesi söödab ja joodab. 

Oh Jeesus, Jeesus, Jeesus, Jeesus!“ = kostis 
seina äärest. 

»Lase meid, Issand, sinu noore rohu maade 
peale!“ õhkas prillidega noormes. 

»Juhata meid, Issand, sinna maale, mis igaweste 
piima ja mett jookseb!“ tuli koolmeistri suust kuul- 
dawale. 

»Sa hea ja armuline Jumal!“ õhkas Liiwamäe 
eit. ,,Kui ometi kuiwa heina saaks!“ mõtles ta oma 
südames. 

Ja weel palju muid soowisid ning ohkeid oli 
kuulda. 


Wõõras palwewend luges Moosesele antud tõo- 
tusest ja maast, mis piima ja mett jookseb. 

»Kui hea ja helde oled sa, Issand, omaksete 
wastu !“ kostis rahwa seast. 

Kõneleja hakkas kirja seletamisega peale. Ta 
hääl oli magus, sulaw, meelitaw ja tõotaw ning tröös- 
tiw. Terwe tema näo üle lagunes warjamata rõõmu- 
ja õnnenaeratus laiali, mis tema silmadele palawiku- 
sarnase hiilge andis. Ta rääkis peaaegu ühetoonili- 
selt, kuid sorawalt; sõnad tuliwad wahetpidamata 
suust wälja; tema huuled muutusiwad igawese röõmu, 
magususe ja headuse hallikaks. . Tänu-, kiituse- ja 
rõõmuhüüded kostsiwad kuulajate suust. Nad naerata- 
siwad õnnelikult ja waatasiwad kõneleja peale, kelle 
pilk mõni seda teab missuguse paiga peal wiibis. Ta 
hääl muutus weel pehmemaks, sõnad tõotawamaks, 
nägu õnnelikumaks. 


»Laske oma põlwede peale maha ja tänage ning 
kiitke oma Issandat selle hea eest, mis tema meile 
annab!“ rääkis kõneleja. 


Rahwas langes rõõmusosinal ja -hüüdel põrandale. 

»Ta wiib meid sinna maale, kus ei ole ei suurt 
külma ega kõrwetawat päikest,“ rääkis jutlustaja edasi. 
Seal on alaline ilus pehme soe. Sajanded wiker- 
kaarid ehiwad taewast ja Jumala inglid laulawad, 
mängiwad ja tantsiwad ilmlõpmata nende peal, nagu 
Taawet seda seaduselaeka ees tegi. Meie elame 
piima, rõõsa piima jõe ääres, mis aurawast pudrust 
kallastes jookseb. Me wõime mee sees supelda ja 
igawest taewamanna tema sisse kasta.. Sealt jookseb 
aga ka kullajõgi läbi ning temal on hõbekaldad, ja 
meie sõidame pärlilootsikutega kuldsetel jõgedel ning 
kiidame oma Issandat tuhandete keeltega. Meie kii- 
duhüüded kostawad üle ilma, ning kõik tulewad imes- 
tades meid waatama ja kuulama. Ja meie hääled 
kõlawad kui preestrite pasunad, mille ees Jeriku müü- 
rid maha langesiwad, kui taewakellukesed, mis kõik 
sulama panewad. Issanda inglid ja keerubimid kait- 
sewad meid kõige kurja ja külma eest. Meie ei 
wäsi Jssandat kiites, waid laulame päewad kui ka 
ööd talle kiituselaulu. Ning tema walab oma waimu, 
manna ja piima meie peale wälja...““ 

Nõnda rääkis kõneleja kaua aega, oma sõnu ja 
mõtteid sagedaste korrates, neid ikka meeldiwamalt 
imelikumalt ja = mõistmatamalt = seades. Issanda 
kiitjate hulga peale awaldas see aga imelist mõju. 
Nad tõstsiwad ristipandud, laialiaetud ja wäljasiruta. 
tud käed taewa poole ning kiitsiwad oma heategijat. 
Neil oli hea meel sellest, mis neile ükskord osaks 
peab saama, kuigi nad praegu nälgiwad ja piinlewad, 
ning nad naersiwad ja nutsiwad rõõmu pärast. 

Kui magusad on need sõnad mu suulaele,“ 
ütles prillidega noormees. 

Oh Jeesus, Jeesus, Jeesus, Jeesus! Oh Jee- 
sus, Jeesus, Jeesus, Jeesus!“ sõnas wanamezs endise 
külma osawõtmatusega. 

»Mu süda oli kui potitükk ja mu keel kurgulae 
külge kinni kuiwanud,“ rääkis koolmeister. 

»»Meie jookseme kui hirwed wärske wee hallikale !““ 
hüüdis keegi rahwa seast. 

Kaua rääkis palwewend nendest headustest, mis 
Issand omaksetele osaks laseb saada. Kui ta ükskord 
lõpetas, siis oliwad, kõik õnnelikud, maapealne wilet- 
sus, rõhumine, ülekohus, puudus, nälg ja waew oli 
unustatud. Seina ääres istuwa wanamehe otsaesist 
katsiwad aga endist wiisi kortsud ning tema huultel 
jehwis endine pilkaw naeratus, kui ta oma silmad 
ukse wõi palwetajate poole heitis. 

Laulmine algas uueste ja palju suurema waimus- 
tusega kui ennemalt, ehk küll lauljate hääled juba 
wäsimusest märku andsiwad. 

Hans sosistas Kustasele kõrwa sisse, et aeg ära 
oleks minna. Sel oli raske siit lahkuda: ta silmad 
wiibisiwad Anna peal. Siiski läks ta Hansuga ühes 
wälja. 

Hommiku poolt oli taewas punasemaks läinud; 
päiksetõus lähenes. Õhtu pool seisis paks pilw, mis 
jällegi sadu tõotas. See näis olewat nende pisarate 
kogu, mida rahwas asjata oma heale ülespidajale oli 
nutnud. Issand tahtis oma salajat armunõu pikse ja 
müristamisega teatada. 

Nooredmehed ei rääkinud koju minnes isekes- 
kes peaaegu midagi. Mõlemad oliwad oma mõtetega 
ametis. Kustas murdis pead selle üle, kui kauaks 
küll Anna weel palwele peaks jääma, kuna Hans selle 
üle järele mõtles, mis sellest neiust pidi saama, keda 
teise tuppa kanti. Ta arwas selle neiu ülestõstetud 
käsi ja musti pehmeid silmi ning meeleheitlist nägu 
weel praegugi nägewat, tema laulu, nuuksumist ja 
appihüüdmist kuulwat. Mis wõis küll tema südant 
waewata ? 

See neiu jäigi teise tuppa,“ sõnas Hans. 

»Ega ta siis nii ruttu toibu,“ wastas Kustas. 
,»See on selle wanamehe tütar, kes ,oh Jeesus, Jee- 
sus“ kordas. 

Hans waatas himunult ia imestades Kustase peale 


V. 


Kell oli juba kahe peal, kui Hans aidalakast 
maha tuli. Ta oli halwaste maganud. Mitmesugu- 
sed unenäod piinasiwad teda wahetpidamata. Muu 
seas seisis ka minestusesse langenud neiu nägu, tema 
müstad silmad, paksud juuksed ning pikk sale ja 
tugew keha silmade ees. Ta ei näinud seda ilusat 
nägu nüüd nutmas, waid naermas rõõmsalt ja õnne- 
fikult,  noorusetuhinas ja mureta olekus naermas; ta 
sirutas oma käed wälja, mitte aga taewa poole rin- 
gutades, waid kellegi poole, keda ta kõigest hingest 
ihaldas, kelle järele ta ööd ja päewad oli igatsenud. 
Kuri isa waatas pilkawa ja hirwitawa naeratusega 
tütre peale. 

Mart kaewas juba raha-auku, See tuletas talle 
eilase palwetamise elawalt meelde. Mis pidi see 
kõik tähendama ? Üks kaewab raha-auku ja usub, et 
seeläbi iseenese kui ka nälgiwate ja puudustkannata- 
wate omaksete elukorda kergitada wõib; teised käiwad 
üheskoos nutmas, hulumas ja karjuwad selle poole, 
kes kõike üles pidawat ja palujaid on tõotanud kuulda. 
Kolmandad tungiwad kirikusse ja loodawad seal en- 
did aitajale lähemal olewat. Kõik need kolm mõis- 

tawad sealjuures üksteist hukka ja naerawad inimeste 
pimeduse ja rumaluse üle. 

Kambrisse astudes leidis Hans, et" Anna alles 
magas. Ema luges, prill nina peal, piiblit. Nad 
tulnud alles hommikul peale kella wiit koju. 

»Kas uni juba otsas?“ küsis ema pojalt. ,,Anna 
magab alles.“ 

»Puhkab õhtuks wälja ?“ küsis Hans. 

»Jah, eks me õhtul lähe wist muidugi jälle, see 
kaugelt tulnud wend räägib nii armsaste.“ 

Hans waatas pilkawalt ema peale. 

Isa kaewab raha-auku,“ ütles ta natukese aja 
pärast. 

»Kes siis temale õiget mõistust enam suudab 
pähe panna,“ wastas ema. 

Kui Anna magamast üles tõusis ja Hans temaga 
kambrisse jäi, arwas ta paraja aja olewat Kustasele 
antud lubadust täita. Salajane tung ajas teda õega 
lähemalt mõtteid wahetama. -Ta lootis õde hullus- 
tusest = — nagu Hans palwetamist nimetas — päästa. 
Siiski kahtles ta; oli ju teadmata, kas Kustas Annale 
sugugi meeldib. 

»Kas sa täna õhtul jällegi palwele lähed?“ - kü- 
sis Hans. Tema hääles oli midagi, mis etteheitest 
ja pahast meelest märku andis. Anna näis sellest 
aru saawat, ta wastas poolmõrudalt wennale : 

Mis sa sellest küsid? Tahad jälle ühes tulla ?° 
Ei . . . sellest sai küll.“ 

»Metsanurga Kustas lubas täna õhtul meile tulla,“ 
tähendas Hans natukese waikimise järele ja waatas 
uuriwalt õele näosse. 

»Tulgu,““ wastas see pilku wenna poole heites. 

»Ta tahtis sinuga kokku saada.“ 

»Minuga? Mis tal minuga asja on?“ 

»Tahab sulle midagi rääkida .. . juba ammugi.“ 

»Juba ammugi? Kes teda siis on keelanud, 
eks ta rääkinud.“ 

»oina keelasid.“ 

Mina?“ püüdis Anna naeratada, kelle nägu 
täna wäga mõttes ja nukker seisis. 

»Kudas Kustas sulle meeldib ?““ küsis Hans. 

Annale näis see küsimine nagu wastumeelt ja 
piinlik olewat; kerge punahoog käis tal üle palgede. 

»Kudas ta meeldib... Eks ta ole poiss nagu 
poisid ikka on,“ ütles ta. 

»Ta ei taha, et sa palwel käid.“ 

»Ärgu tahtku,“ wastas Anna tehtud pahameelega. 

»Ta ei taha ka seda et sa wendasid suudled,“ 
lisas Hans juurde. Anna pöõras näo kõrwale ja 
waatas aknast wälja. Wend wõis ainult seda näha, 
kudas ta kõrwad õhetama lõiwad. 

»Teie suudlete ju üheskoos kõik, nagu õed ja 
wennad armastuses,“ sõnas Hans, kellel õe piinast 
nähtawaste heameel oli. ,,Wõi on koolmeister ainus 
niisugune wend, sest teda nägin ma sind suud an- 
des jumalaga jätwat.“ 

»Pea õige oma lõuad,“ wastas Anna pahaselt. 
Sul pole muud, kui aga norimine ja näägutamine 

Harwa tuled sa koju ja siiski ei anna sa rahu.“ Ta 
tõusis üles ja tahtis wälja minna. 

»Kuhu sa flähed, jää siia, ma tahan sulle mi- 
dagi tähtsat rääkida,“ ütles Hans. 


sinu tähtsad asjad on mul juba ammugi teada,“ 
wastas Anna. Ta jäi aga siiski seisma, et kuulda, 
mis wend ütelda tahab. Ka ei olnud ta kaugeltki 
nii wihane, kui ta seda näitas: ta püüdis häbi wiha 
katte alla warjata. 

Hansule tuli korraga uus mõte pähe. Endise 
ettewõtte unustas ta sootuks ära. 

»Kas sa seda neidu tunned, kes sinu kõrwal is- 
tus ja kes pärast ära minestas?“ küsis ta. 

Õde waatas imestusega wenna peale, et see kor- 
raga uuest asjast rääkima hakkas; ta lootis Kustasest 
midagi kuulda. : 

»Tunnen küll,“ wastas ta, ,,see on Põllusaare 
wanamehe tütar, Muuga külast. Isa ostis mõni aasta 
tagasi Põllusaare ära.“ 

Mispärast ta nii wäga nuttis ja karjus?“ 

»Ta on wäga jumalakartlik, isa niisamuti; ema 
aga ei käi palwel, istub kodus. Nad elawat sellepä- 
rast wäga halwaste ja ei sööwat peaaegu kunagi 
ühes lauas. 

»Kui nad nii wagad on, mistarwis ta siis nii 
wäga Jumalat kardab ja karjub ? Päris hirmus ja hale 
oli waadata. Noor inimene ja nii hirmsaste karjub.“ 

»Ta olnud enne patune; räägitakse mitmesugu- 
seid asju tema kohta.“ 

»Kui wana ta siis on?“ 

»Mina ka ei tea selgeste; kakskümmend üks 
wõi kaks aastat.“ 

»»Oh sa wiletsakene!“ ohkas Hans päris süda- 
mest. Ka õe nägu muutus pehmemaks, osawõtlikumaks. 

»»Ma tahaksin heameelega temaga tuttawaks saada," 
ütles Hans. 

»Eks tule palwele.“ 

»Muidu ei saa?“ 

»Kus kohal sa muidu saad. Isa ei luba teda 
ühegi uskmata inimesega rääkida, ta on kole wali.* 

»Nagu wagad isad kunagi.“ 

a wõiksid ta wahel meile kutsuda, sa oled ju 
ka usklik,“ ütles Hans, kuna tal wiimaste sõnade 
juures naeratus ja häbipuna ühekorraga palgesse tõu- 
siwad. Ta rääkis mida ta õigeks ei pidanud, ja püü- 
dis siiski oma sõndele ja häälele tõe kõla anda. Ka 
Annale oliwad wenna sõnad piinlikud ; ta pööras silmad 
segaduses kõrwale. Kui ta aga pärast rääkija peale 
waatas, siis arwas ta tema näos midagi ammu tutta- 
wat sooja ja südamlikku tähele panewat. 

»»Waewalt lastakse teda siia, olgu siis, et ta ehk 
maasikale tuleb.“ 

»Nojah, näituseks, maasikale; nendel enestel 
pole ju maasikaid nii paiju. On ta alati niisugune 
püha?“ 

»Jah, aga enne on ta tantsida ja laulda armas- 
tanud, nõnda teatakse rääkida.“ 

Hans langes mõttesse. Kas ta tõeste nende sil- 
made pärast weel palwele peab minema? Ta ei ju- 
lenud enesele eitawat wastust anda. 


»Mil ajal Kustas siia lubas tulla?“ segas Anna 
teda küsimisega. 

Hans ärkas nagu unest. Ta naeratas rahuldunult 
kui ta õele küsimisega wastas: 

»See huwitab sind? . . . Ma ei tea kindlaste, lu- 
bas õhtupoolikul tulla . . . . tahab sinuga kokku 
saada; tal on sulle tähtjas asi rääkida. Tahad sa jäl- 
legi palwele minna?“ 

»Kui ma teaksin, mis ta tahab,“ sõnas Anna 
silmi maha lüües. Mahalöödud silmadest aga näis 
aimdus wälja paistwat, mis Kustasel temale rääkida on. 

»Miina tean jälle.“ 

»Noh, siis ütle ometi.“ 

Kambriuks läks lahti, ja koolmeister astus sisse. 
Tema järele tuli Liisu. Koolmeister teretas waikse ja 
maheda häälega. Liisu andis talle tooli ja palus 
teda istuda. Koolmeister waatas poolkohmetult ja 
nõutult toas ümber, kui ta Hansu tähele pani. 

Esiteks wahetati igapäewaste eluküsimuste üle 
mõtteid; peagi aga kaldus jutt pühaduse ja wagaduse 
peale. Nüüd muutus koolineister jutukamaks. - Liisu 
ja Anna kuulasiwad tähelpanemisega tema sõnu; - esi- 
mene ohkaski paar korda. Warsti tähendas rääkija, 
et ta ka Hansu palwel oli näinud, ja küsis, kas ta 
ka täna tahab jälle tulla, sest kaugelt palwewend ole- 
wat wiimast päewa siin. 

Hans waatas tõsiselt koolmeistri peale ja wastas: 

M 

»Teile ei ole Issanda juures wiibimine weel arm- 
saks saanud,“ tähendas koolmeister. ,Wõtke oma 
emast ja õest eeskuju.“ 

»Ma tahaksin neid heameelega oma järele ümber 
muuta. . . Anna täna palwele ei tule,“ wastas Hans 
ja waatas naeratades esiteks Anna, siis koolmeistri 
peale. Wiimane heitis neiu poole tungiwa ja noomiwa 
pilgu, mille mõjul see ütles: 

»Millal ma olen ütelnud, et ma täna palwele ei 
lähe?“ 

»Jeesuse hääl on armsam kui inimeste hääl,“ 
ütles koolmeister. 

»Kui seda häält aga kuuldakse,““ tähendas Hans. 

seda häält kuuleb igaüks, kes teda kuulda ta- 
hab,““ wastas koolmeister endist wiisi rahulikult ja 
mahedalt. See toon äritas Hansu kõige rohkem. 

»Mina olen küll kuulanud, kuid pole mitte kuul- 
nud,“ wastas ta. 

»Hans, häbene ometi,““ ütles Liisu wahele, ja 
koolmeistri poole põõrates rääkis ta: ,,Ta on ikka 
niisugune, alati näägutab meid palwelkäimisega.“ 

»Seda on linna-elu teinud,““ ütles koolmeister. 
Kõik noored inimesed satuwad seal laiale teele.“ 


»Aga kui see neile meeldib ?“ küsis Hans. 


Selle peale ei wastanud keegi midagi. Natukese 
aja pärdst ütles Hans: 


»Ka Anna tuleb warsti linna.“ 

»Ää lobise,“ ütles Liisu poolpahaselt. Mina oma 
ainust tütart linna ei lase.“ 

»Ta wõib ilma sinu laskmata sinna saada, kui 
tal aga tahtmist on.“ 

Lapsed peawad wanemate sõna kuulama,'“ tähen- 
das koolmeister. 

Natuke aega waikisiwad kõik piinlikult. Siis üt- 
les koolmeister: 

»Isa kaewab ikkagi raha-auku.“ 

»Ega tema siis ometi kellegi keelamist kuula,“ 
wastas Liisu. 

»Ta usk on kõikumata kindel,““ tähendas Hans 
tõsist nägu tehes. 

,»,Usk ei too maapealseid warandusi kätte,“ ütles 
koolmeister. 

»Aga meie isa usub, et toob; siis on tal wististe 
uus usk,“ wastas Hans. 

»See on ebausk,“ tähendas koolmeister. 

»Isa arwab, et temal mitte ebausk ei ole, talle 
on kolm korda nägemises näidatud,““ rääkis Hans. 

Jälle waikisiwad kõik. 

»Teie tulete siis täna õhtul palwele, õed-wennad 
ootawad,““ ütles koolmeister ; natukese aja pärast lisas 
ta juurde: ,,Teie, noormees, wõiksite ka omaksetega 
ühes tulla . . . oma armulist Issandat tänama ja 
kiitma.“ 

»»Mul pole selleks praegu wähematki põhjust.“ 

Koolmeister tõusis üles ja jättis Liisu ning Anna 
käeandmisega jumalaga. 

»Jumal kaitsku teid kõiksuguse kurja ja kiusa- 
tuse eest,“ ütles ta sealjuures. Hansust ei teinud ta 
wäljagi, nagu poleks teda toas olnudki. 

»sa oled üks igawene kiusupunn, ja oma suud 
ei märka sa talitseda,“ tõreles ema Hansuga, kui 
koolmeister wälja oli läinud. Mistarwis sa teda pa- 
handasid, ta on ju sulle wõõras; sa ei tea, kui hea 
ta meie kõikide wastu on.“ 

Selleks wõiwad tal oma põhjused olla. Ja 
pealegi, mis tal minuga tegemist on? Nägi eila õh- 
tul mind seal, juba täna minu järel, et oma jüngriks 
saada... Anna täna palwele ei tule, seda tean ma 
kindlaste. “ 

sa ole õige wait,“ wastas Anna. ,,Sa tahaksid 
et kõik sinu pilli tantsiksiwad, niipea kui sa koju tu- 
led. Mine pööra isa ümber, et see asjata lolli tööd 
Eee 

»»Wanad wõiwad oma lolluse juurde jääda, sest 
pole wiga, nad lähewad muidugi warsti hauda ; noor- 
tel on aga elupäewad ees,“ ütles Hans. 

»Häbi pole sul ka nõnda rääkida!“ = ütles ema. 
» Wanad on lollid. Sinu isa ja ema on ju ka wa- 
nad. Wõi sa isegi nooreks jääd. Sa sõimad wanu 
lollideks, aga sind poleks ju ilma wanadeta olnudki.“ 

»Ka minu olemine wõib lollusemärk olla,“ was- 
tas Hans. 

»Ui häbi, häbi, häbi, kudas sa räägid. Seda 
oled sa kõik linnast kaasa toonud,“ rääkis Liisu nõu- 
talt ja kurwalt. Tal hakkas häbi, ei tal poeg on, kes 
talle oma sündimist ette heidab. Ja ometi on ta 

oma poja pärast nii palju kannatanud. Pisarad, wa- 
lusad pisarad tungisiwad Liisu wanadesse aukuwa- 
junud silmadesse. Ta tõusis üles ja läks uksest wälja. 

»Kas sa selleks tulidki koju?“ küsis Anna wen- 
nalt kibeda etteheitmisega. 

»Ka sina oled wihane ?“ küsis Hans wastu. 

»Wihane, wihane . . . muidugi wihane. Tuled 
linnast koju ja sõimad kõiki lolliks. Mis sa siis ot- 
sisid siia lollide hulka, eks sa olnud linnas, kus kõik 
targad on.“ 

Hans waatas natuke aega tõsiselt õe peale. 
See pööras silmad kõrwale. 

»Olge te wihased ehk mis tahes,“ hakkas Hans 
rääkima, ,,kuid ma ei mõista, mis ma teile pean üt- 
lema. Teie kõik olete nii iseäralisteks muutunud, et 
wõimata on teie tahtmise järele teha ja rääkida. Ka 
ei tee teie iialgi seda, mis mina tahan.“ 

»»Mis asjamees siis sina oled, et kõ:k sinu pilli 
peawad tantsima? Ehk millal sa midagi oled tahtnud, 
mida täidetud pole?“ küsis õde. 

»Noh, näituseks, tänane palweleminemine. Ma 
tahaksin, et sa täna tingimata koju jääksid, siis wõiks 
Kustas sinuga kokku saada, ja see, wõib olla, on 
sulle wäga tähtis.“ > 

»Jälle hakkad sa oma tähtsusega. Eks sa siis 
ütle- ometi ükskord see tähtjas asi wälja, sa kiitlesid 
ju, et sa kõik tead.“ 

»Muidugi tean . . . Kustas tahab sind omale, 
wanemad on tal ju wanad ja hädised, ei jõua enam 
kohapidamise muret kanda,“ ütles Hans. 


64 A. H. Tammsaare 


Selle peale  waatamata, et Anna aimas, mis 
Kustas temast tahab, langes ta siiski wenna otseko- 
heste sõnade juures nagu hirmunult kössi. . Tema 
näost paistis häbi, walu ja rõõm segamine. 

»Ja kui sa Metsanurga perenaiseks tahad saada, 
siis ei pea sa enam palwele minema, Kustas ei taha 
seda,“ rääkis Hans edasi. 

»Ta on ju ka ise palwel käinud,“ sõnas Anna, 
et midagi öelda. 

»Seda on ta ainult sinu pärast teinud... Sa ei 
wõi aimatagi, kudas ta sind silmas peab, kui armas 
sa talle oled.“ 

Anna pea langes jälle maha, kuna ta nägu õhe- 
tama lõi. Hans oli talle aastate jooksul wõõraks 
jäänud ja nüüd pidi see wõõras inimene temale seda 
kõike ütlema. 

»Lubad sa nüüd koju jääda ?““ küsis Hans na- 
tukese aja pärast. 


»Eks saa näha,“ sosistas Anna. 


»Tee seda ometi, õde,“ rääkis Hans soojalt, 
muidugi aga niisugusel korral, kui Kustas sulle 
wastumeelt ei ole. . Ta on ju tubli poiss, koht on | 
tal ka.“ 

Ka Anna tundis, et Kustas tubli poiss on, kuigi 
natuke pikaldase ja aeglase olekuga. - Aga wennalt 
saadud teade langes raske kiwina ta südame peale. 
Sellest arwas ka ema aru saawat, kes õhtul kurwaks 
ja tõsiseks muutus, kui tütar ütles, et ta täna pal- 
wele ei lähe, sest ta pea walutawat. 

Kust sa nüüd korraga selle peawalu said ?“ 
küsis ema poolpahaselt. ,,See on jällegi Hansu töö, 
esiteks rääkisite üheskoos kambris.“ 

Anna waikis. 

»Mis asjast te rääkisite?“ küsis Liisu. 

» Niisamuti.“ 

»Kudas niisamuti? Ma kuulsin läbi ukse Kus- 
tase nime.“ 

Tütre pea wajus longu. 

»Kuule, ütle ometi, mis sul täna on ? Sa oled 
nutnud ? Silmad on punased. Mis Hans rääkis sulle?“ 

Mitte midagi halba,“ wastas Anna tasakeste, 
kuna tal silmi pisarad ilmusiwad. 

»Ennäe mul titte, juba jälle silmad peos,“ tõre- 
les Liisu, kes tütre nutmist asjataks pidas. Pärast 
näis ta aga teistsugusele otsusele tulewat. 

»Lähkeme tuppa,“ ütles ta, 

Nad astusiwad poolpimedasse tahmanud tuppa, 
millesse walgus ja wärske õhk läbi lahtise akna sisse 
tungisiwad. Ühes walguse ja õhuga lipsatasiwad ka 
lindude häälitsemised siia ja näisiwad pimedatesse 
nurkadesse endid ära peitwat. Liisu tõmbas tütre 
oma juurde aseme-äärele ja hakkas teda usutuma. 
Ema õrnus ja südamlikkus tegiwad Anna meele weel 
raskemaks ja haledamaks. 

»Eks sa siis ütle ometi, mis see Hans sulle rää- 
kis,“ hakkas ema tütre käest kinni wõttes pärima. 

Annal -purtskasiwad pisarad uue hooga silmist 


wälja kui ta ütles: 
5 

Metsanurga Kustas tuleb täna siia . . . tahab 
minuga kokku saada.“ 

»Las' ta tulla, mis sest siis on. Ta on ju tubli 
poiss, üksik poeg ka . « ». Mis ta siis tahab, kas 


Hans ei ütelnud?“ 
»Ütles küll.“ 


»Tahab sind omale ?“ küsis ema õnnelikult. 

»Jah wist“ sõnas Anna. 

»Kas kindlaste teada ei ole?“ 

Sall OH 

»»Mis sa siis, pime loom, sellepärast tönnid, ega 
sa esimene ole, kes mehele läheb, wiimaseks ei jää 
sa ka ju ka. Wõi ei taha sa temale minna?“ 

»Tahan küll.“ 

»Ja ise nutad! Tütarlapsed on ikka niisugused, 
Kudas mina oma Marti tahtsin, kui ma aga laulatu- 
sele läksin, siis nutsin kui hull... See läheb üle.“ 

»Ei lähe,“ sosistas Anna. 

Nendest sõnadest aimas ema midagi paha. 

»Mis sul siis on?“ küsis ta. 

Anna pööras näo kõrwale jahakkas uue õhinaga 
nutma, nutmine muutus nuuksumiseks. 

»Ma ei ole üksi,“ kostis Anna suust waewalt 
kuuldawalt. Ta langes asemele ja surus käed sil- 
made ette. Pea läks tal segamine, mõistus ähwardas 
kaduda. Öeldud sõnad kiskusiwad tüki tema süda- 
mest, osa tema hingest wälja. 

Tumma ehmatusega waatas ema natuke aega 
tütre nuuksumisest tuksuwat keha ja tahtis siis midagi 
kibedat ja etteheitwat ütelda. Talle tuli aga midagi 

meelde, ja see kaotas tema südamest ning sõnadest 
igasuguse kibeduse. 

»Armas aeg, mis saab meist ometi siis!“ rääkis 
ta tütrele lähemale nihutades ja tema pead puudutades. 
Mis ütlewad wanamees ja Hans! Ja küla! Kellega 
see on siis?“ 

Wastuseks oli nuuksumine. Kui aga ema oma 
küsimist kordas, siis kostis tütre suust sõa, mis ema 
sundis kui ussi nõelatult aseme-äärelt üles tõusma ja 
pärani silmil hirmunult seisma jääma. 

See sõna oli — koolmeister. 

»Jumal halasta küll!“ wõis Liisu alles tüki aja 
pärast sosistada. Tütre suust kuuldawale tulnud ai- 
nuke sõna purustas suure hulga ema ilusaid lootusi, 
rööwis nähtawaste tema hingeõnnistuse. Kudas? See 
jumala ärawalitud mees! Ka tema ei ole suutnud 
saatana kiusatusele wastu panna? Ja kui ilusaste ta 
ometi räägib ja noomib! Kui waga ta on! 

Lämbunud haisuga tahmanud toas walitses wai- 
kus. Ema seisis püsti sängi ees, tütar nuuksus ase- 
mel, nuuksus kramplikult. Lindude häälitsemised 
peitsiwad endid endist wiisi pimedatesse nurkadesse, 
parsile ju wommile, kus tahma oli, nii et lükka wõi 
roobiga. 

»Ega sa Hansule sellest ei rääkinud?“ küsis ema 
wiimaks, kes asja üle järele oli mõtelnud. 

»Ei,“ nuuksus Anna. 

»Siis pole ühtegi. Mehed ei tea niisugustest 
asjadest midagi, nende eest on kerge warjata. Ehk 
mistarwis neile seda rääkida? Wõi nemadki aidata 
wõiwad? Ainult sõimawad ja kiruwad. Kõige parem, 

5° 

kui meie sellest kellegile”ei räägi. Aga koolmeistri 
tahan ma käsile wõtta, las*' ma saan temaga aga kokku. 
Wõi tema roju, ja ise on ta püha. Naine ja lapsed 
kodus ka...“ 

Aga Kustas...“ sõnas Anna wahele. 

»Mis Kustasest on? Wõi temagi targem on kui 
teised mehed. Kui ta täna siia tuleb, siis ole ta 
wastu lahke ja hea. Tahab ta sind omale, siis mine 
talle. Pulmad teeme kolme, nelja nädala pärast ära, 
ja oled sa kord temal, kes wõib siisweel öelda, kelle 
oma laps on. Mitte koergi ei haugu taga.“ 

- Ema astus tütrele lähemale ja hakkas waiksema 
häälega rääkima. Ta sõnad ja hääletoon kandsiwad 
nagu patutunnistuse laadi. 

»Eks mul olnud needsamad päewad, läksin siiski 
Mardile, ja see ei teadnud midagi. Laps juhtus ka 
weel ära surema, ja nii on täna päewani. . Mul oli 
mõisawalitsejaga ... wana paks mees... aga mis 
mina sinna wõisin parata.“ 

Anna ajas enese istukile ja waatas imestades ning 
kergemalt hingates ema peale. 

Peaasi, et sa ise kellelegi wälja ei lobise, et sa 
oma suu pead, ja pulmad teeme ruttu ära.“ 

»Ma ei wõi ju! Kudas lähen ma nõnda Kustase 
juurde! Ja altari ette.“ 

»Kudas sa lähed... Kudas kõik lähewad. Kas 
wähe niisuguseid ehk teistsuguseid on. Parem arwad 
wist Kustasele ära rääkida, et ta sind siis maha jätaks 
ja terwele wallale sellest karjuks. Aga mõtle ometi, 
mis siis saab !“ 

»oaagu mis tahes.“ 

»Ä'ä ole ikka loll. Oled sa jaksanud emaks 
saada, siis jaksa seda ka mõni aeg oma hinge taga 
pidada. Oled sa kord Kustasel, noh, siis wõid sa 
temale rääkida. Kes wõtab seal weel kinni, kelle 
oma ta on. Kas kõikidel lastel isad on.“ 

Anna pea langes rinnale» Ta hingas raskeste. 
Ta oli hinge põhjani rusutud, süda täis piina ja waewa 
Mis teha? Peab ta ema nõuandmist kuulda wõtma 
wõi on parem Hansu ja Kustase wastu awalik olla? 

Ema hakkas aga uueste rääkima ning seletas 
määratu sõnaküllusega, et waikimine ja salgamine 
kõige mõistlikum on. Wiimaks näis ka Anna ema 
sõnade alla paenduwat. 

»Ehk kuigi Kustas pärast teada peaks saama“ 
seletas Liisu, ,,siis poleks sellest jumal teab mis; 
õpetaja juurde ta ju sellepärast ei lähe, ta on tossike. 
Eks siispalu teda, tee pai, küllta wiimaks rahule jääb." 

Kõik kaebasiwad ja hädaldasiwad, et wihma liig 
palju $sadawat; heinaaeg $minewat mööda ja heina 
olewat wõimata teha. Küll paluti kirikus, küll palwe- 
majas, küll palwetundidel, küll õhkasiwad nii mitugi 
üksipäinis olles oma südames kõigekõrgema poole, 
uid kõik oli asjata: wihm sadas ja sadas. Heina- 
maad seisiwad mitmes kohas wee all, mahaniidetud 
hein mädanes ära. Inimesed, kes mõisa käest heina- 
maad ,,nuumale“ oliwad wõtnud, seisiwad nõutalt 
mõttes ja ohkasiwad. Ka ei suutnud neid see tröös- 
tida, et mõnes kohas wäga korralikud ilmad olewat, 
nagu ,,Ristirahwa pühapäewa-leht““ teatas. Wallakir- 
jutaja aga, kes niisugust lehte luges, mida mõisas 
pidalitõbena kardeti ja salamahti siiski loeti, teadis 
hädaldajatele rääkida, et mõnes kohas isegi põud nii- 
sama suurt kurja tegewat, nagu siin liig wihm. Sar- 
nased teated paniwad wanu inimesi iseäranis ohkama. 
Õpetaja andis oma jutlustes mõista, et jumal nuhtle- 
wat inimesi usuhullustuse pärast, mis silmanähtawalt 
maad wõtwat; palwetajad sellewastu leidsiwad jumala 
wiha selles seiswat, et kirik õndsakstegewast usust 
ära olewat langenud ja külmaks silmakirjateenistuseks 

maad andwat. Palwetajad palusiwad, et jumal inimesi 
walgustada wõtaks, neid tõe teele juhataks; kirikus 
tegi õpetaja palwet, et Jeesus Kristus usumäratsejate 
peale halastaks, neile nende eksitust andeks annaks. 


Mitte ainult heinategemist ei takistanud liig wihm. 
Ka rukkist ei olnud iseäranis head loota. Kartuli- 
wagudesse tekkis madalamates kohtades wesi. Weel 
paar nädalat niisugust wihma ja temast saadud kahju 
oleks arwamata. 

Kõige halwem oli inimeste meelest see, et nad 
waewa weel rohkem nägiwad kui korralikkude ilma- 
dega, ja siiski midagi ei saanud. Nii mõnigi mees 
niitis ,,nuumale““ wõetud heina maha, kuid loowõt- 
-mise asemel pidi ta mõisawalitseja käsul wee sees 
ujuwa heina põõsastesse kokku ajama, et see heina- 
maad ära ei määndaks. Aga mõis nõudis endist wiisi 
inimestelt heinanuuma: lõikuse-, kartuliwõtmise-, sõn- 
nikuwedumise-päiwi. Nii mitmedki käisiwad armulist 
saksa palumas, seisiwad palja peaga ta ees ja kraapi- 
siwad kintsu, kuid asjata: mõisnik nõudis oma osa 
terwelt kätte, sest tema ei olewat wihmasajus süüd- 
lane. Mitmed wanad eided käisiwad selle asja pärast 
õpetajagi juures ja kaebasiwad oma rasket saatust. 
See trööstis neid jumalasõnaga, kutsus patustpöörmi- 
sele ja andis nõu waikides Issandast määratud risti 
kanda. 

Sel ajal, kui kõik oma raske seisukorra üle kaeba- 
siwad, kui terwes wallas ainustki inimest ei olnud, 
kes mõisalt järelandmist ja maksudealandamist poleks 

soowinud, hakkas Hans mõisameestega — kuuendiku- 
maade peal elawate rentnikkudega — sagedamine 
kokku puutuma, nendega rohkem rääkima. Kõige 
enam huwitas mehi see, et Hans neile ajalehe järele 
sellest teadis rääkida, mis mujal ilmas sündis. Suure 
huwitusega kuulasiwad mehed, kudas ühes wõi teises 
mõisas mehed üheskoos palka juurde nõudnud, kudas, 
mõisnikule ette pandud renti alandada. Mehed kuu- 
lasiwad ja naeratasiwad ning kiitsiwad ühel meelel 
wäljaastumist oma kasude eest. . Suust suhu käies 
omandasiwad need teated peagi teistsuguse kuju ning 
warsti räägiti neist kui imeasjadest. Mehed kuulsiwad 
ka sellest, et Wenemaal talupojad mõisaid maha põle- 
tawat, omawoliliselt mõisa metsa raiuwat, kuna mõis= 
nikud linnadesse warjupaika põgenewat. Seekõik oli 
täielik uudis. Üleüldse näis midagi iseäralikku õhus 
lehwiwat. 

Mehed oliwad teada saanud, et Wene wäed pu- 
ruks olewat löödud. Kes oli seda enne kuulnud! 
Enne ei olnud keegi wenelase wastu saanud. — [segi 
Punapart, kes Moskwas leiwakoorukesi saabaste asemel 
kannud, kirikud hobustetallideks muutnud, inglismanni 
ja sakslasegi ära wõitnud, pidi wenelase eest ta- 
ganema. Ja nüüd korraga Wene wäed wõidetud ning 
weel nende poolt, keda õpetaja selge sõnaga paga- 
nateks nimetab. Lätimaa poolt kuuldusiwad niisugu- 
sed sõnumed, mida mehed enam uskudagi eitahtnud, 
nii imelikult kõlasiwad nad. Pärast hakkasiwad nad 
aga kõike tõeks pidama, sest kes muidu niisugustest 

asjadest kirjutada laseb. Kõik näisiwad liikuwat, mi- 
dagi püüdwat, tahtwat, nõudwat, igaüks lootis oma 
elukorda kergitada. Niisugused sõnumed tuliwad igast 
Wenemaa serwast, linnadest kui ka küladest. Nad 
awaldasiwad ka siinsete meeste peale oma mõju. 
Nende seast käis nagu kahin läbi, Kui kaks, kolm 
nendest koos oli, siis räägiti tingimata sellest, 
mis kaugemal ilmas sünnib. Aga pool aastat tagasi 
ei olnud mõisa ümbruses ja rentnikkude seas ainustki 
meest, kelle mõtted üle kodukoha wälja oleksiwad 
lennanud. 


Ühel -pühapäewa õhtupoolikul oliwad paar teo- 
meest ja mõned kuuendikumaa-mehed ja rentnikud 
Liiwamäel, kus Hans neile ajalehte ette luges.  Aja- 
leht kubises streikidest, mis wabrikutes kui ka mõisa- 
tes toime oliwad pandud. 


»Kanged mehed!““ sõnas üks noormees, kui 
% 
Hans .mõisa teomeeste streigist luges. 


»Kui ühes nõus nad on,“ ütles rentnik, kui aja- 
leht teise mõisa rentnikkude ühisest nõudmisest teatas. 


»Meil käiwad heinanuuma maha palumas, aga 
ikka üksikult, ja sellepärast eitee saks järelandmisest 
juttugi,“ tõendas keegi kuuendikumaa-mees. 


»»Meil nüüd ka mõned mehed,“ ütles üks rent- 
nik. ,,Niipea kui oma suud juhtud kuskil praotama, on 
see saksal kohe teada, warsti kutsutakse sind mõisa ; 
kokkurääkimisest pole siin juttugi.“ 

»Peab selleks tööd tegema,“ tähendas Hans. 
»Ega kusagil see korra pealt pole läinud. Küllap'häda 
kõiki kokku sunnib hoidma.“ 

»Mine hoia kokku, saks saab mõisas teada, ker- 
gitab silmapilk renti ja rohkendab teopäewi.“ 


»Aga kui teie ühel meelel juurdepandud päewad 
tegemata jätate ?““ wastas Hans. 


»Kaewatakse kohtusse... tõstetakse kohast wälja, ““ 
ütles üks rentnik. 


»Peksab päewa pealt minema,“ ütles 'moona- 
mees, ymine sa nüüd saksaga kohut käima. Näe, 
isegi wald ei jõua midagi teha. Walisiwad ime wal- 
lawanema, on teine hakkaja mees, lubas kõik walla 
maad mõisa käest wälja nõuda, aga kus see on! 
Suuga tegi suure linna, kätega mittejkäopesagi. Tema 
saab nüüd saksa käest midagi kätte. Kes need koh- 
tumehedki on, "eks need ole niisamasugused saksad, 
ühed semlakid kõik. . Wallawanem lubas mirawoisse 
minna, ja kui seeeiaita, siiska ,,krepastnoisse““ kohe, 
aga eks ta mingu nüüd. Walla raha kulutab ära,aga 
maa jääb ikka saksa kätte.“ 


»Nii ta on,“ kiitis üks rentnik , ainult asjata ku- 
lusid teeb, ja inimesed on ikkagi maata. . Meiesu- 
gustel pole abi ega armu kusagilt loota.“ 


»Jumal kõrges ja keiser kaugel,“ naeratas Hans. 


»Jumal kõrges ja keiser kaugel,“ kordasiwad 
mehed kibedal naeratusel. 

»Jah, ei meil muud kaitsjat ei ole, kui aga ju- 
mal,““ ohkas keegi rentnik, kellest kuulda oli, et ta 
kirikuwöörmündriks tahtwat saada. 

Nagu temalgi muud paremat teha poleks, kui 
meiesuguseid tähele panna,“ ütles üks moonamees. 

»Tema muretseb kõikide eest,“ wastas waga 
näoga mees. 

»Kas neil parem on, kes teda alatasa paluwad, 
üheskoos nutawad ja huluwad?“ küsis üks kuuendiku- 
maa-mees poolpahaselt. 

»Nende südamedki on ometi rahul.“ 

»Kui nende südamed rahul on, siis puhaku öösel 
kodus oma wäsimust, aga ärgu karjugu üheskoos.“ 


Mehed jäiwad wait. = Sel silmapilgul tuli Liiwa- 
mäe Mart koju. 

»Kas raha-auk warsti walmis saab?“ küsiti te- 
malt. = Ümberkaudsed mehed waatasiwad Mardi kui 
poollollaka peale. Kui ta ettepandud küsimuse peale 
kohe ei wastanud, ütles üks mees raha-augu kohta 
tähendades: 

»Ei sina tänawu teda küll walmis saa, sügise * 
jõuab enne kätte.“ 

»Ära muretse, pole wiga,“ wastas Mart iseteadwa 
naeratusega. - ,,Küll see kõige eest muretseb, kelle 
juures usklikkude osa tallele on pandud.““ Waga näoga 
mehe suu ümber liikus pilkaw naeratus, teised mui- 
gasiwad nagu halatsedes. 

»Kas su hein juba warsti walmis saab?“ küsiti 
Mardilt 

Suuremalt osalt on kõik maha niidetud ja sinna 
ta mädaneb, ei saa sõnnikutki teisest.“ 

»Aga päewad pead mõisa ikka tegema?“ 

»Kuda muidu.“ 

»Ära teeme neid päewi, wõi jätame pooledki 
tegemata, las” saks kannab osagi kahju. Näe, Hans 
loeb lehest, et mehed mitmes kohas rendialandamistki 
nõudnud, miks meie siis neid päiwi tegemata ei wõi 
jätta,“ seletas üks mees. 

»Räägime kokku, mis seal siis õige on, kas meie 
mehed polegi,“ ütles teine. 

»Muidugi mõista,“ kiitis Hans, ,,õnne wõite ju 
ometi katsuda, ei tea, ehk jätab mõned päewad maha, 
asi oleks ju seegi.“ 

»Minu pärast jätku ta päiwi wähemaks wõi ei, 
mul on see üks ta puhas; peaksin ma aga oma tööga 
walmis saama. Kui wesi enneaegu auku sisse ei 
tuleks, seda kardan ina,“ rääkis Mart. 

»Wihmane aeg,“ tähendas keegi. 

»Jah, proowitakse inimeste usku,“ ütles Mart 
ning lisas nagu prohweti wiisil juurde: ,,Ja õnnis on 
see, kelle usku kõigutada ei saa.“ 

Mehed waikisiwad. Hansu kuuldes ei tahtnud 
nad Marti pilgata, nagu nad seda harilikult tegiwad. 

Warsti = räägiti igal pool, et waja olewat mõisa- 
saksale üheskoos nõudmisi ette panna. Esiotsa püüti 
asja salajas toimetada.  Kord-korralt sai aga temast 
ikka laiem ringkond teada. Ka mõisawalitseja ja 
kubjad arwasiwad juba aru saawat, et niihästi teo- 
kui wallameeste seas midagi salalist liikumas on, mida 

warjata püütakse. Peagi oli kõmin ka sakste kõrwus. 
Nüüd pandi terwe kari nuuskurid ametisse, kes sala- 
jase asja jälgile pidiwad katsuma saada. /Nuuskurite 
seas oli alaealisi, mehi ja naisi. . Iseäranis palju tea- 
teid tõiwad wanad eided — mõnel nendest polnudki 
muud ametit kui palwelkäimine ja mõisasjõlkumine — 
a üks nendest teadetest oli imelikum ja kohutawam 
kui teine. . Mõisasaksad, kes praegusel silmapilgul 
kõik kodus oliwad, kuulsiwad põletamisest, rööwimi- 
sest; isegi sõna tapmine lipsas mõne eide suust. 
Saksad kuulasiwad suure põnewusega kõike seda, kiit- 
siwad eitede õiglast ausat ja jumalakartliku meelt ja 
lasksiwad neile nii mõnegi magusa suutäie oma köö- 
gist osaks saada. Ühe eide jutu läbi oli mõisaproua 
isegi sedawõrd liigutatud, et ta eidele iseenese tehtud 
soojadest pirakütest paar tükki peosse pistis, mis see 
põlle sisse mähkis. 

Terwe ärewus lõppes sellega, et kõik naisterah- 
wad mõisast linnas sõitsiwad. 

Mõisas oli teada, mis sala-asi meestel isekeskis 
on, teati ka seda, et selles Liiwamäe Hans süüdi 
olewat. Mehed käiwat sagedaste tema juures koos, 
ja seal sepitsewat nad oma kurja plaani. Kudas see 
nüüd oli wõi kust see tuli, kuid korraga oli mõisas 
ka see teada, et politsei Hansu linnast wälja ajanud. 
Isegi õpetaja rääkis järgmisel pühapäewal umbrohust, 
mille seemned linnast siia olewat toodud. Tuletati ka 
seda meelde, kudas Hans ükskord mõisast ära oli läinud. 

Mõisa sigines uusi nooriherrasid teistest mõisa- 
test juurde.  Nähtawaste tuliwad nad jahile, kuigi 

neil jahikoeri kaasas ei olnud ja noorte lindude lask- 
mise aeg juba pisut hiljaks kippus jääma. Oli kuulda, 
et mõisas kutsarile, wahimehele, walitsejaie, kubjale, 
kiltrile jne. kuulidega püssid kätte antud ja et nad 
öösiti mõisa juures wahti pidawat. 

»Ega keegi ometi nende kallale pole tahtnud 
minna,““ sõnasiwad ühed. 


»Nemad tohiwad nüüd kedagi lasta, kui neisse 
ei puuduta,“ ütlesiwad teised. 


»»Wõta peksa püssid käest puruks, küllap siis tea- 
wad, mis on,“ ähwardasiwad nooredmehed. 

Kõikidest nendest ettewalmistustest räägiti Han- 
sule ja küsiti tema käest nõu. See käskis mehi ra- 
hulikult ja waikselt, kuid üheskoos oma nõudmised 
ette panna. Ka tuldi otsusele, et wõimalikult ruttu 
mõisa tuleb minna. Mõisaminemise päewaks määrati 
järgmine esmaspäew. Ka sellest oli mõisas enne 
jeada. 

Oli odraniidu aeg. Ilm oli soe ja kuiw. Päike 
oli kaunis palaw. Kui mõisa kell lööma hakkas, mis 
lõuna aega kuulutas, käis rahwast igal pool kahin 
läbi. Kostsiwad hüüded: ,,Mõisa! Mõisa!“ Mehed 
tõmbasiwad kuued selga ja käisiwad ühe rahwahulga 
juurest teise juurde ning kutsusiwad kõiki enestega 
ühes mõisa. Eestwõtjate arw oli õige suur. 

»Mis pagan sinna mõisa peab minema?“ karjuti 
mõnelt poolt. 

»Saksa jutule!“ karjuti wastu: ,,Heinanuuma 
tahetakse alandada !“ 

»Mis hullu jutt see on?“ küsis mõni uurb- 
usaldusega. 


Suurem hulk oli asjast juba enne kuulnud. 
Seisti mõttes, kratsiti kõrwatagust ja peeti aru, kas 
peab mõisa minema wõi mitte. Kui mõisaminejate 
arw Õige suureks kaswas, kadus nii mitmegi rin- 
nast kahtlus ja nad läksiwad teistega kaasa. - Oli 
teomehi, kuuendikukohtade pidajaid ja ka rentnikka, 
kes mõisast heinamaad ,,nuumale“ oliwad wõtnud ja 
juba kewadest saadik heinanuuma kõrgendamise pärast 
nurisesiwad. Ka liipriraiujad tuliwad metsast karja- 
kaupa mõisa poole; nende seas oli ka Hans. Neil 
polnud midagi nõuda, nad tahtsiwad ainult oma uudis- 
himu kustutada. Kubjad waatasiwad ehmatanud nä- 
gudega liikumist pealt, läksiwad aga wiimaks isegi 
kirjule karjale järele. . Rahwa seast kostis wali jutt, 
naljatamine, naermine ja sülelaste nutt.  Terwe hulk 
woolas mõisa-õue kokku; walitseja tahtis neid selles 
takistada, aga teda ei pandud tähele. 

Teiega pole meil midagi tegemist, katsuge, et 
oma kondid koristate!“ karjuti talle wastu. 


Rahwahulga eesotsas sammusiwad nooremad 
mehed, nende järele läksiwad wanemad ja siis tuliwad 
naised. Need, kes oma — karjuwaid lapsi kus- 
sutasiwad, seisiwad natuke maad teiste taga; seal- 
samas oliwad ka mõned wanad ja wagad taadid. Nad 
waikisiwad, imestasiwad ja mõtlesiwad selle üle jä- 
rele, kudas ajad muutuwad. Kes oli niisugust asja 
enne näinud ! 

Paar meest saadeti herrat wälja kutsuma. Mehed 
äksiwad tagauksest sisse.  Natukese aja pärast tuli- 
lwad mehed tagasi ja teatasiwad, et herra mehi ainult 
üksikult jutule wõtab, hulgaga ei olewat tal midagi 
rääkida — see olewat mäss. 

»Kes on mässanud!“ hüüti rahwa seast. 

»Kas asja seletamine mäss onj?“ 

»Jumalamuidu ei hakka meie ometi päiw' tege- 
ma, seda pole ju kusagil. 

»Nüüd pole endine aeg.“ 

Nüüd on usuwabaduski, keiser ise andis.“ 

Warsti sunniti rahwast waiksemaks jääma; tume 
sumin oli weel kuulda. Peeti aru. Jõuti otsusele, 
tööle mitte enne minna, kui herra wälja tuleb. Üle- 
üldse arwati tarwiliseks igasugust tegewust niikauaks 
seisma jätta, kuni herra mehed ühekorraga jutule wõ- 
tab. = Odrad lubati põllute laiali - jätta, hakaku wõi 
rahet ja pussnuge taewast maha sadama; lehmad taheti 
õhtul lüpsmata jätta. 

Saadikud läksiwad uueste sisse, et herrale neid 
otsuseid teada anda. Natukese aja pärast tuliwad nad 
teatusega tagasi, et herra suurele trepile tuleb. Rah- 
wast käis nagu rõõmu- ja kartusekahin läbi. Nihutati 
ennast suurele trepile lähemale. 

Peagi ilmus sinna kümmekond herrat. Tahtmata 
tõusiwad wanade hallpeade käed mütside juurde ja 
teisel silmapilgul seisiwad nad peakatteta herraste ees. 
Rõõmuhelk näis üle mõisnikkude nägude lendawat. 

»Mütsid pähe!“ kostis rahwahulga seast. - ,,Mis 
pagana kometit te seal mängite!“ 

»Häbi teile, kahekümnendal aastasajal!“ kostis 
Liiwamäe Hansu tugew heal. 

Mõned wanemad mehed paniwad mütsid pähe 
tagasi," teised aga hakkasiwad pead kratsima, et sellega 
mütsi peast wõtmist wabandada. 

»Kelle pealagi seal ikka weel hiilgab?" Keisergi 
ei sunni oma ees mütsi maha wõtma ,. .“ 

»Juudid seisawad kirikuski mütsiga !“ 

Nende hüüete peale wajusiwad wiimased mütsid 
pähe tagasi. 

Noorherra, siinse mõisa walitseja, astus teiste 
herrade seast wälja trepiserwale ja hakkas: 

e »Mina ei tahap teid jutule wotma, sest teie olep 
mässajad aga...“ 

»Me pole kellegi mässajad!“ karjuti rahwa seast 
wastu. 

Palja kätega ei mässata!“ hüüdis teine heal, 

»Me palume armuliste herrade: käest õigust“, 
ütles keegi wanamees. 

»Me nõuame oma õigust, õigust pole waja 
paluda“, wastati wanamehcle. 

»Aga armuline paruni herra, kes ise siin juh- 
tuma olema. ..“, hakkas noorherra uueste. 

Meil pole teie armu tarwis, me nõuame ainult 
õigust!“ hüüti wahele. : 

»Wait! Pea lõuad!“ karjusiwad sellele mitu 
healt wastu. 

 ,Aga armuline paruni herra, kes ise siin juhtuma 
olema, olema teie wastu arm . . . hea ja lasep 
6 

teid jutule wotma ja tema tahtma teid üle kuulama, 
mis teie tahtma...“ 

»Me tahame, et meiega õigust tehtaks!“ kostis 
äritatud heal, 

»Palume armulisi herrasid heinanuumawähendada!“ 

»Nõuame !“ kostis kusägilt noor tugew heal wanale 
ja wärisewale wastuseks. 

»Wihm määndas heina ä'ä!“ 

«Ja kewadel tõsteti heinanuuma!*“ 

Noorherra rääkis wana paruniga. = Siis astus ta 
oma endisele paigale ja ütles: 

»Paruni herra mitte moistma teie tahtmine. Tema 
tahap, teie walima kaks ehk kolm meest, kes asi ära 
seletab. “ 

»Kes lähewad?“ küsisiwad mehed. 

»Liiwamäe Hans on üks!“ hüüti. 

»Jah, tema on muidugi üks, temal on suu parajal 
paigal.“ 

Hansule kaaslasteks waliti üks rentnik, wanamees, 
ja üks teomees, . Need kolm astusiwad rahwa seast 
trepi ette.  Teomehel ja rentnikul kerkisiwad käed 
jällegi mütsi poole, kuid kohe karjuti neile : 

»Laske aga mütsid olla!“ 

»Kas paruni herra teie pealagesid weel pole 
näinud ?“ 

»Kudas peanahk nüüd nii wäga kihelema kipub?“ 

»Paruni herra ise lubama teid mütsiga olla“, 
ütles noor herra.  ,Kes teist nüüd tahab reekima?“ 

»Las Liiwamäe Hans räägib!“ hüüti mitmelt 
poolt. 

Hans algas. Ta rääkis uutest aegadest, tulewi- 
kust ja sellest, kuidas kõik oma elujärge nüüd uuen- 
dawad, kergendawad. 

»Ainult meil kipub kord-korralt ikka raskemaks 
minema“, ütles ta. ,, Aastad lähewad wiletsamaks, 
wili odawamaks, aga renti kõrgendatakse, tegu suuren- 
datakse, heinanuuma tõstetakse. - Minewa! aastai oli 
suur põud, wili kuiwas ära, tänawu on kole wihm, 
jälle ei saa midagi, sure wõi nälga, ime talwel kas 
wõi käppa...“ 

»Riputa kas hambad warna!“ hüüti rahwa seast 
wahele. 

»Tänawtu kewadel tõstis noorherra heinanutima ; 
nüüd on aga mitmed heintest täiesti ilma jäänud, 
kõik on ära mädanenud, ainult asjata on waewa 
nähtud, aga päewi peab mõisa ikka tegema. Nende 
päewade pärast olemegi nüüd siin, nõuame nende 
wähendamist “ 

»Paluksime jah paruni herrat meie peale halas- 
tada, heinanuuma wähendada, noorherra tõstis teist 
kewadel“, rääkis rentnik ja ulatas jällegi loomusunni- 
likult käega mütsi järele. 

»Sajab koledasti, kõik liguneb ära, mädanema 
läheb, päris haisema hakkab, kui küngastele ja mätaste 
otsa ei aja, päris sõnnik kohe, mis sa t'ast paraku 
talwel weel loomale ette paned“, seletas teomees. 

Rahwa seast kostsiwad mitmesugused healed, 
kuuldus nõudmist ja ka palumist. 

Noorherra astus paruni juurde ja rääkis temaga, 
Kui ta tagasi tuli, ütles ta Hansule: 


6* 

»Paruni herra tahap teadma, kes sina olep,“ 

»Liiwamäe Mardi poeg.“ 

»Sina teenip enne moisas ja sind aetama ära?“ 

»Jah“, wastas Hans wäljakutsuwalt, 

»Ja nüüd aetama sina linnast ära, sest sina 
mässa p.“ 

See tuli Hansule pisut ootamata. Aga kui ta 
paruni naeratawat näoilmet silmas, wastas ta: 

»See ei puutu asjasse, täna olen oma isa ase- 
mel siin.“ i 

»See ei puutu jah asjasse“, kostis rahwa seast. 

»Õigeid kiusatakse taga ja ülekohtustele antakse 
armu“, lausus Hans lisaks. 

Nüüd astus wana parun ise trepiserwale ja ütles: 

»Mina tahap teie palwe läbi waatama ja teile 
siis wastus andma, nüüd minep rahuliste tööle.“ 

»Meie ei lähe enne tööle, kui meil wastus käes!“ 
karjus mitu healt. See oli kisa noorte suust. Wane- 
mad mehed oliwad walmis juba ära minema. 

»Mina ep tunnep ju see asi, kas noorherra olep 
unrehti tegema; mina studeerip, see asi lebi ja siis 
saap teid kutsuma nink teie palwe täitma.“ 

»Paruni herra andku oma ausõna, et ta oma 
lubamist peab ja meie nõudmise täidab“, ütles Hans. 

»Ausõna jah! - Paruni herra ausõna!“ kostis 
mitu healt 

»Mina annap oma ausõna, et mina see asi lebi 
studeerima ja siis teid jälle kutsuma“, ütles parun. 

»Aga kas paruni herrad oma sõna meie wastu 
ka peawad?“ küsis keegi. 

»Sina olep üks hebemata lurjus seal, kudas 
*»Wöib paruri herra oma ausõna murdma“, tõttas noor: 
herra ägedalt seletama. 

Jälle tõusiwad mitmed wanad ja kanged käed 
mütside juurde ning paljaste peadega tänati armulist 
paruni herrat, nagu noorherra seda soowitanud. Ainult 
nooremad mehed, kel puudusiwad renditalu, naine ja 
lapsed, läksiwad naerdes ja wilistades mõisatrepi eest 
minema. Igaüks pööras jällegi oma töö juurde. Neil 
oli paruni herra ausõna pandiks, nad wõisiwad rahul olla. 


VIL. 


Metsanurga Kustast ja Liiwamäe Annat polnud 
sel päewal kodus, kui mehed mõisas käisiwad : nemad 
sõitsiwad linna pulmaehteid ostma. Kustas oli õnnelik, 
nagu inimene seda iganes olla wõib, ja ta ei pannud 
mõisameeste seas hingitsewat liikumist suurt tähelegi. 
Kõik wabad silmapilgud kulusid tal ammu ihaldatud 
Anna juures, 

Anna oli jah-sõna Kustasele juba ammugi andnud 
ja sellepärast polnud midagi, mis Kustase meeli oleks 
wõinud rahutuks teha. Siiski näis talle Anna waikne, 
kurblik ja tagasihoidlik meeleolu mõnikord arusaamata 
olewat, kuna ta ju loomu poolest muidu nii elaw ja 
püsimata oli. . Nii mõnigi kord püüdis Kustas Anna 
meeleolu põhjusi teada saada, kuid ikka kuulis ta 
tühiseid ettekäändeid, põiklewaid sõnu ja nägi mukrat 
naeratust, mis Kustale nii wäga meeldis, kuigi ta 
rinnas walutuksatuse sünnitas. Ikka oskas Anna parajal 
ajal Kustasele märku anda, kui hea tal tema juures 

on, kudas ta tema tulekut ootab, ning see tegi Kus- 
tase endiselt rahulikuks ja õnnelikuks ja peagi unistas 
ta ainult sellest, kudas nad kahekesi kord elawad. 

Anna siseilmas kestis waikimata wõitlus, rauge- 
mata piin ja :kohutaw hirm wahetpidamata, Ta oli 
oma tahtmist täitnud ja enda Kustasele lubanud, ilma 
et ta oma seisukorrast sõnagi oleks lausunud. Oma 
tegu tundis ta kui suurt ülekohut Kustase wastu. Nii 
mitu korda kahetses ta, et ta esimesel silmapilgul 
kohe kõike polnud üles tunnistanud, wõib olla, Kustas 
oleks talle ehk andeks andnud  Nüüdoli ta nii palju 
õnnelikka silmapilkusid mööda saatnud, aga tema õnne 
aluseks oli pettus. . Wähemgi tõekiir häwitas, wõib 
olla, tema õnne ja põlgtusega tõukas ta siis Anna 
endast eemale. 

Nõnda mõtles neiu. Ja mida kauem ta nõnda 
mõtles, seda suuremaks ja andeksandmatamaks nägi 
ta oma süü kaswawat. — Oli silmapilkusid, kus ta 
endast enam midagi ei pidanud, ennast alatuks nime- 
tas. Süükoorma kaswamisega wähenes jõud Kusta- 
sele kõik üles tunnistada. Mõnikord mõtles ta seda 
Hansu läbi toimetada, kuid siis tulid talle need kibedad 
sõnad meelde, mida Hans igal parajal silmapilgul 
palwetajate kohta tarwitas, ja see häwitas olewa jul- 
gusenatukese. 

Anna südant waewas ka see, et Kustas pulmä- 
dega kaugeltki nii ruttu toime ei saanud, kui Liisu 
oletanud. . Kustase pikaldane loomus awaldus ka 
selles tähtsas toimetuses. Kui ta ometi ruttaks! Kui 
ta ometi nii tasa ja targu ei talitaks! Ah, iseäranis 

waewas see Liisu südant! Salajase hirmuga silmitses 
ta igapäew oma tütart, sest peagi pidi aeg käite 
jõudma, kus ükski külaeit Anna seisukorra kohta 
enam kahewahel ei wõinud olla, niipea kui ta tema 
jalaastumist nägi. Eitesid kartis Liisu, mitte mehi. 
Ta teadis, missuguse heameelega, missuguse rõõmuga 
need saadud uudise üle terwe walla laiali kannawad, 
ta teadis seda sellepärast nii hästi, et ta ise seda nii 
mõnigi kord teiste tütarde kohta oli teinud., Siis 
öeldi Liisule: ,Oot', oot”, las su oma tütar kaswab, 
küllap näeme, kas tema suu seinapragu.“ Aga Liisu 
ei kartnud seda ähwardust; ta teadis ometi, kudas ta 
oma tütart kaswatab, tema järele walwab. Nüüd oli 
kogu tema elutarkus, kõik tema ettewaatus tühjaks 
saanud: Jumal on teda waga mehe läbi karistanud, 
mehe läbi, kel juba omal lapsed. - Liisu silmad läk- 
siwad peas kirjuks mõeldes, mis siis küll sünniks, kui 
külas kord igalpool saladuslikult harutama hakatakse, 
et kelle jagu see Liiwamäe Anna ema küll peaks 
olema. Ja mis saab weel siis, kui lõpuks kõik ilm- 
siks tuleb, kui kõik hakkawad kordama koolmeistri 
nime, esiteks tasa ja targu, pärast waljult ja. hooli=- 
mata! -Oh seda naeru ja pilkamist, oh seda mõni- 
tamist ja parastamist! = Jhn cn ju kuri, ta naerab ja 
pilkib isegi armastust. 

Koolmeister tuli wiimasel ajal harwem Liiwa- 
mäele ja Liisu käis harwem palwel. Liisu wõerdus 
palwelkäimisest, niipea kui ta koolmeistriga sellest oli 
rääkinud, mis tema südant ööd ,»» päewad waewas. 
Koolineister warjas end pühakirja kilbiga, puges piibli- 

sõnade taha pakku. — Liisu kaebed näisiwad temast 
üle käiwat nagu hane seljast wesi. 

»Mis hullu sa sest lapsest tahtsid!“ karjus Liisu 
wiimaks härduses ja wihas läbisegi. ,Omal sul naine 
kodus!“ D 

»Jumal nuhtleb meid kõige raskemalt armastu- 
sega“, wastas koolmeister. 

»Mis pagana armastus see on, kui tütarlapsi eksi- 
tatakse.“ 

»Armastusel ei ole piiri, sellepärast peseb meid 
süüta talle weri puhtaks kõigest roojast.“ 

Liisa kaotas kannatuse; silmad läksiwad kuiwaks . 
ja südames süttis tuline wiha, mis otsis lahutust= 
sõimusõnades. Need oleksiwad wõinud oma algu- 
pärasusega ehk nalja sünnitada, kui nende põhjuseks 
poleks õnnetu*ema lootusetus olnud. 

Nüüd ei jäänud Liisule enam ainustki hinge, 
kelle poolt ta oleks wõinud troosti loota, Ta muretses 
ja kannatas üksi, kannatas õhtul ja hommikul, öösel 
ja päewal, kannatas wahetpidamata, lõpmata, ja wajus 
ikka enam kössi, 

Hans märkas, et emal ja õel midagi südame peal 
on, kuid tema ei aimanud midagi iseäralikku, sele- 
tades kõike lähenewate pulmadega Ta teadis, et emad 
tütre meheleminekul ikka muretsewad, kuigi tütar 
rõõmuga ema hoole alt lahkub; ta oli tähele pannud, 
et tütred isa kodust lahkudes ikka nutawad, kuigi 
mehe talu on õueaia taga. Pealegi kulutas Hans oma 
wabad silmapilgud külas ja mõisa juures, kus tal 
alati midagi toimetada oli. Sinna ei tõmmanud teda 

neiude naer ega sinised silmad, waid meeste kõwad 
meeled ja tuimad südamed, kuhu waja oli teed raiuda 
arusaamisele ja iseteadwusele, = Küll teadis ka Hans 
paari silmi, mis tema meelest ilusad ja armsad, aga 
need ei olnud sinised ja meid ei wõinud' ta külast ega 
mõisast leida, need oliwad küla taga üksikus talus. 

Mart ei pannud oma ümbruses midagi tähele, 
tema elas ainult oma rahaaugule, mille kaldal ta 
õhtuti piibunossi popsis. . Töö oli heaste edenenud 
ja see tegi wanamehele rõõmu. Warsti pidi aeg käes 
olema, kus tõtous täide läheb, ja siis on Mart kõige 
“õnnelikum inimene kogu kihelkonnas. Küll polnud 
talle nägemises näidatud, kui sügawaks ta augu peab 
kaewama, aga üks oli tema arwates kindel: rahakast 
ei wõi ometi wees olla. Liiw oli aga juba läbi, 
sawine muld tuli wastu ja tundus, nagu wõiks augu 
põhja hakata wett nõrguma. Paar nädalatolid ilmad 
kuiwad seisnud. Kui nüüd jällegi wihma sadama 
hakkaks, siis wõiks rahaauk peagi kaewuks muutuda, 
mida Mart üsna tõsiselt kartis. Ometi ei Tasknud ta 
kartust oma usku kõigutada, teades, et ainult kõiku- 
mata kindel usk seal wõib abi anda, kus kõik muu 
asjata. 

Ümberkaudsed inimesed oliwad Mardi rahaaugu 
nähtawasti unustanud, wähemalt pidasiwad nad seda 
nii igapäewaseks asjaks, et sellest enam rääkida ei 
maksnud. Leidus aga mõni, kes Mardi üle nalja 
heitis, teda pilgata püüdis, siis kuulas wanamees põlg- 
liku waikimisega. - Mis teadsid teised Mardi saladus- 
likust saakramendist ja kuidas wõisidki nad sellest aru 

saada! Mart hoidis wõimalikult kõigist eemale ja 
muutus ikka sõnaahtramaks. Ehk mis pidigi ta nen- 
dega rääkima, kes tema trööstiwast lootusest, temale 
antud tõotustest midagi ei- arwanud. 


Nõnda elasiwad liiwamäelased igaüks oma ette; 
igaühel oliwad oma mured, oma kannatused. Kui 
siis wiimaks ometi pulmapäew lähenes, tõmbas Liisu 
kergemalt hinge, kuna Anna pooleluta olewusena 
jalgel taarus. Ikka ja jälle tõusis tal uuesti küsimus: 
peab ta nõnda Kustasele minema wõi enne kõik üles 
tunnistama? Ehk tuleb pärast pulmi kõik ilmsiks ja 
siis on weel hirmsam? Ta on paar nädalat kodus 
seisnud, kus teda keegi pole näinud, laulatusele peab 
ta aga altari ette minema ja seal on nii palju uudis- 
himulisi silmi. Seal on kümned eided, kes teda oma 
asjatundwate pilkudega mõõdawad. Pealegi on Kus- 
tasel waffi ema kodus. 

Anna jõudis sinnamaale, et ta kesknädalal enne 
pulma-pühapäewa endale ütles, tema ei mintcwat nõnda 
Kustasele. Liisu oli meeletu, ta ei teadnud, millest 
peale hakata. 

»Ä'ä ole rtunal“, ütles ta wiimaks tütrele, ,oled 
seni wõinud olla, siis wõid ka need päewad waikida, 
pühapäewal saab kõik mööda.“ 

»Mööda“, kordas tütar. ,,Siis see päriselt alles 
algabki.“ 

»Mis sa nüüd tühja sellest nii südamesse wõtad! 
Pühapäewal on asjal lõpp. On papp oma sõnad 
peale pannud, kes siis enam midagi wõib. Ega Sina 

esimene niisugune ole ja wiimaseks sa ka ei jää. 
Kustas ei tea neist asjust midagi.“ 

»Aga tal on ju ometi ema.“ 

See mõjus. - Anna oli Liisu heliemat mõtet 
puutunud, mida see tätre eest hoolega warjanud. 
Kus on see ema, kes oma minijat kõige suurema 
hoolega ei silmitseks, liiatigi kui ta temas midagi 
kahtlast tabaks? Ema süda ei leiaks enne rahu, kui 
ta pojalt kõige üle järele pärinud, temale kõik öelnud. 
Nõnda teeb ka Kustase ema, ehk ongi juba osalt teinud. 
Nõnda teeb iga- ema, seda teadis Liisu. = Aga ta 
arwas, et Anna seda ei tea, et ta selle mõtte peale 
ei tule. Ometi oli see nüüd käes, mida Liisu kart- 
nud. Mis pidi ta tegema, kuidas tütre meelt ka selle 
poolest rahustama ? 

»Rumal laps“, ütles ta, ,mis wõib ema! Kust 
tema teab, kelle oma see on. Wõib olla, Kustase 
enda. Kelle käest tema seda küsima läheb. Olete 
kord mees ja naine, siis on kõik mured otsas, kõik 
keeled tummad.“ 

Aga tütar kartis, tütar ajas wastu, tütar pidas 
kangekaelselt oma mõttest kinni, et tema nõnda Kus- 
tasele ei lähe. Ja nõnda pidi ema palju sõnu ja 
pisaraid kulutama, enne kui ta tütre meeli wõis muuta. 
Läinud päewi mäletades pidi ta tunnistama, et tema 
niisugustest asjadest palju kergemini üle oli saanud. 
Ka tema nuttis ja ei saanud öösel magada, aga ometi 
kannatas ta kõik ilusaste. Ja Liisa arwas: inimesed 
muutuwad põlw-põlwelt nõrgemaks. 

Reedel läks Liisu poodi ühte ja teist ostma. 

Kui ta kaupmehelt mannatangu küsis, ütles see nal- 
jatades : 

»On kusagil peenikest peret juurde tulnud?“ 

Liisule lõikasiwad need sõnad kui nuga süda- 
messe. Ehk tahtis kaupmees nendega Anna seisu- 
korra peale tähendada? = Miks naeris ta muidu nii 
kawalalt, see wana wõrukael, kel juba kaks naist 
olnud ja kes ometi poissmehena püsinud? Aga kui 
juba kaupmees midagi aimas, siis pidi kogu küla kõla 
täis olema, sest ainult sealt wõis temagi kuulda. 

Kaupmehele näis, et Liisu tema küsimisel ära 
kohmetas, ja sellepärast jätkas ta endisel toonil : 

»Kas omakseid wõi tuttawaid on kurg waatama 
tulnud? Poiss wõi tüdruk? Wihmane aeg, ka noore 
ilmakodaniku elu saab wihmane olema, saab teine 
palju nutla.* 

» Wiimasel ajal pole kürgedest kuuldagi olnud, 
noorpaarisid wähe“, sai Liisu wiimaks lausuda. 

»Las tuleb tali, küll siis pulmakellad helisema 
hakkawad. Sinu tütar ei läbegi saaniteed oodata.“ 

Liisu sai weel enam erutatud. Kaupmees teab, 
et Liiwamäel pulmad oodata, milleks ta siis riisi 
kaalumisel kurgedest rääkima hakkas, milleks ,peeni- 
kesest perest“? Nagu ei saaks mannast muud, kui 
aga titeputru katsikulkäimiseks. 

»Kui õnn hea ja aastad kehwad, siis peetakse 
pulmad ja warrud korraga; üks pidutsemine ja kaks 
asja, üks tüli ja kaks rõõmu“, hõõrutas kaupmees 
kotti sidudes. ,Juhtub õige sagedasti, et pruut ilma 
suurrätikuta ei julge altari ette minna. Jah, mis sa 

paraku selle noorusega teed! Eks me tea omast 
käestki, missugused me kord olime.“ 

»Ega siis kaupmehe herra weelgi wana ole“, 
lausus Liisu õnnelikult, et: jutu wõis kõrwale pöörata. 

Poest koju minnes tuli Liisule teel tuttaw eit 
wastil, 

»Wiid pulmakraami“, rääkis see peale teretamist. 

»Ostsin jah natuke, kus siis muidu; raha on küll 
wähe, aga ikka peab“, wastas Liisu. Et talle aga 
kaupmehe sõnad ikka weel rahu ei andnud, siis arwas 
ta nüüd paraja aja olewat nende sõnade tagapõhja 
uurima hakata uudishimuliku küsimisega : 

"Mis teie pool ka head kuulda ?“ 

»Mis seal wennike head wõi halba, Eks räägi- 
ta palju, aga mine wõta kinni, mis õige wõi mis 
wale. - Wiimaks hakka mõtlema, et ega inimesed 
otse muidu ka ei räägi, eks sea! ikka midagi ole.“ 

»Mis seal siis õige räägitakse? Ma pole mitmel- 
setmel päewal kodust jalgagi wälja tõstnud, ela nagu 
kotis; pulmade -wastu walmistamine sööb aja ära.“ 

»Taha mitte rääkidagi, na halb kohe et, aga mis 
sa teed, tahaks siiski teada, kas ikka õige wõi ei, 
ja sellepärast küsid ühe wõi teise käest salapisi, et 
laiali ei läheks“, seletas eit poolkurwal näol, mille 
warjul aga saatanlikku rõõmu wõis aimata. Ma olen 
kõigile kinnitanud, et nad edasi ei räägiks, mina ise 
pole sellest kellelegi hinganud, ainult mõnele ustawale 
inimesele.“ 

»Mis see siis on?“ küsis Liisu paha aimates. 

»Näh, kas te siis ise weel pole kuulnud?“ küsis 

eit Liisule lähemale nihkudes. ,Räägitakse ju teie 
Anna kohta niisugust hullu juttu. Mina olen küll 
kinnitanud, et see tühi lori on, külapoiste ja -tüdru- 
kute kadeduse *kõla, muud midagi, aga kes sellest 
hoolib, patrawad aga edasi. Tahtsin juba ammugi 
teile tulla, et sinu enda käest õige otsa peale saada, 
mis nad tühja muidu lõksutawad.“ 

Liisu jahmatas. - Tähendab — asjal on hais 
küljes, küla kell kaelas. Agata tegi südame kõwaks 
ja wastas: 

»Las lõksutada, Anna on ju wiimased päewad 
neil hambus. > Küll nad pärast pulmi wait jääwad.“ 

»Ma olen ka ütelnud, et lõksutage aga pealegi, 
aga küllap jooksete ise kõik kontwõerastena akna 
taha wahtima, poete wiimaks tuppagi, nii hea, kui 
soe worstiots wõi lihakäntsak pihku pistetakse... 
Ehk kuigi sel jahwatamisel põhjust oleks, mõni mõisa 
nüüd, ega nemad esimesed pole, kes nõnda, ja wäl- 
jast pele see ju ometi tulnud, nende oma asi, päew 
hiljem wõi wareni.“ 

Wiimased sõnad panid Liisu südame uuesti kih- 
watama. Külas näis kogu asjast aimu olewat. 

»Aga wa Metsanurga eit sai hirmus wihaseks, 
kui ma temale sellest juhtusin nimetama, kukkus sõi- 
mama, polnud aru ega otsa, ma küll ütlesin ainult 
moka otsäst. Karda, et kargab kallale, nagu oleks 
mina selles süüdi... Kustas on isasse, niisuke 
wagane, tossike, Annal on temaga hea; oleks ta 
emasse, ei siis wõiks keegi talle minna, tümitaks esi- 
mesel päewal pärast pulmi läbi, kui sõnakese julged 

piuksatada. Nojah, wa Metsanurga oma hakkas saja- 
tama, häid ja paremaid andma, lubas Kustaselt järele 
pärida, teile tulla, sind käsile wõtta. T'ulen otseteed 
sealt, süda wäriseb alles sees. Missuguseks inimene 
küll wõib minna! Elus metsaline... Mart olla 
“hull, sina sõeluda Annaga palwemaja wahet käia, 
seda te käinudki sealt otsimas. . Lubas Kustase ette 
wõtta, nimetas teist tolaks ja totraks, et ta Annat 
omale tahab wõtta, nagu teisi tüdrukuid ilmas pole 
olemas . .. Nõnda laskis ta ilmlõpmata! Ma tulin 
ära, ei tahtnud niisugust juttu kuulata. = Aga ei tea, 
mis asi see tema poegki õige on, et Anna temale ei 
sünni”; tüdruk kui õun, palged aga .lõkendawad aina. 
Ehk kuidas tal käed töö peale lahti on! Missugune 
see perenaine weel peab olema .,.“ 

Kui Liisu pool tundi eide waterdamist oli kuula- 
nud ja siis kodu pooie hakkas minema, suutis ta 
waewalt jalga jala ette tõsta. . Kõik ähwardas kokku 
langeda. Metsanurga eit pidi homme, s. 0. laupäewal 
neile tulema asja järele kuulama. Mis nüüd teha? 
Kas Annale rääkida? Warem wõi hiljem saab ta 
ometi kõik teada ja parem on ettewaatlikult kui äkki 
toimetada. 

Liisu kojujõudmisel pani Anna kohe tähele, et 
emal *midagi iseäralikku südame peal. Tal käis hirmu- 
wärin kehast läbi. = Mis wõis emal muud olla, kui 
ikka seesama asi, 

Ta püüdis ükskõikselt küsida : 

»Oli poe juures rahwast ka?“ 

»Ei olnud“, wastas ema ja piilus tütre poole, 

nagu aimaks ta hirmuwärinat tütre südames. ,Tee! 
tuli mulle Soosaare eit wastu, ajasin sellega natuke 
aega juttu. On sel aga wast lõuad! Laseb mis pa- 
rina!, Ja kõik teab ta. ... Lubas teine köstri eman- 
dat ja õpetaja prouat waatama minna, need käskinud 
tulla - külajuttu rääkima, uudist tooma, Olla teised 
wäga lahked inimesed, iseäranis õpetaja proua, ehk 
küll ise teine paruni tütar. Pistab eidele üht ja teist 
pihku . ,.“ 

»Kust see Soosaare eit siis saab, lõksutamisega 
ta end elatabki“, lausus Anna. 

»Ja nõnda on sakstel kõik asjad teada, õpetaja 
loeb pühapäewal kantslist maha ja noomib.“ 

»Siis pidi Soosaare eidel jälle häid uudiseid olema, 
et ta köstri emanda ja õpetaja proua juurde tõttas 
neid kuulutama“, ütles Anna natukese aja pärast. 

»Ju tal siis ikka oli, wõi tema siis muidu; peab 
midagi wiia olema, kui suupäralist tahad saada“, was- 
tas Liisu. ,Kawal teine, räägib sõna siit, teise sealt, 
aga midagi näib seal ikka olema, ega ta muidu räägi. 
Ja kaupmees niisamuti. Tema küsib, kas ma katsi- 
kule hakkan minema. Nagu ei teaks, et sul püha- 
päewal pulmad on. Milleks ta siis nõnda küsib ?“ 

Liisu peatas. Ta tahtis lasta oma tütre peale 
mõjuda, et alles siis tasapisi edasi hõõrutada. Anna 
silmad läksiwad suureks, pilk muutus tarretanuks, käed . 
langesiwad jõuetult rüppe, keha wajus kössi. - Silmist 
pugesiwad pärliterad wälja, -peatasiwad nagu mõttes 
ja weeresiwad siis teineteise wõidu mööda palgeid 
alla. = Neile järgnesiwad teised. Need -ruttasiwad 

juba peatamata tuntud teed mööda lõuaotsa ja sealt 
rüppe. 

»Siis on juba kõigil teada... ka Kustasel“, 
sosistas Anna kohkunult. 

»Ä'ä nüüd enneaegu nuta, rumal laps“, püüdis 
Liisu trööstida, ,,kes siis Soosaare eite usub, kõik 
teawad, missugune lõksutaja ta on. Tema juttu nüüd ka“. 

Liisu hääl kõlas arglikult ja lootuseta; see oli 
ema heal, kel lapse pärast pisarad silmas. Tütar 
tundis, tütar nägi seda ilma pilku tõstmata. Siit sai 
tema walu ja härdus uut hoogu. Poolmeeletuna ruttas 
ta hirmunud ema juurde, hakkas temast kinni ja küsis 
hingeldades: 

»Mis nad teewad, mis nad rääkisiwad? Sa pead 
ütlema, ma tahan kuulda! Nad teawad kõik, eks?“ 

Ema ei osanud Annale äkki midagi wastata. 
Waikimine oli aga küsijale niisuguseks wastuseks, 
nagu ta seda ette aimas. Nutt wõttis uut hoogu. 

»Ma ütlesin ju kohe“, kostis läbi nutu etteheit- 
walt. ,Nii hirmus on Kustast petta!“ 

-Liisul oli raske. Aga ta polnud ju midagi halba 
tahtnud, ta oli mõelnud ainult oma last ilmanaerust 
peasta. Ja nüüd, kus kõik nurja kipub minema, peab 
ta etteheiteid kuulma. 

»Kes teadis siis, et kõik nii pikale wenib. Oleks 
“nõnda läinud, nagu mina tahtsin ja mõtlesin, siis 
oleksid sa juba ammu tanu all“, püüdis Liisu end 
kaitsta, 

Aga mis aitas see õnnetu ,,oleks“ Annale! Wõis 
see tema walu wähendada wõi tema silmad nutust 

T 

kuiwatada. Ei midagi. Neiu nuuksus wäeti lapsena 
edasi. Liisu hakkas talle rääkima, jutustas talle kõi- 
gest, mis ta Soosaare eidelt kuulnud. Kui ta sellega 
walmis sai, oliwad Anna silmad kilawalt kuiwad, 
nagu leegiksiwad nad palawikus, ja pärani pilgul 
wahtisiwad nad oma ette tühjusesse, läbi akna wälja 
metsa poole, kust tagant must pilw kerkis, warjates 
päikest. Juba mitut pilwe oli Anna näinud täna seda 
teed mööda tulewat ja oawarrelist wihma walawat, 
aga ühegi küljes polnud ta pilk nõnda rippunud: 
Nagu oleks see mõni iseäralik pilw ja nagu tooks ta 
Liiwamäele mõnda iseäralikku wihma. 

»Jälle tõuseb uus pilw» ei jää sadu üle, aina 
aga lahistab“, hakkas Liisu meelewaigistuseks hädal- 
dades rääkima, kui ta nägi, et tütre silmad nutust 
kuiwaks saanud. ,Paar nädalat oli kuiwa, aga juba 
jällegi. Jumal hoidku küll!“ 

Anna waikis ja silmitses kerkiwat pilwe. 

»Küll jääme meie tänawu hädasse, mine aga 
jällegi saksa palwele, nälg tuleb talwel enestele ja 
loomadele , . .“ 

Anna waikis ja wahtis aknast wälja. 

»Sulle saab talweks uus kodu, seal on ehk 
parem, pole leiwast puudu, or: suutäis omast käest 
wõtta. “ 

Need sõnad äratasiwad Anna. Kui ta nüüd pilgu 
ema poole pööras, siis oli, nagu tuleks ta sealt ilmast 
tagasi ja ei mõista, millest ema räägib. Uus kodu... 
tale. Meir 

»Kustas tuleb homme siia, tulewad ehk emaga 


° Rahasauk ga 
mõlemad*, rääkis Liisu juttu asja peale pöörates, mis 
ta südames kipitas. 

»Jah, eks nad tule muidugi!“ lausus Anna nagu 
juhmilt. Kuid äkki küsis ta elawalt ja kohkunult: 
»Aga ehk tulewad juba täna õhtul?“ 

”Ei nad täna tule“, wastas Liisu ja rahustas 
seega Annat, ,Kustas jõuab ju alles homme tagasi ja 
ema tahab muidugi kõige pealt temaga rääkida.“ 

Anna wahtis jällegi aknast wälja. 

»Aga mis neile ütelda? Kuidas asja seletada 2* 
hakkas Liisu, ,Kustasega peaks enne kokku saama, 
ehk wõtab ta omaks, tahab teine nii wäga sind...“ 

Anna kehast käis wärin läbi. Ah, kui see nõnda 
oleks, olla wõiks! Aga ei! Ta ei julge oma silmi 
Kustasele näidata, praegu tunneb ta, et ta ei julge. 
Ühelegi inimesele ei wõiks ta enam silma” waadata: 
ta tahtis seda petta, kes teda armastab ja keda tema 
ise taga igatseb. Ja neiule näis alles nüüd selguwat, 
mis see tossikene Kustas temale on. 

»Ema, ää räägi sellest, see on hirmus, seda ei 
wõi, ei tohi“, rääkis Anna poolmeeletult. 

»Jumal, halasta küll, mis meist siis saab ?* hüüdis 
Liisu tütrele lähenedes. See jäi wastuse wõlgu, nagu 
ei tasuks wastamine enam waewa. 

Mets kohises. -Pilw tõusis tuulelennul kõrgemale 
ja mattis kogu taewa oma alla, nii et widewik ema 
ja tütre kujudele heitus, kes nõutult teineteise ees 
seisid ja ei teadnud, mis teha wõi millest rääkida, 

Esimesed jämedad tibad langesiwad padinal märja 
maa peale. Algas jällegi sadu , ,. 

T* 

»Augus on mitu jalga wett!“ ütles Liiwamäe 
wWanamees õhtul raskemeelselt. 

»sajab ju wahetpidamata““, wastas Liisu nukralt. 

»»Mis Jumal teeb, on hästi tehtud“, lausus wana- 
mees natukese aja pärast, nagu tahaks ta seega oma 
kõikuma löönud usku kinnitada. 

Wanemate juttu kuulates sügawast weest, mis 
rahaauku tulnud, lendas üle Anna näo kerge wari peast 
läbi sähwawa mõtte wastuhelgina. Kramplikult su- 
rus ta käed wastu rindu, nagu oleks seal äkki põletaw 
walu wõi nagu kipuks seal midagi rebenema. 


VIIL. 

Kui Liiwamäe Liisu laupäewa hommikul Hansu 
ja Annat, kes aida lakas magasiwad, läks maha hüüdma, 
siis wastas talle ainult mehe heal. 

»Kas Anna ei kuule? Müksa teda!“ ütles ema 
Hansule. 

»Annat ei ole lakas“, wastas Hans ja ronis 
mööda redelit alla. 

»Kus siis Anna on?“ küsis Liisu arusaamatuses. 

»Pole aimugi“, wastas Hans. 

Liisul näis korraga mingisugune mõte pähe tule- 
wat ja heidutatult libises tal endamisi huulilt: 

»Armuline Jumal!“ 

Hans waatas emale otsa ja selle pilgust luges ta 
midagi kohutawat. 

»Õhtul ei kuulnud ma teda lakka tulewat, jäin 
enne magama“, seletas Hans. 

»Kuhu ta siis jäi“, lausus Liisu. ,,Ega t'aga 
ometi midagi pole juhtunud.“ 

»Mis t'aga siis wõis juhtuda . .. Ta oli wiimasel 
ajal üleüldse imelik, iseäranis eile õhtul: istus nagu 
soolasammas teine ja wahtis oma ette. . Nagu ajaks 
keegi wägisi teda Kustasele,“ 

Ema hakkas Annat otsima ja hüüdma, aga see 
jäi kadunuks. . Hüüetele wastas ainult metsakaja pil- 
kawa osatamisega. 

Mart tuli toauksest, waatas ilma ja arwas, et ka 
täna sadama hakkab. Ta sammus rahaaugu kaldale 
waatama, kui kõrgele wesi tõusnud. = Sealt tagasi 
tulles ütles ta : 

»Wett on palju juurde tulnud; ka suur tükk 
kallast on sisse langenud °“ 

»Ole õige wait oma rahaauguga“, ütles Liisu 
pahaselt. , Otsi parem Anna üles, see on öösel ära 
kadunud.“ 

»Mis sa sellest mulle räägid, ega mina ta waht 
ole“, wastas wanamees tõredalt, kes enda tundis raha- 
augu pärast puudutatud olewat. ,,Wõi ta titeke on, 
eks ta ise tea, mis ta teeb wõi kuhu ta läheb. Kui 
tal himu redust täis saab, küll ta tuleb siis isegi 
wälja.“ 

Liisu tõttas tütart otsima. Ta ronis kõik urkad 
ja lakad läbi, aga midagi ei leidnud ta. Ta läks aia 
taha metsa, käis seal pikuti ja põigiti, wahtis puude 
otsa ja põõsaste alla, aga kõik asjata. Õue tagasi 
tulles jäi ta siin nõutult seisma: ta ei teadnud enam, 
mis teha wõi millest peale hakata. 

Hans, kes Metsanurgale oli rutanud, tull sealt 
kurjalt tagasi. 

»Ema, mis oled sa ometi teinud? Ja sa jätsid 
ta üksinda! Miks ei rääkinud sa sellest minule ?“ 

Ema ei wastanud midagi. Ta seisis, nagu oleks 
talle puuga pähe löödud. Pisarad, mis natukeseks 
peatama jäänud, hakkasiwad uuesti woolama. 

»Ja et see kõik nii salajas seisis, et keegi minule 
midagi ei lausunud“, kaebas Hans. 

pEi teatud“, sõnas Liisu. 

»Kas Kustas ei tea?“ 

1 21 

»Siis on neil õigus, kes ütlewad, et see polnud 
Kustase oma ?“ 

Hans rääkis, nagu kuulaks ta oma ema üle, kes 
abitult nuttis ja midagi ei wastanud. 

»Kelle oma siis? Koolmeistri ?“ 

Ema pöördus kõrwale ja tema nutmine muutus 
weel abitumaks. 

»Et mina ise selle peale ei tulnud! Maha oleks 
pidanud selle logardi lööma!... Aga ehk läks ta 
nüüd sinna?“ 

»Ei, sinna ei läinud ta“, wastas ema kindlalt. 

Waikus. 

»Ja sina tahtsid lasta ta nõnda Kustasele minna? 
Ajasid teda?“ hakkas Hans usutama. 

Liisu nuttis ainult. . Ehk mis pidigi ta muud 
tegema, kõik oli ju seletusteta selge. 

»Kuule, ema, mis see nutmine nüüd enam aitab. 

Me peame ta üles leidma. Kas kodus kõik kohad 
hoolega läbi otsisid?“ rääkis Hans. 

»Kõik“, nuuksus Liisu. 

»»Mine sa siis mõisa ja mina lähen wallawanema 
juurde, palume abi“, arwas Hans. 

»Mis te nii wäga ta pärast jooksete, eks ta ise 
tule wälja“, ütles wanamees. Liisu ja Hans ei pan- 
nud seda tähele, nad läksiwad igaüks oma teed. 

Mart sammus rahaaugu kaldale aru pidama, kui- 
das wett sealt wälja saada, sest auku pidi ju edasi 
kaewama. Kui õnnelik oleks wanamees, kui ta 
homme hommikuks, kus Anna altari ette astub, raha- 
augu walmis saaks! Aga nüüd tundus see wõimatuna; 
auku tulnud wesi ja sisselangenud kallas andsiwad 
palju tühja tööd ja panid wanamehe raskesti mõtlema, 
Kogu rahaaugu lugu käis tal silmade eest mööda. 
Ta nägi jällegi taewa- ja põrguteed, nägi mudast oja, 
millel palk purdeks peal, nägi oja põhjas ristimata 
surnud lapsi walgete ussikestena wingerdamas. Ta 
kuulis oma ümber inimeste naeru, pilkawaid sõnu, 
nägi muigawaid naeratusi ja haletsewaid pilkusid, aga 
Mart jäi oma usus kõikumata kindlaks, ei unustanud 
silmapilgukski ilmutatud tõotust. Samm-sammult sai 
ta kõigist kiusatustest jagu, wõidab ka wiimase — 
willib augu weest tühjaks. Mart wõrdles oma tööd 
ja elukäiku temale näidatud taewateega, mis nii kitsas, 
porine ja roopline. 

Kella üheteistkümne paiku jõudsiwad Hans ja 
Liisu koju tagasi, künimekond wõerast inimest kaasas. 
Kui ka nende otsimisest midagi ei pidanud wälja 


104 A. H Tammsaare 


tulema, siis tahtis wallawanem kas wõi kogu walla 
pühapäewal kokku ajada. 

Uuesti hakati otsimisega Liiwamäelt peale ja 
mindi pärast metsa, aga ka nüüd oli kõik waew 
asjata, Kella nelja paiku tuliwad otsijad uuesti Liiwa- 
mäele kokku, wäsinult ja tüdind nägudega. Nende 
arw oli kaswanud: oliwad kaasas Metsanurga eit 
ja koolmeister mõne ,,wennaga“. Ka see wanamees, 
kes ,,oh Jeesus, Jeesus“ armastas ütelda, oli oma 
tütrega siin. Peeti aru, mis nüüd teha, kuhu minna. 

Liiwamäe wanamees tuli rahaaugu poolt, pikk 
ritw käes, millega ta wee sügawust augus oli katsu- 
nud. Tema näost paistis iseäralik ärewus, nagu õnne- 
ja lootusehelk, kui ta toa juurest redeli wõttis, kabli 
kätte haaras ja uuesti rahaaugu poole tõttas, samm 
harilikust kergem ja kärmem. 

«Kas lähed rahakasti wälja wõtma ?“ küsis keegi 
muiates. 

»Jumala abiga kindlas usus tahan seda teha“, 
wastas Mart, 

Warsti” oli tal redel püsti augus ja ärewusest 
nõtkuwail jalgel astus ta mööda pulki alla, kadudes 
waatajate silmist. Augus pistis ta kabli wette, surus 
selle pehmest sisselangenud liiwast täbi ning püüdis 
siis konksu selle kõwa asja alla pöörata, mida ta 
ridwaga wee sügawust mõõtes augu põhjas oli tund=- 
nud. Oli see katse õnnestanud, siis tõstis ta kabliga 
mingit rasket asja, arwatawat rahakasti, ja nähtawale 
tuli — inimese jalg.  Mardil läksid silmad kirjuks, 
pea segaseks ja kabli langes tal käest, Silmapilguks 

jäi ta redelipulgale seisatama, siis ronis ta suure 

waewaga august wälja, jalad nõrgad kui ohelikuotsad. 

Kaldale saades tahtis ta hüüda, aga healt ei tulnud, 

ainult kätega tegi ta mingisuguseid ebamääraseid 

liigutusi. Kohkunud näoga tõttas ta teiste juurde ja 

alles siin sai ta sosistada, näidates käega augu poole: 
eale .-.° 

Mõnele näole ilmus muigaw naeratus, nagu tahe- 
taks wanamehelt pilkawalt küsida: ,Kas rahakast?“ 
Kuid Liisu jõudis oma ehmatanud karjatusega kõi- 
gist ette: 

» Wanamees !“ 

Tormati rahaaugu kaldale ja wahiti selle põhja, 
kuid sogase wee pärast polnud seal midagi näha. % 

»Ärge tulge liig augu kaldale, langete ühes 
liiwaga sisse, matate minu oma alla“, ütles Hans ja 
ruttas mööja redelit auku ronima. Ta ulatas käe 
wette ja otsis, aga pihku puutus ainult kabli wars. 

"Tõsta sellega“, käskis isa kaldalt. Poeg tõstis 
ja nähtawale tuli õe jalg. Kõik healitsesid korraga, 
ainult Mart oli tumm. 

Warsti lamas Anna augu kaldal kõigi ees. Tema 
käed oliwad rusikasse tõmbunud, peod kõwasti liiwa 
täis, nagu oleks püüdnud ta üht osa sellest kullast 
teise ilma kaasa wõtta, mida isa rahaaugu kaewami- 
sega lootis leida. Inimesed seisid nõutult ja tummalt 
tema ümber, nagu ei teaks keegi, mis teha, kuidas 
olla, millest rääkida. Palwewennad ootasiwad, et ehk 
koolmeister oma suu lahti teeb ja mõne trööstiwa 
wõi pattunuhtlewa sõnaga piinliku waikimise lõpetab, 

kuid see ei mõtelnudki nähtawasti selle peale. Ta 
seisis norus peal ja wahtis koolnut ning tema ees 
põlwitajat, = wiletsushunikuna  kokkulangenud ema. 
Äkki hakkasiwad pisarad tal mööda palgeid alla 
jooksma ja nad jooksiwad waikselt, kuid wahetpida- 
mata. Ainult suunurgad tõmblesiwad mehel pisut, 
muidu oliwad ta näojooned liikumata. Hans, kes 
alguses õe ja ema peale oli wahtinud, tõstis silmad 
koolmeistrile, nagu tahaks ta temale midagi öelda, 
aga kui ta mehe pisaraid nägi, ei lausunud ta sõnagi, 
waatas ainult tema norus pead ja tema liikuwaid suu- 
nurki. Kõigil tekkis tundmus, nagu oleks midagi 
tulemas, nagu oleks midagi suurt ja hirmsat tulemas, 
aga ometi ei tulnud midagi, ainult palja peaga kool- 
meister walas waikselt pisaraid ja Liiwamäe Hans 
wahtis teda oma patuste silmadega. 

»Oh Jeesus, Jeesus, Jeesus, Jeesus! Oh Jeesus, 
Jeesus, Jeesus, Jeesus!“ kostis korraga kõigile kõrwu. 
See katkestas nagu nõiawõimu, milles kõik wiibisi- 
wad;- siin ja seal liigutati ja kohendati end. Kool- 
meister pööras sõnalausumata ümber ja hakkas minema 
— palja peaga, nagu ta koolja ees seisnud; weel 
õuewärawa tagant männikust paistis tema paljas pea. 
Kõnnak oli tal nagu inimesel, kes millegi üle kaua 
järele mõtelnud ja lõpuks tõetundmisele jõudnud. 
Teda ei huwita enam see, mis teistel temale öelda 
wõi mis teised temast arwawad, tema läheb waikselt 
iseendas ja walab pisaraid oma tõetundmise pärast. 

Pisaraid walas ka selle wanamehe tütar, kes 
Jeesust appi hüüdis. Suuril silmil wahtis ta Anna 

rusikas käsi, kuni ta iseomad käed wastu rinda 
surus ja nuuksuma hakkas, tujukalt, hooti, närwlikult. 
Hans ei teadnud miks, aga seda nutwat neiut waada- 
tes kippus ta unustama, et tal õde surnud ja et ta 
just praegusel silmapilgul tema surnukeha ees seisab, 
ta nägi ainult seda nutjat, nägi tema tuksatawaid õlgu, 
märgi silmi, millesse oleks nagu peidetud põhjatu ja 
weetlew elu. 

Mart seisis norus peaga. Jällegi arutas ta mõttes 
oma rahaaugu lugu. Miks oli see kõik nõnda läi- 
nud? Kas oli ehk tema usk mõnikord kõikuma 
löönud? Ei! Tema usk oli alati kindel olnud, ta 
ei kõikunud praegugi. Jumal wõis ju oma tõotust 
weelgi täita. See kõik on ainult usu katsumine, kurja 
kiusatused. 

Wõerad tegid minekut. Enamasti lahkusid nad 
käeandmiseta. Aga nutja neiu astus teiste seast wälja 
ja haaras kramplikult Hansu käest kinni. Ta tahtis 
midagi ütelda, aga enne wõttis nutt uut hoogu ja 
neiu pööras minema, ilma et ta awaldada oleks saa- 
nud, mis tal südamel. Hans wahtis talle järele, nagu 
ootaks ta tema tagasitulekut, wähemalt tagasiwaata- 
mistki, aga neiu ei teinud ei üht ega teist, kadudes 
kiirel sammul metsa alla. 

»Minu poeg on jällegi perenaiseta ja mina mini- 
jata“, ütles Metsanurga eit, kes wiimasena lahkus, 
Liisu pühkis ainult pondunud silmi. 

»Kas sa ei aitaks meie emal Annat ära pesta“, 
pööras Hans Metsanurga eide poole, ,,meil poleks 
siis tarwis mujalt minna inimest otsima.“ A 

Eit mõtles pisut, nagu tahaks ta milgi põhjusel 
eitawa wastuse anda, kuid siis oli ta nõus. Nõnda 
hakkasiwad kaks wana ema kooljat pesema septembri- 
kuu päikese paistel, mis metsa taha oli wajumas. 


IX. 


Nädalad, isegi kuud läksiwad wiimasest sündmu- 
sest mööda. Liiwamäe Anna surm ja matus — ta 
maeti surnuaia taha — andsiwad inimestele palju 
kõneainet, iseäranis eitedele, kes teineteise wõidu õpe- 
tajamaja ja mõisa wahet tallasiwad, kirikuwärawas 
ninapidi koos sosistasiwad ja teel kokku saades pea- 
tasiwad. Aga päris selge polnud asi kellegile; ikka 
weel oli küsimisi, umbkaudu arwamisi, uurimisi, 
Kõige imelikum oli, et Anna just isa rahaauku läks; 
kaewus oleks ju parem olnud, arwati. Nagu seisaks 
kogu asi mõne nõiduse ja kunstiga ühenduses ja nagu 
poleks palwewendade kooskäimised Anna peale oma 
mõju awaldamata jätnud. Ehk ei ole Liiwamäe Mart 
sugugi nii loll, nagu räägitakse, ja ehk on ometi 
selles pisut tõtt, et liiwamäel ööseti kontisid tantsimas 
ja tulesid põlemas nähtud ning haledat ulumist kuul- 
dud. Mäe sees ehk elawad tõepoolest wana aja wai- 
mud ja kaitsewad warandusi ning Mart seisab nendega 
salaühenduses. 

Liiwamäelaste eneste peale awaldas Anna surm 
sügawat mõju. Mart muutus koguni waikseks ja sõna: 
kehwaks. Laupäewa-õhtuti ja pühapäiwiti istus ta 
ikka weel oma rahaaugu kaldal ja popsis piipu, kuid 
kaewamisega ei teinud ta enam tegemist. Alles tule- 

wal suwel mõtles ta oma tööd jatkata, sest ikka weel 
uskus ta tõotatud warandust ja suurt õnne. Ka Liisu. 
oli waiksemaks jäänud, nagu endasse süwenenud, ja 
tema keha wajus ikka enam küüru ja kõwerasse. 
Pühapäiwiti käis ta kirikus ja Anna haual ja nuttis 
mõlemal pool, Kõige walusamaks pistmeks Liisu 
südames oli see, et tütre haud surnuaia taga seisis 
Ka Hansus oli nagu muutust märgata: ta käis wähe 
külas ja pelgas inimesi Ei tulnud enam Metsanurga 
Kustas ega teised külamehed Liiwamäele, nagu ei 
huwitaks enam kedagi ajalehed ega Hansu jutt. Terwe 
elu näis endistesse rahulikkudesse roobastesse tagasi 
langewat. Juba mõni aeg polnud keegi enam seda 
päewa meelde tuletanud, kus üheskoos mõisas käidi 
ja kus herra ,nende asi läbi studeerima“ lubas. 
Unustanud oli selle päewa ja Oma lubaduse nähta- 
wasti ka paruni-herra, sest walitseja polnud temalt 
mingisuguseid uusi näpunäiteid saanud ja sellepärast 
nõudis ta kõik päewad meestelt täielikult .wälja. 
Suurem hulk täitis walitseja käsku, mõned üksikud 
kangekaelsed fahtsiwad kõige pealt paruni-herra otsust 
teada saada. 

Erutust tõi siia nurka sügisel teade, et maal 
rööwitawat. Teati hulk mõisaid nimetada, kus sõja- 
riistus mehed käinud, kes raha nõudnud ja pärast 
omale läsknud mõisahobused ette rakendada ja edasi 
sõitnud. Räägiti imelugusid. Mehed olnud haritud, 
rääkinud wõeraid keeli, mänginud klawerit, tantsinud 
mõisapreilidega ja heitnud nendega nalja, nagu saksad 
kunagi. Need ei ollagi rööwlid olnud, waid mõni 

teab mis asjamehed. Oodati suure põnewusega raha- 
nõudjaid ka siia mõisa, aga need ei tulnud. = Asjata 
pidas walitseja abilistega öösiti siin ja seal wahti, 
kõigil laetud püssid käes — ühtegi pauku ei saadud 
teha. Aga niipalju mõjus ärewus siiski, et mõisas 
juba aru peeti, kas wast suwel meeste poolt awal- 
datud nõudmistele wastu ei peaks tulema: päiwi 
wähendama wõi pisut neile lisaheina andma, Aga 
kui eitedelt kuuldi, et wallas kõik waiknä, et suwis- 
test nõudmistest peaaegu keegi enam ei räägi, siis 
arwati kõige paremaks nõnda jätta nagu tänini olnud: 
püüti inimestelt wõimalikult palju wälja pigistada. 

Liikuwad kuulujutud ja sõnumed sünnitasiwad 
inimestes uudishimu ja ärewust ja nad tahtsiwad asja 
kohta lähemaid ja kindlamaid teateid saada. Selleks 
mindi Liiwamäele, mindi wanas usus, et küllap juba 
Liiwamäe Hans teab, milles asi seisab, tema elas ju 
mõne aasta linnas ja loeb wahetpidamata lehti. Temal 
on ilmaasjad selged. 

Aga Hans oli harilikust sõnaketiwem, ta ei and- 
nud meeste küsimiste peale mingit kindlat wastust, 
ei tahtnud üleüldse wastata ega rääkida. Sellepärast 
hakkasiwad mehed ise oletama, mis see kõik olla wõiks, 

»Ega need ikka wist päris lihtsad wargapoisid 
ja massuurikud olnud“, arwas üks; ,, küllap olid mõned 
suuremad ninad.“ 

»Jah, räägitakse, nad pole kedagi tapnud, kelle- 
gile halba teinud“, seletas teine. 

»Ehk polnudki rööwiid, olid ehk mõned asja- 
mehed, kes neid hullusid nüüd teab“, tähendas kolmas. 

»Mis asjamehed?“ küsis Hans, 

»Mine wõta kinni, mis asjamehed. Mõni uus 
walitsus ehk saatis. Räägitakse, et Roots tahab meie 
maad jälle oma kätte; Rootsi kirikus palutakse ju iga 
pühapäew meie eest; meie olla orjad, ütlewad nad“, 
jatkas kolmas rääkija oma mõtet. 

»Tühi lori“, lausus Hans. 

Mehed waikisiwad natukene aega ja popsisiwad 
piipu, siis hakati uuesti kuulujuttusid korrutama, 

»Need olnud sakste omad kannupoisid“, seletas 
neljas wanamees, ,kirjutaja on ka seda arwanud, 
Miks neile mõisatest muidu hobused edasikihutami- 
seks anti. Wenelane on sõjaga nõrgaks jäänud ja 
nüüd tahta sakslane meie' maad uuesti, oma alla wõtta 
ja selleks saatiski ta salakuulajad wälja. Et keegi 
aru ei saaks, mis mehed nad tõepoolest on, siis 
nõudsid nad mõisatest raha, nagu oleksid teised 
wõhiwõerad. Aga kõik on omad semlakid, wigur- 
dawad ainult. - Sakslane wõtab maa jälle oma kätte 
ja siis hakkab kubja kepp uuesti meie ja meie laste 
seljas tantsima.“ 

»Seda küll ei lubata“, arwasiwad mõned. 

»Eilubata... Nagu küsitaks sinult luba. Tuleb 
suurtükkide ja tulipommidega, sure wõi kannata kubja 
keppi.“ 

»Wõi sakslasel siis üksinda suurtükid ja tuli- 
pommid on“, wastati, 

»Aga wenelane on ju wäsinud, sai jaapanlase 
käestki peksa, mis tema wõib parata,“ 

»Siis hakkawad meie omad ise wastu, tõusewad 

kui üks mees üles, aga kubja keppi ikkagi ei 
kannata. “ 

»Mis wõime meie saksa wastu. Säh, suwel käi- 
sime mõisas, mis me sest saime.“ 

“Mehed peatasiwad waidluses. 

»Lehed kirjutawad, et need olnud Tallinna töö- 
lised“, ütles Hans. 

»Seda minagi kuulsin“, seletas üks mees, ,aga 
kuidas siis töölised tohiwad maale rööwima tulla ?“ 

»Ning nõnda lausa päewa ajal“, tähendas teine 
mees. ,Ei tahaks uskuda.“ 

»Niisugune aeg, wabadus, mis muud“, arwas 
kolmas. 

»Just kui wiimse päewa tähed: sõda, wenelane 
saab lüüa, Liiwamäe Anna hüppab rahaauku, mööda 
mõisaid sõidawad rahanõudjad, lõpmata sadu; puudu- 
wad ainult katk ja nälg“, arutas neljas. 

Kõik ohkasiwad. Midagi uut ja iseäralikku hõljus 
õhus, imbus meeltesse ja ükski ei teadnud kindlasti, 
mis see oli wõi mis pidi tulema... 

Kuid rahanõudjad kadusiwad nagu nad ilmunud, 
keegi ei kuulnud neist enam midagi, Harilik rahu 
hakkas uuesti maad wõtma. = Aga jõnlu eeli algas 
uus ärewus: Tallinn ja kogu Eestimaa pandud sõja- 
seaduse alla; mispärast? keegi ei teadnud, Ei teatud 
ka,õieti seda, mis loom see sõjaseadus on, sest kõik 
seisis tänini ju endist wiisi. Aga warsti tuliwad sõnu- 
med, et siin ja seal mõisaid põletatawat ja purusta- 
tawat, mõisnikud tapetawat maha wõi wiidawat wangi. 
Nüüd arwasiwad kõik mõistwat, mis tähendab sõja- 

seadus. - Siit mõisa saksad sõitsiwad üle pea-kaela 
ära, et Tallinna minna, kuid tee peal wõetud nad 
kinni. 

Ärewus kaswas, kõik ootasiwad. Õhtuti wälja 
minnes jäädi kuulatades toa ette wõi teele seisma, 
nagu peaks kusagilt kapjade müdin wõi meeste jutu- 
kõmin kuulda olema. .Heideti pimedas pilk mõisa 
poole arwamisel, et sealt warem wõi hiljem tulekuma 
paistma hakkab. Küll pidi walitseja teomeestega 
mässajatele wastu panema ja hoonete põletamist 
takistama, aga keegi ei uskunud, et ükski wastu- 
hakkamise peale mõtleks, kui põletajad korra kohale 
ilmuksiwad. 

Nagu rahanõudjate ajal, nõnda oli ka nüüd 
erutus ja ootus asjata. = Siit mõis seisis suure tee 
kõrwal metsas, teda oliwad nähtawasti kõik unustanud 
ja nõnda jäi ta puutumata, Kui-mõned mehed mitte 
naabrimõisas poleks käinud ja pärast kõigile rääkinud, 
missuguseid imeasju nad oma lihase silmaga näinud, 
siis oleks wõidud arwata, et kõik on tühjad kuulu- 
jutud. Aga nüüd usuti kõike, mis räägiti, usuti roh- 
kemgi kui räägiti, rohkemgi kui olemas oli. 0Selle- 
pärast ei kahelnud keegi, kui warsti rääkida teati, et 
ratsasalgad mööda maad ümber kihutawad, inimesi 
püüawad, neid peksawad, maha lasewad, kinni wiiwad, 
Küll seegi pidi tõsi olema, nagu kõik muud kuulu- 
iutud, mis nagu kulutuli üle maa laiali lagunesiwad. 

Ühel lampäewa ööl, kui põllud ja metsad uduse 
õhu rüpes tukkusiwad, ilmus mitukümmend ratsanikku 
mõisa, Wäiksemates salkades sõitsiwad nad koju- 

tulnud herraste ja ustawate teenrite saatel mööda 
walda laiali ja püüdsiwad inimesi. Nagu linnukesed 
tabati nad soojast pesast. .Kinniwõetute seas oliwad 
need, kes suwel mõisaskäimise ajal herrastele kuidagi 
silma paistnud wõi kelle peale eided kurja keelt kand- 
nud, Ka Liiwamäe Hans ei puudunud. - Pealegi 
jäeti igal pool käsud maha, et homme keila üheteist- 
kümneks kõik mõisa ilmuksiwad; puudujaid ähwardati 
raske karistusega. Paruni-herra pidi ise mõisas olema 
ja tahtwat oma rahwaga rääkida. 

Ratsanikkude ilmumine ja inimeste wangistamine 
ajas rahwa kui sipelgapesa kihama. Weel öösel rutati 
paigast paika, et uuest sündmusest rääkida ja aru 
pidada. 

»Ei need mehed enam walget päewa näe“, 
arwasiwad ühed, ,tehakse meil sedasama, mis mujal 
tehtud“. 

»Aga meie mõisa pole ju rüüstatud ega põlema 
pistetud“, wastasiwad teised.. ,Pole ükski kellegile 
kurja teinud, mis eest siis karistada.“ 

»Küllap see on sellepärast, et suwel mõisas 
käisime“, seletasiwad kolmandad. ,Ei tohi saksalt 
nõuda, peab paluma, kintsu kaapama.“ 

Tänane öö oli pikk, andis kaua oodata, enne 
kui walgeks hakkas minema. Liiwamäel ei saanud 
Mart » ja Liisu enam nahka silma peale pärast seda, 
kus ratsanikud Hansu ära wiisiwad. Liisa istus kõwe- 
ras aseme äärel ja nuttis... Wanamees oli õlgedel 
pikali ja senis oma hämaraid mõtteid. Imelik! .Jälle 
oliwad nad eidega kahekesi, nagu paljude aastate 

eest, kahekesi ilma lasteta, ainult selle wahega, et 
siis oliwad nad noored ja nüüd wanad. 

Kella üheteistkümneks kogus palju rahwast mõisa 
juurde. Isegi lapsi oli siin näha. Aga kõik püüd- 
siwad end kõrwale hoida ja hiilisiwad tasapisi ühest 
paigast teise wõi ajasiwad salasõnul juttu. Herras= 
maja ümber pidasiwad soldatid wahti, "Keda siin 
küll kardeti, kes tahtis mõisa kallale kippuda? Oli 
ehk põletajaid ja rüüstajaid oodata? Pärast selgus 
asi: mõisa keldris walwe all oliwad öösel kinni- 
wõetud mehed. 

Rahwas pidi kaua ootama. Mõisasaksad nähta- 
wasti puhkasiwad alles reisiwäsimust ja sellepärast 
pidiwad soldatid kuni ligi poole kaheni herrasmaja 
ümber tammuma. Alles siis wõis märgata, et seal 
kõik elawaks muutus. 

Rahwale anti käsk Liiwamäe poole külge põllule 
koguda, sest seal mõistetawat süüaluste pääle kohut. 
Kella kaheks ilmusiwad sinna ratsanikud ühes wan- 
gidega. Tuliwad ka mõisasaksad ja paar ohwitseri. 
Kaks kupja kandsiwad suuri witsakimpusid, Neist 
säiwad inimesed juba ilma seletusteta aru; oli ju siin 
wanakesi, kes nii mõnigi kord kubjakeppi omal 
turjal maitsnud. Wana laul hakkas uuesti otsast peale. 

Algas kohtumõistmine. See oli kerge ja lihtne, 
sest mõisasaksad oliwad niihästi pealekaebajad kui 
ka tunnistajad. Süüalustest ei kuulatud kedagi üle. 
Ehk millekski seda! Saks teadis asja ju ometi pare- 
mini kui ükski teine, Et ohwitserid rahwakeelt ei 
mõistnud, šiis kuulutas parun kohtuotsuse = wälja. 

8* 

Karistuse suurust arwati witsahoopide arwu järele. 
Liiwamäe Hans pidi saama kolmsada, teised kaks 
meest, kes ühes temaga suwel mõisatrepi ees seis- 
nud, kumbk: kakssada, teised — kõiki kinniwõetuid 
oli kokku 16 — sada kuni wiiskümmend hoopi. 
Mõnele süüalusele anti armu, sest walitseja kostis 
nende kasuks paruni-herra ees: nad oliwad oma 
päewad korralikult teinud ja sõnakuulmist awaldanud. 
Paljud langesiwad pärast kohtuotsuse kuulutamist 
paruni ette põlwili, palusiwad armu anda, lubades 
wõlgu jäänud päewad teha ja kõik täita, mis armu- 
line herra nõuab. Nõnda peasesiwad weel kaks 
karistusest. 

Rahwahulk oli waikne ja kohkunud, Kuuldus 
ainult sosistatud sõnu, üksikute tagasihoidlikku nuuk- 
sumist, eitede ohkamist. 

Enne karistuse algust pööras parun rahwa poole 
ja ütles: 

»Mina lubas seda asja läbi studeerima ja teid 
siis kutsuma. Nüüd olep mina seda teinud ja mina 
näep, et nooreherral õigus olema ja teie mässajad. 
Ja seda tahap mina teile täna ütlema, et teie teap, 
et paruni-herra .oma sõna pidama.“ 

Kohale jõudis ka 0 kirikuõpetaia täies ameti- 
mundris; ta tuii nähtawast' otseteed kirikust jurnala- 
teenistuselt. Nii mõnigi hakkas waimulikku nähes 
lootma, ei ta oma kurjast saatusest peaseb. Loot- 
jate seas oli ka Liiwamäe Liisu, kes oma wanamehe 
käest kinni haaras ja ta rahwahulgast õpetaja ette 
kiskus, kus nad mõlemad põlwili langesiwad. Liisu 

tõstis ristis käed üles ja palus õpetaja-herrät, et 
see tema poja peastaks. 

»Kes sa oled?“ küsis õpetaja. 

Liisu nimetas koha ja poja nime. 

»Ah sina oledki see Liiwamäe Mart, kes raha- 
auku kaewab, kuhu tütar sisse hüppas?“ pööras 
pastor Mardi poole. ,Armas hing, sa oled suurt 
pattu teinud Jumala wastu: oma elawale lapsele kae- 
wasid sa mammona himus haua walmis.“ 

Parun, kes õpetaja sõnu pealt kuulas, küsis 
sellelt midagi Saksa keeli. Pärast seda ütles ta 
Mardile : 

»Sina, lurjus, kaewap rahaauku, rikub minu kal- 
list maad, sina saama ka oma palk.“ 

Hans seisis norus peaga, huuled ja hambad 
kõwasti kokku litsutud. Waewalt pani ta tähele, mis 
wanemad tema hääks püüdsiwad teha. 

Õpetaja hakkas süüalustele jumalaarmu andma. 
Enne noomis ja sõitles ta neid, kutsudes alandusele 
ja patukahetsemisele. Ta tuletas ka armulist paruni- 
herrat meelde, kes nende eest palunud, nii et surma- 
nuhtlus witsakaristuseks ümber muudetud. Kõik põl- 
witasiwad, ainult Liiwamäe Hans seisis endiselt norus 
peaga. Tema näoilme ja seisak awaldasiwad jonni 
ja kangekaelsust. 

»Armas hing, miks ei alanda sa ennast Issanda 
ette ja miks paned sa oma südame kõwaks,“ pööras 
õpetaja lõpuks tema poole. 

Hans seisis, nagu ei kuuleks ta õpetaja healt ja 
nagu ei teaks ta üleüldse, et tema ise ja kõik tema 

tuttawad siin keset mõisapõldu ratsanikkude wahel 
seisawad. 

»Jumal ei anna ennast miite pilgata!“ hüüdis 
õpetaja lõpuks; ,,mis inimene iial külwab, seda tema 
ka lõikab; kes liha peale külwab, see lõikab lihast 
igawest hukatust, kes waimu peale külwab, sec lõi- 
kab waimust igawest elu. Igaüks, kes ülemate wastu 
hakkab, hakkab Jumala wastu, ja kes Jumala wastt 
hakkab, see läheb hukka.“ 

»Oh Jeesus, Jeesus, Jeesus, Jeesus! Oh Jeesus, 
Jeesus, Jeesus, Jeesus!“ ohkas keegi rahwa seas. 

Õpetaja hakkas süüalustele wiimast hingemannat 
jagama. Kui ta pühitsetud leiwa ja õnnistatud kari- 
kaga Liiwamäe Hansu ette astus, ei wõtnud see 
wastu, 

»Armas hing, miks ei taha sa oma Issanda 
juurde tulla, et ta sind kinnitaks,“ ütles õpetaja tõsi- 
selt, peaaegu kurwalt. =, Noormees, kuule tema healt, 
kui ta sind, wõib olla, wiimast korda su eluteel 
kutsub, “ 

»Andke neile, kes sellest õnnistust loodawad,“ 
wastas Hans. ,Kui õpetaja-herra minule tahab head 
teha, siis palugu ta seal neid, et mind peksmise ase- 
mel maha lastaks.“ . Wiimased sõnad rääkis Hans 
üsna waljult. 

»Mees, mõtle, mis sa räägid!“ hüüdis waimulik. 

»Hans, pojuke, ära räägi nõnda!“ karjus Liisu 
soldatite rea taga, millest ta läbi ei peasenud. , Lase 
ennast peksa, kannata ära, ehk jääd ometi elama !“ 

-Hans ei paindunud, ta jäi oma otsuses kindlaks. 

»Armuline paruni-herra ei tahap mitte, et tema 
maa peal inimesi tapma, ja sellepärast ei woip kohtu- 
otsust mitte muutma,“ ütles noorherra natukese aja 
pärast waljul healel. 

Kohtuotsuse täitmine algas, Wähematest süü- 
alustest hakati peale, suuremad kurjategijad pidiwad 
ühes rahwaga pealt kuulama ja waatama ... 

Juba hakkas widewikuks kiskuma, kui kord Liiwa- 
mäe Hansu kätte jõudis, kes wiimasena nuhtlus- 
pingile pidi heitma. Tema eelkäijal wanamehel, kes 
200 hoopi sai, oli wähe elulootust; uimasena kanti 
ta omaste poolt kõrwale. 

Weel kord pööras õpetaja Hansu poole ja kopu- 
tas tema südameukse pihta, et ta Õnnistegija sisse 
laseks, kuid see jäi kangekaelselt oma otsusele usta- 
waks: ta palus õpetajat ainult, et see tema peksu 
aitaks mahalaskmiseks ümber muuta. Kas õpetaja 
küllalt agaralt Hansu soowi täitmiseks wälja ei astu- 
nud wõi oli wana parun paindumata, seda ei saadud 
teada, niipalju oli ainult kindel, et Hans pidi weri- 
sele peksupingile heitma. 

Enne seda hüüti Liiwamäe wanamees rahwa 
hulgast paruni-herra ette, kes ütles: 

»Sina hoiap oma poja pea kinni, siis sina ei 
kaewap enam rahaauku.“ 

»Paruni-herra . ..“ kogeles Mart. 

»Wait, lurjus!“ kärgatas parun. 

Mart läks, kuhu kästi. 

Hans seisis pingi juures alles püsti, kui isa 
tema juurde jõudis. Nähes poja tugewat, rässakat 

keha, tõusis Mardil imelik tnndmus, kui ta mõtles, 
et selle peab paljaks wõtma, pingi külge siduma, nii 
et ta end liigutada ei saaks, kui wõerad umbkeelsed 
mehed teda peksawad. Ja tema ise, selle tugewa 
mehe isa, peab oma poja “pead kinni hoidma, kui 
teda peksetakse. Ei tea miks, aga seda mõeldes 
tuli wanamehele Hansu sündimine meele! Ta on oma 
ema esimene - ja tegi sellele hirmsat piina: ligi kaks 
päewa oigas Liisu asemel ja karjus ning kiilus lõpuks 
kui meeletu, enne kui poeg oma kisaga ilmus. Ema 
karjus ja kaebas, et poeg pidi sündima, ja poeg 
wääksus ja rõkkas, et ta oli sündinud. Ja nüüd, 
wõib olla, karjub ta jällegi, nagu siis, xui ta oli alles 
wäikene, karjub mehe healega, millest kostab ehk 
pöörane meeletus, nagu ema healest teda sünni- 
tädes. Aga ei ole aitajat ega ohutajat, sest ema 
murrab oma luid-konta soldatite-rea taga ja isa hoiab 
tal peast kinni. Imelikult selgesti esines see kõik 
Mardi ähmasele peaajule, kui ta oma poega nägi 
peksupingi ees seismas, silmad maas, hüuled ja 
hambad kramplikult kokku litsutud, käed rusikas. 
Hans mõtles, et ta oma silmi rahwa poole ei 
tõstagi, et ta heidab pingile kui wäljaheidetu, nur- 
jatu,, äraneetu, aga ta ise ei teadnud, miks ta seda 
teha ei saanud ja miks ta ühegi pilgu tahtis heita 
soldatite wahelt sinna, kus seisis rahwas, wõerad ja 
omaksed. Küi teda juba pingile köideti, siis ei 
mäletanud ta rahwast midagi muud, kui aga kahte 
silma, mis teiste selja tagant wahtisiwad ja niisamuti 
pisaratest paisul oliwad, nagu see kord Anna surnu- 

keha juures Liiwamäel — Hans uskus, et nad oliwad 
paisul, kuigi ta kauge maa tagant seda nägema ei 
ulatanud. Ja korraga tundis ta, kui hea see oli, et 
parun kohtuotsust surmanuhtluseks polnud muutnud; 
ennem ükskõik missugune alandus, teotus ja kan- 
natus, mitte aga surm. 

»Pane käsi suu ette ja hoia kõwasti kinni,“ 
ütles Hans isale, kui see tema pead puutus. Isa 
kuulas poja käsku, 

Algas nuhtlemine, aga polnud mnud kuulda kui 
aga wemmalde pehmed, nätsked hocbid. ° Peksjad 
töötasiwad —südilt, ägedalt, lõpuks kurjalt, tulises 
wihas. Mis inimene see oli, et ta healt ei teinud, 
suud ei paotanud! Nagu teeksiwad karistajad nalja 
wõi peksaksiwad puupakku! Ei walitud wiimaks 
enam paika, kuhu löödi, kogu keha muutus ühiseks 
weretombuks. Anti kõhutühemusesse, saiwad ka 
küljekondid. Taheti katsuda, kas awab suu ja kas 
hakkab healitsema. 

Kannataja keha lamas kui kooljas. Mart pigistas 
silmad ja hambad kokku ja hoidis kõigest jõust poja 
suud. Ta tundis, kuidas midagi sooja hakkas talle 
pihku nõrguma, läbi sõrmede nirisema, ja weel tuge- 
wamini hoidis ta, 

Kui hoopide arw juba kolmesaja ligi hakkas jõudma, 
kostis ometi kord Hansu suust karjatus, misjuures ta 
wiimase jõuga end raputas, nagu tahaks ta köidikuid 
puruks kiskuda. = Üksik, kõigi poolt nagu ammu 
oodatud karjatus lipsas inimeste wahelt üle mõisapõllu 
metsa ja põgenes, ehk teda küll keegi taga ei ajanud. 

9 

Poja raputamine ja karjatamine käis palawa 
hoona Mardi kehast läbi. Ta awas silmad ja nägi 
oma weriseid käsi, katsus poja pead tõsta ja tundis, 
et kael lõtw. 

»la on ju surnud, mis te t'ast weel lõhute!“ 
hüüdis Mart peksjatele, kes endise ägedusega lama- 
wat keha nuhtlesiwad. .Peksjad peatasiwad pisut, 
nagu mõistaksiwad nad wanamehe sõnu, siis aga 
ladusiwad nad puuduwad hoobid juba hanguwale 
kehale. 

Mart seisis ja wahtis, kuidas poja surnukeha 
lõhuti. = Äkki pahwatas ta naerma, üaeris waljult, 
lagira:, Siis pööras ta ümber ja tahtis paruni juurde 
minna.” Kui teda selles takistati, hakkas ta uuesti 
naerma, sirutas omad werised käed wälja ja ütles: 

»Näete, werised, pühin paruni kuuehõlma külge 
puhtaks. “ 

Ja ta naeris weel waljemalt, nii et kuuljatel 
külmajudinad mööda selga alla jooksiwad. Nüüd 
mõistsiwad kõik, et Mardiga midagi imelikku oli 
sündinud, mõistis ka Liisu, kes oma wanameest 
tõttas ära kutsuma, kuna see kõigile oma weriseid 
käsi näitas. 


= 


»A'ä suri teine,“ ütles üks eit põllult lahkudes. 
»Ära jah, ei wõtnud ju jumalaarmu wastu,“ 
-Jausus teine. 
»Kangekaelne, ei karjunud, sellepärast lõhkusi- 
wadki nii hirmsasti,“ arwas kolmas. 

»Wana Mart ise wõttis walu nagu peoga ära,“ 
seletas neljas ja seda kiitsiwad paljud järele. Peagi 
tehti Liiwamäe wanamehest suur waluwõtja, suur 
ohutaja. Tema ise aga ei teadnud sellest ega muust 
midagi. Ta armastas ainult rahaaugu kaldal istuda 
ja oma käsi hõõruda, otsides sealt ikka weel were- 
jälgi. Ja igakord kuita kellegiga kokku sai, sirutas 
ta omad käed wälja ja ütles: 

»Näed, werised, pühin paruni kuuehõlma külge 
puhtaks. “ 

Ise hakkas ta seejuures õudselt naerma, mis 
isegi Liisul kananaha ihule ajas, ehk küll tema seda 
naeru juba nii sagedasti oli kuulnud. 


Lõpp. 


